
Savijaj di'vo, dok je mlado. 

Poglavlje prvo. 


Skrbnik. 

'Jflvrija.t ću se! 

—' Tako poviče mali Nikica Majstorović, dječak od 

kakovih io g'odina. 

Prekapajući naime po ormaru, dodje mu do ruku 
stara britva s posve tupim oštracem. Čim opazi dječak 
to orudje, spopane ga želja, da se igra velikog mladića. 
I eto, popne se na klupčicu, stane pred zrcalo, te ma¬ 
šući britvom visoko po zraku, opetovaše, kao da zapo¬ 
vijeda: „Hoću, da se brijem!“ 

„Za Boga miloga! Sto to čujem?" začuje se ženski 
glas. Vrata se otvore, a na pragu se pokaže gospodja 
od kakovih 60 godina, sva prestrašena i zabrinuta.' 

Medju dva uvojka plavušaste kose, što je bila glatko 
počešljana nad sljepočicama, te se u lijepim uvojcima 
spuštala niz obraze, sijevahu dva žuta oka. Pogled tih 
očiju bijaše nemiran, bijaše nekoga posebnog izražaja, 

radi kojega se nekim ljudima kaže, da je teško s njima 
izići na kraj. 

„Brijat ću se, .kumice!" 

„Brijat ćeš se; a odakle ti britva, nevaljanče? Ti 
si zbilja strašno dijete!" 

Može biti, da je mali Nikica bio „strašan" s obzirom 
na svoju ćud i narav; ali o vanjštini njegovoj moglo bi 
se prije protivno kazati, jer dječak bijaše malen, lijepa 
stasa, a lice mu bijaše blijedo i mršavo, no uz to ipak 
prijatno. 

„Odonud!“ odgovori i pokaže prstom na donji pre¬ 
tinac staroga francuskog ormara, koji bijaše napram 
novovjekom ličioniku, kao što je stari plemić u tro- 
krilom i rojtama urešenom kaputu naprama novovjekom 
gospodičiću u crnom „fraku" i glatkom „cilindru . 

„Ali se ovaj pretinac nikada ne otvara, nikada, Ni- 
kice. Ja ga sama nisam već dvije godine otvarala. Pa 
i nema u njem ništa do nekoliko starih prnja". 

Dok je gospodja tako govorila, pratila je očitom 
zabrinutošću svaki kret dječaka, koji je malom rukom 
čvrsto obuhvatio držalo britve. Uz to je rukom grozni¬ 
čavo hvatala sjajni ures, što joj je bio priboden u kosu 
nad čelom. Gospodja Dragojla Majstorović bijaše naime 
iako vjerna ukusu svoga mladenačkog doba, te je taj 
ures, koji je privezivala svilenom vrpcom, zadržala sve 
do svoje starosti uza sve promjene mode. Ipak je on 
nije ni najmanje resio, jer je bio medju uvojcima kose, 
koji su i onako dosta sakrivali njezino nisko čelo. 

„Daj mi, Nikice, daj, milo dijete", začne ona. 

„Kažem ti, da ću se brijati. Daj mi brzo sapunicu 
načiniti!" 

Dobit ćeš je, čim mi britvu dadeš." 

Ti j 


3 


,,A hoću li je natrag dobiti?" 

„Dakako, dakako; daj, moj mili, daj, Nikice!" Tako 
nježnim riječima pristupi gospodja Majstorovićka k dje¬ 
čaku, te joj uspije nešto milom, nešto silom oduzeti mu 
pogibeljno orudje. 

„Daj amo, daj brzo natrag — amo!" vikaše Nikica 
neustrpljivo, dok je ona britvu pregledavala i njenu 
oštrinu na prstu kušala. 

„Na, eto ti!" reče smiješeći se i pruži mu je; uvje¬ 
rila se naime, da je stara strugača pretupa, a da bi 
mogla kakvu nesreću uzročiti. 

„Pribavi mi sapunice!“ — ponovi Nikica, kao da 

zapovijeda. 

„Samo se malo strpi, idem, da rečem Mariji." Na 
to izadje gospodja iz sobe i udje u uski hodnik, koji je 
poput mosta spajao oba dijela stare kuće. „Marijo ! 
poviče, naslonivši se na priprosti naslon, što je služio 
kao ograda. 

Odmah na to pokaže se na stubama bijela kapa. 
Rumeno, ljepoliko lice pomoli se na hodniku. „Što je 
opet, gospodjo?" poviče služavka hrapavim glasom. Po¬ 
najviše se u takovoj zgodi radilo o kakovoj maloj za¬ 
povijedi; ipak je katkada bilo medju njima dvjema i 
ozbiljnih zgoda poput te napomenute i tada bi opet odje¬ 
kivala koji čas stara kuća od zvuka njihovih glasova. 

,,Oh, hoće da se brije" — vikala je gospodja. Ma¬ 
rija prasne u tako gromki smijeh, da su se sve zidovi 
tresli. 

„To je djetinjarija, gospodjo!“ reče ona pljeskajući 
rukama. „Ne dajte mu toga, mali bi sebi lasno mogao 
lice izrezati". 

„Britva nije oštra, a kad baš hoće, načini mu malo 
sapunice i donesi je odmah gore." 

* 

Pošto je gospodja to naložila, vrati se k Nikici, koji 
još uvijek stajao pred zrcalom, te britvom amo tamo 
vukao po svom glatkom obrazu. 

„Čim se maže sapunica po licu, kumice? upita 

naglo. 

„Keficom, dijete moje“, — odgovori gospodja. „U 
donjoj ladici ormara mora da bude još koja.“ 

Na to klekne na zemlju pred ladicu ormara, povuče 
je, a iznutra zaudari po plijesni. — U onaj čas, kad je 
gospodja izvadila keficu iz onog nereda, udje u sobu 
Marija, noseći malu zdjelicu. 

Kad su keficu brižno oprali, umoči je Nikica u sa¬ 
punicu i stane mazati lice. Tetka i služavka stajale su 
s obje strane zrcala i gledale ga začudjeno. 

Kad je dječak napokon počeo spretno sa starom 
britvom strugati po svom desnom obrazu, navale na nj, 
da ga se do sita namiluju. Nikica ih odbijaše objema ru¬ 
kama: „Pustite me na miru“, — vikaše prkosnim glasom. 

Tek što je Nikica te prpošne riječi izgovorio, na- 
jednoč umuknu sav zbunjen. Na pragu se pokaže mut 
visoka stasa, velikih, crnih, ali prosijedih brkova. Kad 
je gost opazio, da su ga prepoznali, pristupi ka go- 
spodji, koja se baš nije žurila, da mu podje u susret. 

„Zbilja si me preplašio 11 — reče ona, pružajući mu 
ruku. 

„Nisam htio, Dragojlo, budi uvjerena — odvrati on. 
Sudi sama. Ulazna vrata nadjem otvorena, udjem unutra 
i zovem po kući, ali nikakova odgovora. Uspnem se po 
stubama i ponovno zavičem. Tad začujem iz ove sobe 
glasan smijeh. Otvorim pritvorena vrata i opazim svoga 
štićenika, gdje stoji pred zrcalom i brije se. Mali je 
dakle još uvijek takov ugursuz? Daj mu, Marijo, brzo 
operi sapun s lica, da me uzmogne zagrliti. 


Nikica je medjutim već skočio sa svoje klupčice i 
žurno oprao lice u umivaonici, a na to ga je Marija 
ručnikom obrisala i tako odstranila i zadnji trag sapu¬ 
nice. Iza toga ogrli pridošlicu, koji ga je nekoliko ča¬ 
sova vrlo pozorno promatrao. 

„Ti si još uvijek tako malen, Nikice 11 — primijeti 
napokon. „Moj Krešimir je tvojih godina, ali je za glavu 
veći od tebe." 

„O, o — dragi pukovniče!" uplete se živo gospodja. 
„Nikica je pače jako narastao; ja ću to najbolje znati, 
jer mu ja čarape pletem, i Marija, koja mu sve dulje 
košuljice pravi." 

n Gle -— gle! to je Vaisto dokaz, protiv kojega se 
ne može ništa navesti, draga — —- — ; no jesam li ti 
već izručio pozdrav od svoje obitelji?" 

„Oprosti, — nisam imala ni kad, da te pitam, što je 
novo. — A i tvoj dolazak bio je tako, tako . . . nenadan!" 

„I pogled na Nikicu s britvom sasvim me smutio, 
te sam gotovo sve drugo zaboravio. — No sad se idi 
igrati, moj mali, — neka te ja ništa ne smetam. Vidjet 
ćemo se i kasnije." Rekavši to, potrepta dječaka milo 
po ramenu, sjedne u naslonjač i prebacivši jednu nogu 
preko druge nastavi: „Moji dobro, hvala Bogu. Majka 
mi je, kako je već znadeš, ponešto slabija na nogama, 
žena mi je sasvim zdrava, a tako i djeca; — rastu kao 
gljive iza kiše. Zvonimir nema još ni četrnaest godina, 
a već mi seže do ramena." 

„Što to veliš! A Ljubica?" 

„Ljubica je još uvijek veselje i dika svoje bake." 

„A Krešimir i Tomica?" 

„Oni su takodjer već dobrano poodrasli. Tomic.a 
brblja kao mala svraka, — samo ne može da ,,r“ izgo¬ 
vara; tako se moj čestiti sluga zove sada Flanjo umjesto 

Franjo. Krešimir je od prilike —• ako se ne varam — 
istih godina kao i Nikica." 

„Nije, brate; Krešimir je punih osam mjeseci stariji." 

„No, to ne će ništa smetati, da ne budu dobri dru¬ 
govi, _ Oho! Nikica, ti si opet ovdje! Hodi amo, moje 
dijete, da te još jednoć dobro pogledam!" 

Nikica, koji je pružio malu glavu na pritvorena 
vrata, misleći, da ga ne će opaziti, potrči veselo k svomu 
ujaku. On ga obuhvati oko pojasa i digne na svoja ko¬ 
ljena. 

„Ti u istinu nisi teži nego moj mali Tomica — 
reče smiješeći se. — Ono ti je istom krasan dječak 
i ako me svi znaci ne prevare, nosit će danas sutra kao 
i otac mu vojničku uniformu." 

„Šta će Tomica biti časnik, ujače?" zaviče Nikica. 

„Ne znam; ali on već sada sjajno zapovijeda regi¬ 
menti svojih olovnatih vojnika. Uvijek samo viče: „Pozol 
— naplijed!" 

„Ali što ti motriš tako pozorno, Nikice?" 

„Šta to imaš, ujače, u toj rupici za puce? To nije 
više ona mala vrpca, što si je nekoć nosio." 

„Imaš pravo: mala vrpca promijenila se medjutim 
u počasni znak, a zaslužiti taj znak nije baš tako lako,- 
moje dijete, — to ćeš mi vjerovati. Ćini mi se, da se 
tebi to svidja. Hoćeš li i ti biti vojnik kao Zvonimir i 
Tomica?" 

Ja _ ? O ne, ujače! Istina, ja se rado igram s voj¬ 
nicima; imam ih dvije satnije s tvrdjom, što su je po- 
sjeli vojnici; — ali pravih pušaka se bojim. Hu — kako 
grme, kad se odapnu!" 

„Stid te bilo! Ako si ti taki plašljivac, gotovo mi 
je žao, što si mi nećak" — reče pukovnik i htjede dje¬ 
čaka skinuti s koljena. 



,Sta to imaš, ujače, u toj rupici za puce ?“ (Str. 6*) 

„Nikica je pače odvažan, dragi brate — progovori 
gospodja — vrlo odvažan. Nema dana, kad ga ne bib 
našla, gdje je zajašio gredu uz stube." 

„A — to su samo jednostavne tjelovježbe, Dragojlo. 

I najplašljiviji dječak još uvijek imade toliko odvažnosti, 
da sjedne na drvena konja . . . Pazi samo, Nikice, da ne 
budeš kukavica; inače ćeš biti na sramotu rodjacima. 

Ja nisam kukavica!" zaviče Nikica, pocrvenivši do 
ušiju. 

„To bolje, moje dijete. No vratimo se k našem pred¬ 
metu. Što ćeš ti dakle biti? Možda mornar? 11 

,.Oh, ni za Boga! A brodolom?" 

„Onda valjda misliš biti gradjanski činovnik? Sudac, 
odvjetnik?" 

n — Ni to ne." 

„Ili poreznik, kao i tvoj kum?" 

„Ne, — ne; kum uvijek pripovijeda, da je to strašno 
dosadno “ 

„Pa što ćeš onda biti, za Boga miloga? Daj, da te 
čujemo jednoć!" 

Nikica je gledao kriomice na ujaka, kano da želi 
znati, kako će se njega dojmiti njegova izjava. — „Ja 
ću biti — ja ću biti slastičar" reče otežući. 

Pukovnik prasne u gromki smijeh. „Bravo!" reče 
spuštajući dječaka na zemlju. „I to za to, da se sam 
svoje robe užiješ?" 

„To se razumije, dragi pukovniče", — odgovori hra¬ 
pavi i promukli muški glas iza vrata „Dječak će peći 
sočne kolače, ali će ih se i sam pošteno naužiti." 

U to se na pragu sobe ukaže debeli gospodin, 
crvena i zadovoljna lica. On stisne gostu čvrsto ruku, 
a zatim se sav zapuhan baci na stolac, pružajući na 
stranu šešir i štap. 



Gospodja Majstorovićka razumjela je taj mig svoga ' 

muža, te priskoči, da primi. 

Govor, što se na to raspreo, vrtio se ponajviše oko 
onoga, što smo već čuli iz usta Dobrojevićevih. Na pi¬ 
tanje Majstorovićevo : kako je kod kuće, pripovijedao je 
pukovnik očitim zadovoljstvom ponovno o svojoj majci, 
supruzi i djeci, a osobito o svojoj kćerki — a kod toga 
ukaže se na njegovim muževnim usnama blagi smiješak 
— i o malom Tomici, koji zna o svem i svačem brbljati, 
samo ne može da izgovara ,,r“. 

„Ti ćeš valjda koji dan ostati kod nas?“ upita Maj¬ 
storovih, otkapčajući svoj ovratnik, da se malo rashladi. 

„Ne mogu, dragi brate, — na putu sam. Pozvali su 
me radi obiteljskih prilika i neprilika u R., pa sam 
mislio, da će biti zgodno, da se i ovamo svratim, koje da 
vidim svoga štićenika, koje opet, da uredim neke stvari 
radi baštine, što ih još ima kod sebe bilježnik Milić.“ 

„Milić je mene upravo nedavno pitao po svom iza¬ 
slaniku za tvoju sadašnju adresu." 

„Kad on ureduje?" 

„Redovito od g —12 u jutro." 

Pukovnik ustane. 

„Ako mi dopustiš, Dragojlo, ja ću sad odmah oba¬ 
viti svoj mali posao — reče okrenuvši se ka gospodji 
Majstorovićki — a onda sam slobodan, pa mogu čita.vo 
po podne s vama provesti." 

„Iđimo — odvrati Majstorovih, dižući se teškom 
mukom sa svog stolca. — Brzo, Dragojlo!“ — zapo¬ 
vjedi ženi. Gospodja Majstorovićka skoči brzo i za čas 
evo je sa štapom i šeširom. 

„Rukavice!“ 

,,A koje?" 

„Crne . . . ne, . . . sive . . . ne, ne; bolje je žute." 


Gospodja Majstorovićka pobrza do ormara i donese 
rukavice brižno zamotane u fini papir. Muž uzme papir, 
te reče odmatajući: 

„Pobrini se za dobar objed, ženo. — Oštrige . . . 
nekoliko boca onoga u kutu s lijeve strane. Možebit ću 
dovesti i bilježnika." — Na to se okrene i promucavši 
jaki: hm, podje za gostom. 

Ostavši gospodja Majstorovićka sama, stane onaj fini 
papir, što je imala u ruci, sad smatati, sad opet razma- 
tati; pri tom je nešto mrmljala. Na to ga opet na jedan 
put razmota, te upilji u nj oči, kano da želi na njem 
naći kakove tajne i strahote. Tad ga uzme opet žurno 
smatati i razmatati, praviti od njega prave i kose če¬ 
tvorine i trokute, za tim ga opet razmota, te ga najzad 
u četvero previjena metne u ormar, gdje je i prije bio. 
_ I prije nego ga je zatvorila, podje na hodnik i po¬ 
viče: „Marijo, Marijo!" 

„Šta je, gospodjo?" odvrati hrapavim glasom sluš¬ 
kinja. 

„Gdje je Nikica?" 

„Evo ga, kod mene. Dječak će me dovesti upravo 
do očaja. Silom hoće da peče krumpir na ognjištu." 

„Ako nema pogibli, da bi sebi prste opekao ili kuću 
zapalio, pusti mu na volju, a ti dodji gore. Imam nešto 
važno s tobom razgovarati." 

^ „Ali, gospodjo, — ako bude Nikica čitavo jutro jeo, 

ne će imati teka kod stola," 

,,I te kako!" poviče u to dječak svojim zvonkim 
glasom. „Imat ću ja o podne dobar tek. Idi samo, Ma¬ 
rijo, idi — kad te kumica zove." 

Mrmljajući zlovoljno primakne Marija prije lonce, a 
onda se napokon popne uz nekoliko stuba, da govori 
1 s gospodaricom. 


„Jamačno se opet radi o zajutarku w — započne ona, 
zatičući okrajak svoje bijele pregače za pojas, „Moram 
priznat;, da je gospodin pukovnik došao danas upravo 
u nezgodno vrijeme." 

Gospodja Majstorovićka mahne joj rukom i udje 
brzo u sobu. 

„Sto je novo, gospodjo?" upita služavka, idući za 
gospodaricom. ’ 

Gospodja Majstorovićka žurno se okrene. 

„Po što je došao pukovnik?" upita, prekrstivši ruke 
na prsima. 

„To ćete vi, gospodjo, bolje znati nego ja! Nemali 
njegova gospodja svojih dobara u ovoj okolici?" 

n-A-h za takove stvari ima ona svoga poslovodju, 
a da i ne mislim na svoga muža, koji se uvijek brine 
za njegove stvari. — On je valjda došao radi Nikice." 

„Radi Nikice?" — 

„Ma, da, ti znaš dobro kao i ja, da je on njegov 
skrbnik; i da je malomu već deseta godina . . . Bože 
moj! kako vrijeme prolazi! Ja ne ću nipošto dopustiti, 
da nam uzme dječaka." 

„Da uzme?! Zar on to može?" 

„Zašto ne ? — Ta on je njegov skrbnik. Ah, — da 
se moj muž samo malo hotio truditi, bio bi on njegov 
skrbnik, a ja ne bih uvijek bila u strahu, da će mi odu¬ 
zeti dijete, koje sam od poroda njegova odgajala. On t 

je sin moje nećakinje, a bio bi i moj baštinik." 

„Imate pravo, gospodjo, on vam je sve." 

„Ja ne ću nikako moći biti bez Nikice." 

„Ni ja, gospodjo. On je doduše jako svojeglav i 
obijestan ; ali je ipak milo dijete. Pak i što će gospodin 
pukovnik s njim ? Ta zar nema sam čitavu regimentu I 

djece, a mi nemamo nego Nikicu?" t 


„Dakako, — on će ga dati u odgojilište ; o drugom 
mi i ne piše nego uvijek o tom odgojilištu." 

„Ali odgojilište je škola. A ■ zar nema i ovdje u 
gradu dosta škola?" 

„Ima, ali ne takovih, koje bi bile za Nikicu. Pa siro¬ 
mašno dijete još je i premlado! Da je samo Majstorović 
hotio, ne bi nas sada nitko prisilio, da pustimo od sebe 
dječaka. Ali on upravo sili pukovnika, da se brine za 
Nikicu. U svakom listu mu piše, da ja mazim dijete i 
da je jako raspušteno. Sve to dakako u šali, ali će 
sa svojom šalom ipak doći do cilja." 

Marija se lukavo nasmije. 

,,A nije li gospodin Majstorović onako ... — malo 
sebičan?" reći će oklijevajući. „Ja sam već od nekoga 
vremena opazila, da on uvijek nešto kori dječaka, oso¬ 
bito kod stola. Ne bi smjeli uvijek davati najbolje ko¬ 
made dječaku; bit će, da to gospodina ljuti." 

„Nikica traži, što mu ide u tek, a u tom nema ništa 
zla; ja rado sebi ustegnem, da njemu dadem. Ali mu¬ 
ževi su sebični, draga Marijo. Sve za sebe — tako oni 
kažu." 

Marija pokima važno glavom u znak, da se s tim 
slaže. 

„Zato ću se ja i čuvati, da se u ovoj zgodi ne sa¬ 
vjetujem sa svojim mužem", nastavi gospodja Majsto¬ 
rovićka brbljavo. „Ako Nikica otidje, ja ću uz Maj- 
storovića poginuti od dosade; on će onda biti pravo 
drijemalo." 

,,U istinu, gospodjo, njemu spavanje veoma godi; 
debeli ljudi, kako sam opazila, imadu uvijek oči na po 
zatvorene. Da pravo kažem, pričinja mi se, da on malo 
odviše jede i da odviše voli velike komade. To nije 
zdravo, rekli su stari." 



„Moj muž je svakako sladokusac prvoga reda, od¬ 
govori gospodja Majstorovićka. A što je do naše ku¬ 
hinje —- nastavi gizdavo — smijem ustvrditi, da nema 
bolje na daleko i široko. No neka bi mu bila ta naslada, 
samo da mi dijete ostavi. Ako bi te možda on pitao o 
toj stvari, reci mu, da smo odlučno protiv toga, da 
dječak ode. Ne daj mu pravo, kako ti to često činiš. 
On ga se želi riješiti, a mi smo dvije jedine, koje že¬ 
limo, da ostane. Za to ti osobito preporučujem, da šutiš 
o njegovim lopovštinama, dok je pukovnik ovdje." 

„Ali — ako bude velike ludorije zbijao, kako to 
obično čini, što ćemo onda?“ 

„Poslije ćemo ga kazniti; no za sada šutimo. Dobro- 
jevićevi ne znadu s djecom postupati. Oni imadu sasvim 
posebni način odgajanja. Ja rado priznajem, da su nji¬ 
hova djeca čedna; ali mi se ipak ne svidja njihov način 
odgoja. U kratko: Nikica će kod njih biti jako nesretan." 

„Zar bi ga on zbilja mogao odvesti? Ja sam mi¬ 
slila, da gospodin želi Nikicu samo zastrašiti, kad mu 
je govorio, dok je bio zločest: „Čekaj, čekaj, mali —, 
kad budeš jednoć kod svoga skrbnika, proći će te tvoja 
samovolja. “ 

„Kad ne bi njegov skrbnik imao nikakova prava 
na dječaka, ne bi me njegov pohod mnogo mučio. Me- 
djutim vidjet ćemo. Ti ovaj čas nemaš osobitog posla 
u kuhinji. Marijo, ajde odvedi brzo Nikicu u školu." 

„Već je prekasno, gospođjo." 

„Ništa za to; ja sam učitelju već prošli tjedan ka¬ 
zala, da je dječak bolestan. Ali danas mora u školu, 
htio ne htio." 

Rekavši to, ustane gospodja Majstorovićka; izadje 
iz sobe i sidje stubama dolje, a Marija za njom. 

„To će biti lijepo", govorila je služavka, smijući 
se. Ali ju prodje svaki smijeh, kad je otvorila ku¬ 
hinjska vrata. 

„O moj Bože!" — poviče i pohiti k ognjištu. „Šta 
je opet taj dječak ovdje učinio! Pogledajte samo, go- 
spodjo, sav mi je maslac rastopljen, a njemu se čak i 
nos svijetli od njega !“ 

Nikici se u istinu svijetlio nos i brada od rastopljenog 
maslaca, a sjedio je na uglu ognjišta, te je mašući no¬ 
gama spretno dubao krumpir. Ne mareći, što se Marija 
onako užasno gnjevi, napuni izdubeni krumpir maslacem 
iz tanjura, što je bio kraj njega. Kako je požudno jeo, 
nije ni opazio, gdje je vrućina s ognjišta doprla malo 
po malo do kraja, te s jedne strane komad maslaca 
rastopila. 

Jaka kuharica pograbi odmah jednom rukom tanjur 
s maslacem, a drugom maloga izjelicu. 

„Ham, ovo je zadnji!" naruga se dječak, te oštro 
cmokne i oblizne krumpir. „Sad slobodno zatvori maslac!" 

Gospodja Majstorovićka skoči brzo medju njih i po¬ 
gledavši sluškinju s nekim osobitim izrazom, dade joj 
rukom znak, rekavši: „Pusti ga, Marijo, ne će on to 
više učiniti: zaisto ne će." 

Tad uzme Nikicu za ruku i povuče ga za sobom, 
dok se mali ugursuz pobjedonosno okrenu ka kuharici, 
te joj još prostački isplazi jezik. 

Vucareći jedno drugo dodju napokon u njegovu 
sobu. Tu ga stane gospodja Majstorovićka na brzu ruku 
ispitivati, a zatim uzme mokru spužvu. 

„Hodi amo, da ti lice operem" — zapovjedi mu ona. 

„Čemu? Ne dam se prati!" odgovori. 

„Zamastio si maslacem lice, nos, — sve." 

Nikica potrči k zrcalu i kako je vidio svoju sliku 
nije se više opirao. Dok ga je čistila, stajao je pred 
zrcalom, škiljio sad lijevo, sad desno, plazio jezik i 
pravio gadne nakaze od sebe. 

„Sad te moram još počešljati 11 , reče nježno gospodja 
Majstorovićka; a onda si sasvim spreman, da ideš u 
školu." 

„U školu?" — poviče dječak. Ne idem ja u školu !“ 

„Hodi, hodi, dragi Nikice, i ne srdi se. Tvoji su 
praznici svršeni, jer više nisi bolestan." 

„Ali ja hoću još biti bolestan!" 

„Ne budi tako zločest, moje dijete! Gdje su ti knjige?" 

„Ne znam." 

„No, daj ih potraži, dok ja metnem šešir na glavu. 
Ja ću te sama odvesti u školu." 

Gospodja Majstorovićka ode, a dječak potraži svoje 
olovnate vojnike, te ih uze sasma ravnodušno slagati u 
vrste i redove. 

„Jesi li našao, Nikice, knjige i pisanke?" začuje se 
na jedan put kumin glas iz druge sobe. „Nisam ih mogao 
naći", odgovori dječak, stavljajući top na stalak. 

„Pak pogledaj u drugoj sobi! Tvoja torba s knji¬ 
gama mora biti na klinčanici." 

Nikica ne odgovori. 

„Ja ću odmah doći. Jesi li gotov?" poviče gospodja 
Majstorovićka ponovno. 

„Fuj! — taj gadni konj mi zagulio prst svojim 
repom" — progovori dječak. „Za kaznu ću mu odmah 
otkinuti nog'U." 

Dok je on još tim bio zabavljen, kako će svoju 
prijetnju izvesti, unidje kuma. 

,,A što to radiš?" poviče nešto zlovoljno. 

„Igram se sa svojim vojnicima." 

To je ipak bilo već previše za gospodju Majstoro- 
vićku, koja je bila dosta nestrpljiva, a još je više uzrujao 
strah za dječaka. Nasrne na malog nevaljanca, pograbi 
ga za ramena, te ga žestoko strese, zakričavši uz to: 
„Ti dakle hoćeš, da te pukovnik odvede?" 

„Kamo?" odgovori dječak ravnodušno, koga nije 
ništa boljelo, niti se što uplašio. 

„Kamo drugamo — nego svojoj kući! Čekaj samo, 
ondje će ti već prisjesti; ali će ti biti sasvim pravo. 
Hoćeš li odmah ustati i šešir uzeti? Na, ovdje ti je 
torbak." Rekavši to, prebaci mu preko ramena remen 
od ulaštene kože. Dječak ga snimi i baci torbak na 
zemlju. 

„Ja ću se igrati sa svojim vojnicima" — reče prkosno. 

Gospodja je Majstorovićka imala, kako nam je već 
poznato, taj dan osobiti razlog, da se boji neposlušnosti 
Nikičine; za to ga pograbi ponovno za rame. „Zločesti 
dječače!" — zakriješti ona. — „Ti dakle hoćeš, da te 
odvede! On će te i odvesti" 

Dječak je mirno snosio, što ga drma, jer nije ćutio 
nikakve boli. nikakva straha. 

Tek što opazi kumino izobličeno lice, zapita ju: „Zar 
će me zbilja sobom uzeti, ako ne podjem u školu?" 

„Dakako, dakako, — on će to jamačno učiniti." 

„Ali —- ja ne ću", — odvrati Nikica. „Moj torbak!" 

Gospodja se Majstorovićka požuri, da pridig-ne torbak 
i po drugi put mu ga objesi o rame. 

„Hoćeš li mi dati io novčića, kumo?" upita odmah, 
misleći na to, kako će se njenom popustljivošću okoristiti. 

„Dakako, dakako, moje dijete. Na, evo ti ih odmah." 

„A Marija će me voditi" — reče Nikica, mećući 
novac u džep. 

,,A zašto to ?“ 

„Za to. u 

„Pa dobro. Ima vremena, a u školu nije daleko. 
Pitaj je, hoće li s tobom ići, jer Bog zna, kakove je 
opet volje. 11 

Nikica skoči poput munje niz stube i nasrne u ku¬ 
hinju, gdje je Marija zapovijedala dvjema ženama, koje 
su bile koječim zabavljene. 

„Hodi, Marijo, — odvedi me u školu!“ 

„Dobro, dobro, — Nikice, kad ti se hoće u školu. 
Ali moram prije još rebarca posuti smrvljenim kruhom. 11 

„Odmah, ja ti velim!“ — navali, vukući je za okrajak 
pregače. „Idemo prije k tvojoj kumi, koja peče dobre 
kolače. Kupit ću ih za 3 novčića." 

Te riječi pobijediše otpor Marijin. Ona skine pre¬ 
gaču i pođje za Nikicom. Na stubama malo popostane. 

„Izvolite sami, gospodjo, posuti rebarca smrvljenim 
kruhom! Znate, kako gospodin pazi!“ 

„Idite samo, idite!“ — odvrati domaćica, koja je 
poput stražara stajala na gornjem hodniku, neustrpljivo 
izgledajući, kako će njih dvoje otići. „Ja ću već sve 
urediti." 

Kućni poslovi su u istinu zadavali gospodji Majsto- 
rovićki vrlo malo brige. 

Ona je bila izvrsna kuharica: znala je najbolje pri¬ 
rediti fini objed po svim pravilima ukusa, slastice ukusno 
poredati, a u nuždi svojom rukom spržiti tečna rebarca. 
Njezino dvorište za živad bilo je na glasu. Nitko nije znao 
tako dobro guske ugojiti, fazane pripitomiti, kao ona. 

Ali drugo je purana uhraniti, drugo dijete odgojiti! 
A o toj potonjoj, daleko višoj umjetnosti, nije gospodja 
Majstorovićka imala ni pojma. 

Sva joj je briga bila tjelesni odgoj njezina kumčeta; 
pak i kod njega je danomice pokazivala manje spo¬ 

sobnosti nego kod odhranjivanja mlade peradi. Njeni 
pilići, koji nisu imali plemenitog dara slobode, nego su 
samo slijedili svoju slijepu ali sigurnu naravnu težnju, 
nisu nikada prenatrpali svojih želudaca, nisu ležali lijeno 
pod perinom u jutarnje doba, koje je tako zdravo i za 
šetnju ugodno; nisu tražili po svojoj volji sad ovo, sad 
ono za jelo, niti su se ikada gnjevili, što sve veoma 
škodi zdravlju. Nije ih nikada morila nezadovoljnost i 
dosada (a i ta nije manje zlo), dok je to vrlo često bi¬ 
valo kod Nikice, koji je radi svoje čudnovate ćudi i 
tvrdoglavosti bio uvijek osamljen. 




Poglavlje drugo. 

Škakljivo pitanje. 

JS||jad su se oba gospodina vratila kući, uvede ih go- 
— " spodja Majstorovieka u blagovaonicu, gdje je već 
bio prostrt stol. Pogledavši na stol, na kojem se sjajila 
bijela srebrnina, razveseli se lice gospodarevo. 

„Nemoj, Dragojlo, da čekamo na objed 11 — reče, 
pogledavši na svoju veliku zlatnu džepnu uru. „Naše sve 
ure idu 5 časova kasnije. Odmah će tući dvanaest, jer 
sam svoju uru naravnao po onoj na vijećnici.“ 

„Valjda ćeš, Milane, ipak čekati, dok ti nećak dodje 
iz. škole?“ upita ga dostojanstveno gospodja Majsto- 
rovićka. 

„Iz škole ?“ — reče njezin muž neumjesno. „Dakle 
je danas otišao u školu? 11 

„Naravski, — odgovori gospodja hladno — ta danas 
nije bolestan. Pak zašto bi je propustio?“ 

Majstoroviću je već bilo na jeziku, da nešto odvrati; 
ali u taj čas unidje sluškinja sa zdjelom, iz koje se dizao 


miomirisni oblačić para. On se zadovoljno nasmije, usrkne 
s očitom nasladom miris, što se od zdjele rasprostirao, 
te žmigne milo očima. 

„Na tom si ti jelu, Dragojlo, pokazala svoju vje¬ 
štinu 11 , reče on onako na proročku. 

„Naravski — ta, znam ja, kako ti paziš na jela. 11 

„0, kako ga ja rado jedem. 11 

„Doista, — ovakovo jelo, dobro pripravljeno, vrijedi 
više nego deset drugih. 11 

„Ne misliš li i ti tako, pukovniče?* 

„Bit će da moja žena tako misli, — odvrati Dobro- 
jević smiješeći se; „jer to jelo vidim često na svom 
stolu. 11 

„Da, — da, — moj dragi, i ti imaš zlatnu ženicu. 
Baš u vrijeme, kad je sav svijet oduševljeno govorio o 
njenom glazbenom talentu, divio sam se ja, — jer nisam 
umjetnik — njenoj uzornoj kućnoj upravi i načinu, kako 
znade goste podvoriti.* 

„Moja žena ima u istinu krasna svojstva, te nikad 
ne će svojih dužnosti zaboraviti niti propustiti 11 — od¬ 
vrati ozbiljno Dobrojević. 

„Idemo li dakle k stolu, Dragojlo? 11 —• upita Maj¬ 
storovih pouzdano. 

„Kako hoćeš 11 , — odvrati u kratko gospodja. „Ja 
ću čekati, dok dodje Nikica. 11 . 

Odmah na to otvore se vrata, a na pragu se po¬ 
kaže željno iščekivani dječak. Ponosna, što ga vidi kao 
malog djačića, koji je objesio torbak preko ramena, a 
ruke i lice tintom zamazao, povede ga najprije k pu¬ 
kovniku, a onda ode s njim iz sobe. 

„Odmah ćemo za stol, gospodo, — reče izlazeći; 
samo molim još par časaka. Oprostite, dok skinem ma¬ 
lomu njeg'ove stvari. 11 

Na to se požuri s dječakom u njegovu sobu i stane 
mu prati lice i ruke. Iza toga ga pogladi nježno po 

obrazu, te mu reče, moleći ga: „Zar ne, Nikice, da ćeš 

danas kod stola biti sasma čedan ?“ 

„Da, — kumo — odgovori plačno; ali mi je u školi 
vrlo dosadno." 

„Zar ne — ti ne ćeš ništa sam tražiti, niti ćeš jela 
njušiti, niti ćeš što prigovarati?" 

„Vidiš, — vidiš! — to će biti, kumice, zaisto vrlo |' 

zabavno! Hm, — a što ćeš ti meni za to dati?" 1 

„Kad otidje tvoj skrbnik, smjeti ćeš tri dana izostati 
iz škole." 

„Više ništa?" 

„Dobit ćeš i veliku kutiju, punu čokolade." 

,,A što još?" 

„Kako, zar to nije dosta?" 

„Nije, moraš mi još obećati, da ćeš mi kupiti male 
tačke, što stoje kod trgovca igračaka u izlogu." 

„No, — dobro, i to ćeš dobiti." 

„A ako se kod stola ne najedem, to smijem ipak 
poslije ići u kuhinju i jesti, što hoću. Zar ne, kumo ?“ 

„Dakako, moje dijete, to smiješ." 

„Ali ti moraš to reći Mariji." 

„Dobro, dobro — al sad ajdemo." 

Na to podje gospodja Majstorovićka vodeći dječaka 
za ruku opet u blagovaonicu. I objed počne. 

Nikica se ukočio kao kip, a i nijedne neumjesne 
da bi primijetio. U ostalom nije ga ni njegova kuma. pu¬ 
stila s oka. Tek što bi se samo nespretno maknuo, već 
bi ga ozbiljno pogledala, što je dječak dobro shvatio, 
jer se jako bojao pukovnika. Možemo lako misliti, da 
je Nikica nestrpljivo izgledao konac objeda. Kad je došla 
kava, skoči sa svoga sjedala i pobjegne kao strijela. 

„Kako je Nikica danas bio čedan ! Ja ću ga pose¬ 
bice za to poslije pohvaliti" — reče poreznik, uzimljući 
šećer. 

„Pače i prečedan" — primijeti pukovnik. „Dječak 
nije, tako reći — ništa jeo.“ 

„To on medjutim inače nikad ne zaboravlja, — reče 
Majstorovih smijući se. Počasni znak i veliki brci valjda 
su mu strah zadali. Vidjet ćemo, da li će se na večer 
tako ustezati." 

„Nikica gleda, da bude u društvu uvijek čedan", 
— pridoda gospodja Majstorovićka s nekom u istinu 
smiješnom ozbiljnošću. 

„Ali ne u našem, Dragojlo — ne u našem" — nado- 
veže poreznik. 

„U našem", — odvrati gospodja Majstorovićka raz- 
đraženo; — „to nije ni čud^, na naše društvo već je 
naučen." 

„Da, — na naše je već naučen, samo na žalost i 
1 previše naučen. Ali — nemoj me, Dragojlo, gledati tako 
ljutito! Danas je bilo tvoje kumče svakako čedno, da¬ 
pače vrlo čedno. Kod toga ćemo ostati i ne ćemo više 
o tom govoriti." 

„Čekaj, dragi prijatelju, —prekinu mu riječ pukovnik, 
tarući brkove. „Ako ti se mili, daj, da svršimo tu stvar 
sasvim. Da pravo kažem, ja sam i za to ovamo skrenuo." 

Gospodja Majstorovićka najprije pocrveni, a odmah 
iza toga problijedi. Njezin muž, ćuteći, da se prelazi na 
opasnu točku, natoči sebi u onoj smetenosti i drugu ša¬ 
licu kave. 

„Mislim, da je vrijeme, da dadem dječaka u dobro 
odgojilište", — reče Dobrojević ozbiljno. 

,,U odgojilište?" jedva promuca gospodja Majstoro¬ 
vićka. 

„Tako mladoga? 11 primijetit će poreznik, ne mogavši 
se oteti uzdahu sažaljenja, kad je opazio rastuženo lice 
svoje žene. 

„U oporuci njegova oca stoji izrično, da se ima već 
u devetoj godini predati u odgojilište. 11 

„To je strašno! 11 — reče gospodja Majstorovićka 
uzbudjeno. 

„To je volja njegova oca 11 , — nastavi pukovnik; 
„i za to sam te sjećao već prošle godine dužnosti, što 
je imam kao skrbnik dječakov. No, — budući da sam 
vidio, kako bi ti bilo teško rastati se s tim djetetom, 
pridodao sam još jednu godinu. Ali, — ta je godina 
sada prošla, draga Dragojlo. “ 

„Ti si mi jednoć obećao, da ćeš ostaviti ovdje Nikicu, 
dok tjelesno ne ojača 11 — reče gospodja Majstorovićka. 

„Oprosti, molim! Toga ja nisam rekao. Budi uvje¬ 
rena, da mi je vrlo žao, što ti ne mogu želje ispuniti." 

„Dok ne ojača“, — ponovi gospodja Majstorovićka 
živo — „tako smo se dogovorili. 11 

„Nikakav dogovor, Dragojlo, ne može uništiti volje 
oca porodice, koja je jasno izrečena u valjanoj oporuci. 
Ja kao skrbnik ne mogu toga nikako dopustiti. 11 

„A i zdravlje se dječakovo nije prošle godine nimalo 
poboljšalo, pače protivno.“ 

„Nikica je jako razmaženo dijete. To je zlo. — Ali 
uredan život u odgojilištu odstranit će tu razmaženost. 11 

„Istina, to je za nj 11 — pristade poreznik uz gosta. 

„Znam, znam; to je već tvoja misao od početka — 
reče gospodja Majstorovićka, dršćući od gnjeva. Ti nisi 
nikad trpio toga siromašnog djeteta. 11 

„Šta to veliš, ženo? Nasuprot, ja sam Nikicu vrlo volio, 
znajući dakako uz to, da ćemo ga se danas sutra riješiti." 

„Njega, njega! 11 


„No, — hotio sam reći odgovornosti, velike odgo¬ 
vornosti za njegovu budućnost. Tvoj pokojni sinovac 
imao je jamačno razloga, kad je pukovnika imenovao 
neograničenim gospodarom svoga sina. 11 

„Svakako je imao razloga; on je znao, kako si ti 
sebičan i nesposoban, da odgojiš dijete. 11 

„Reci; mi, Dragojlo, mi, i bit će dobro. On je znao. 
*» da smo oboje nesposobni, da odgojimo dijete. Da — 
slobodno i otvoreno kažem, mi nismo za to, ženo. Ti 
doista maziš dječaka, a ja ga navodim na dobro i kaznim 
za kojekakove ludorije, za koje on nije, pravo uzevši, 
ni kriv — — — —; napokon do bijesa ! Nikica nam je 
donio u kuću nemir. Nema dana, kad ne bih morao 
reći: „Ovdje nema za nj mjesta. 11 

Poreznik se bio zaletio, te nije ni opazio oblačina, 
što se navukle na čelo njegove žene. 

Pukovnik je nasuprot ćutio, da bi još jedna riječ 
mogla poroditi onaku porodičnu buru, kod kakove je 
već više puta bio. 

„Pusti meni, molim te, da ja sam tu važnu stvar 
riješim s tvojom suprugom 11 , — prekine još u pravo doba 
poreznika. Meni bi bilo vrlo žao, da je i najmanje ra¬ 
žalostim. Bit će mi drago, ako otidješ k bilježniku, te 
i\, njegova pisara malo požurkaš; znadeš, da sutra odlazim. 11 
j] „Dobro — kad želiš — idem 11 , reče Majstorovih, 

^ hvatajući za šešir i štap. „Moja žena i ja nismo se 
glede Nikice nikada slagali. Za to dajte vas' dvoje tu 
stvar medju sobom uredite. 11 Na to se oprosti, pozdrav¬ 
ljajući nježno rukom i izadje. 

Pukovnik se primakne bliže k svojoj rođjakinji. 

„Daj, da sada o toj stvari govorimo pametno, Dra¬ 
gojlo, kako dolikuje ljudima, koji vrše svoju dužnost 11 , 
reče blaže. 

Zatim joj u kratko navede razloge, koji su ga pri- 
nukali, da više ne može kršiti svojih skrbničkih dužnosti. 

Već su gotovo dvije godine prošle, kako bi imao Nikica 
stupiti u koji zavod. Svako više zvanje iziskuje dan danas, 
da se već za rana započnu nauke. Što dulje čekamo, to 
će biti dječaku sve teže, da se priuči životu u odgoji- 
lištu. Za to se dulje ne smije oklijevati, da ne podje Ni- 
kica u koji zavod; jer će svako dulje oklijevanje biti po 
njega štetno. „Za to sam došao ovamo, da ti sve to 
usmeno saopćim 11 — završi napokon -—■ „jer je sve moje 
pismeno nastojanje u tome bilo uzaludno, jer si se ti 
uvijek izgovarala, da nisi dobila mojih listova. Draga 
Dragojlo, Nikica uza te ne će biti; ali praznike može 
kod tebe provoditi. Ja nipošto ne mislim, da ti otudjim 
dijete; samo sam rad ispuniti želju i nalog, što mi ga je 
na srce stavio moj šurjak, kad je bio na umoru." 

Gospodja Majstorovićka slušala ga je vrlo razdra- 
ženo. 

„Znam ja dobro, da ti ta nesretna oporuka daje sva 
prava, reče gorko; ali tako je bilo odavna u našoj po¬ 
rodici. Po mojem mnijenju bilo bi sasvim pravo, kad bi 
mi ostavio dječaka do njegove dvanaeste godine. u 

Pukovnik kimne glavom. 

„No, sad ga ipak valjda još ne ćeš sa sobom po- | ^ 
vesti? upita gospodja Majstorovićka. Ta praznici su evo | j 

pred vratima." * 

„Istina, ali bih mogao upotrebiti priliku, pak Nikicu 
sa sobom povesti, k bratu, koga mislim pohoditi na dva 
dana. Već sam mu javio, da ćemo doći." 

Na licu gospodjinu pokaže se očita zlovolja. 

„Moraš li nužno pohoditi brata?" 

„Veoma nužno; k tomu želim takodjer, da Nikica 
proživi nekoliko tjedana u mojoj porodici. Lakše će se i 


priučiti životu u zavodu, ako izaclje iz kuće, gdje se 
malo na vojničku postupa." 

„Eto, do toga ti je samo, da mi ga uzmeš." 

„Reci radije, tla ti je već davno bila dužnost, da mi 
povratiš dijete. Ja sam sam otac četvero djece; shvatit 
ćeš dakle, draga sestrično, da u našoj kući nije baš 
nužno peto. Jedino da svoju dužnost ispunim i jer to 
iziskuje dobro Nikičino, poslužit ću se strogo svojim 
pravom, što sam ga dobio od njegova oca po oporuci." 

„Na žalost, uza te je zakon; inače mi ne bi nika- 
kova sila na svijetu mogla da otme dijete. Ja znam, što 
veseli one, koji su mi na srcu, pa ne tražim, da se itko 
drugi brine, kako bi ih učinio sretnima. Ja ne odgajam 
Nikice zlo. Je li mu kada što manjkalo? Tvojim listovima 
nisam nikad vjerovala — da ti otvoreno priznam — da 
ozbiljno misliš. Ja sam nasuprot mislila, da ćeš mi rado 
ostaviti Nikicu; budući da imadeš dosta brige sa svojom 
djecom." 

„Pustio sam ti ga dvije godine, draga sestrično. 
Prije dvije godine bila mi je dužnost, da se pobrinem 
za njega. Još dulje oklijevati, značilo bi, odreći se svoje 
skrbničke službe." 

„A je li to tebe veseli?" 

„Svakako; jer je takvo zanimanje sveto i nitko nema 
prava, da ga bez važnoga razloga preda komu drugomu." 

Te odvažne riječi uvjerile su gospodju Majstorovićku, 
da bi svakako bilo bezuspješno daljnje nastojanje, da pro¬ 
mijeni odluku bratićevu; za to svrne govor na drugo. 

Iza kratkog još razgovora oprosti se Dobrojević i 
podje k bilježniku. 

„Jesam li ti rekao, da odlazim sutra oko i sat i 
30 časaka?" — primijeti na odlasku. 

„To će reći jasno: pobrini se. da se dotle spreme 
stvari moga štićenika. 11 

Gospodja ga je Majstorovićka razumjela i kimne 
glavom za znak, da pristaje uz to. Tek što je pukovnik 
otišao, otrči u kuhinju, da se izjada Mariji. 

„Hoće, da ga uzme, Marijo!“ — poviče — „hoće 
svom silom, da ga uzme; ali ga ipak ne će dobiti I" i- 

1 



i 



Poglavlje treće. 

Pobjeda. 

ko je Nikica ikada zasluživao nadimak ,,hoćko“, to 
g- a j e jamačno zasluživao u jutro kod ustajanja. 
Za malog lijenštinu bio je već vrlo težak posao, da se 
digne iz kreveta. 

Obično to biva ovako: 

Gospodja Majstorovićka ili Marija otvori vrata i 
zove dječaka imenom jedan put, dva put, tri put. Nikica 
se pričinja, kao da spava. Ona dodje ka krevetu, te ga 
strese. Dječak bi na to — već prema tome, kakove je 
volje — ili mrmljao ili bi se smijao. Iza dugog nago¬ 
varanja ipak bi napokon ustao. Tek što bi ustao i na 
pola se obukao, već je bio pun mušica. Premda ga 
obično oblači sama gospodja Majstorovićka, ipak joj taj 
posao ne ide od ruke. Na opetovanu molbu svoje kume 
pruži Nikica najprije jednu nogu u vis, a onda drugu, 
da mu obuče cipele. Najednoč se opomene bilo čega. 

,,Moj top“ — poviče i digne obuvenu nogu u zrak, te 
skače po sobi, da donese top i da ga postavi na stalak. 
Gospodja Majstorovićka uhvati dječaka i nastavi dalje 
ustrpljivo započeti posao. No radi nesretnoga topa, koji 
ide neprestano iz jedne ruke u drugu, ne može ništa da 
opravi. Napokon mu ga otme i baci ga k ostalim igrač¬ 
kama u kutiju. Nikica upotrebi taj čas, kad ona okrene 
ledja, da joj izmakne i već joj eto pod nogama zvrk 
zvrči. S teškom mukom uhvati dječaka po drugi put i 
silom ga odvuče k umivaonici. No sad tekar nastane 
čitava poplava želja i zahtjeva, što ih sve počinje Ni¬ 
kica s omiljelom riječi: hoću. 

„Hoću pomade." 

„Hoću, da se sam češljam. 11 

„Hoću, da sam privežem ovratnik." 

U kratko — razmaženog dječaka obući bijaše posao, 
koji je gospodji Majstorovićki ili Mariji, — koja se već 
na to dala — zadavao silne muke. Pa ipak ga se ne 
bi gospodja odrekla ni za što na svijetu. Kad bi me- 
djutim kadšto došao njezin muž, te je neustrpljivo pitao: 
zar nije dječak već dosta velik, da se sam obuče, na¬ 
mrgodila bi se i odvažno se oprla svakom pokušaju. Kad 
bi se Nikica naučio sam oblačiti, onda ne bi više nje 
trebao, te bi se brzo na to priučio, da bude bez nje. 
Nužno je dakle, da ona zadrži taj posao, pa ga ne će 
ostaviti ni u napredak. Jadna gospodja Majstorovićka 
misli samo na to, da odgoji i uresi tijelo dječakovo; da 
mora i srce i duh djeteta biti očišćeno i urešeno, o tom 
i ne sanja. Ovo iziskuje ipak mnogo više vremena, 
opreznosti i brige, a kud i kamo je važnije. 

Istina — ugodna je zabava, obuvati malene djetinje 
nožice sitnim cipelama, rediti svilenu kosu djetinje gla¬ 
vice itd.; ali sve to obuhvata samo najmanji dio mate¬ 



rinske dužnosti. Malene noge će porasti; kudrava se 
kosa doskora ostrići. I ljubav treba da raste i da u 
cijelu dušu prodre, te je oplemeni. Nasuprot — ako je 
duh djeteta prepušten sam sebi, srće u pogibao, da će 
se podati strastima, koje mu nisu na ures, koje ga ne dižu, 
nego ponizuju i nagrdjuju. Djetetu je potrebna ruka 
majčina, koja će ga voditi, a često i kazniti. 

Na urečeni dan odlaska Nikičina dopade Mariju 
ovaj teški posao naime da oblači Nikicu. Gospodia 
je Majstorovićka već u ranu zoru potajno izišla iz kuće, 
pak se nije sve do 8 sati povratila. Od dosade pozove 
napokon Nikica Mariju. Ona pohiti odmah k njemu; 
ali uza svu pjenu hitnju dočeka je Nikica ljutim prije¬ 
korima. Dječak je psovao, što nije prije došla, te se 
stao razjadjen sam oblačiti; ali dakako sve naopako. 

„Ali, dragi Nikice, ne meće se šešir prije na glavu, 
nego što se čarape obuku" — reče mu Marija, opazivši 
ga, gfdje bosonog trči i šešir uzima. 

„Ali — ja hoću prije šešir metnuti" — odgovori 
on prkosno. 

„Pak neka ti bude. Smiješno je svakako; medjutim 
ako se tebi sviđja, meni je svejedno. Ali sad hodi i 
sjedi; gle — ovdje su ti čarape". 

„Turi najprije noge unutra!" 

„Jesam već". 

„Daj sada; — no brzo!" 

„Ja hoću, da mi ti navučeš čarape". 

„Pak dobro; čini mi se, da danas nemaš ruku. 

Dječak tvojih godina —-—; medjutim ako hoćeš, 

nemam ništa protiv toga. Pruži samo amo nogu". 

„Koju?" 

„A koju hoćeš!" 


o 

„Evo ti jedne. Ne, — daj prije onu drugu, koju ti 
voliš: ovu ili onu?“ 

Tako se razmahivao sad jednom, sad drugom nogom 
gore i dole ispred lica djevojke, koja je na koljenima 
klečala. 

„Meni se ne će ovdje tri dana s tobom šeprtljati, 
kao što radi tvoja kuma 8 — reći će mu najposlije. „Ti 
si mali nevaljalac". 

„Tako! ti se usudjuješ mene nazivati nevaljalcem? 
Čekaj, čekaj!“ 

Rekavši to, skoči i donese mali bič, te pukne njim 
kraj ušiju Marijinih. Djevojka stade bježati, a dječak za 
njom iz jednoga ugla sobe u drugi, te je prebacivao 
stolce, bacao na pod odijelo, smijući se i grdeći je u 
isto vrijeme. 

„Hoće li biti već dosta?“ — reče napokon, koje od 
šale,” koje od ljutitosti. „Čekaj samo, dok te gospodin 
pukovnik čuje, odmah ce doci: onda ćeš se morati sti- 
diti i bit će ti sasvim pravo". 

Tek što je Marija tako zaprijetila Nikici, otvore se 
vrata i unutra stupi gospodja Majstorovićka. Lice joj 
bilo vrlo ražareno i razdraženo. 

No — zašto je Nikica danas tako rano ustao?" — 

upita ona strogo. 

„Već je, gospodjo, prošlo 9 sati" — odvrati Marija, 
gledajući na sat. 

„Sat ide naprijed", — nastavi gospodja Majstorovićka 
_ ostalom ja hoću, da Nikica danas ostane u kre¬ 
vetu.’Nije mu dobro!" 

„Meni?" — poviče dječak začudjeno i preskoči 
s mjesta preko klupe. 

„Da, moje dijete" — odvrati mu kuma. „Ako ne 
budeš bolestan, tvoj će te skrbnik sa sobom uzeti. Ti 

.Tako! ti se usudjuješ mene nazivati nevaljalcem?“ (Str. 34.) 

moraš odmah u krevet. Dakako — dakako — dobit 
ćeš veliku šalicu čokolade". 

' „I. spržena kruha ?“ 

„I spržena kruha i sve, štogod ushtiješ. A kad ne 
bude ovdje pukovnika, moći ćeš se igrati u krevetu 
— — — — Svući mu samo brzo čarape, Marijo! Bu¬ 
dući da se još nije obuo, to je u čas gotovo .... Ali 
čemu su otvorena vrata sobe, u kojoj se oblači? Hoćete 
li možda, da pukovnik sve čuje, što se ovdje dogadja?" 

Ona je prisluškivala neko vrijeme. Budući da nije 
zamijetila nikakova šuškanja, zatvori polako vrata. 

„Čini mi se, da pukovnik još spava" — reče potiho. 
„Ta, bilo je već dobrano kasno, kad je legao u krevet". 

Pukovnik ipak nije spavao. Bio je u sobi, gdje se 
oblači, i brijao se. Nije mu dakle ništa izmaklo od svega, 
što se zbilo u Nikičinoj spavaonici. 

„Drugiput ne ostavljaj tih vrata otvorenih", — opo¬ 
mene gospodja Majstorovićka sluškinju, te sjedne na 
stolicu kraj Nikičina kreveta. „To je vrlo neoprezno, 
ako tko u ovoj sobi spava". Uzdahnuvši duboko, nastavi: 
„Već u ranu zoru otišla sam na brzojavni ured, te po¬ 
zvala brata s njegovom djecom na objed. To bi mi bila 
najbolja izlika, da Nikice ne pustim na put. Kad sam 
se dobru uru načekala, dobijem odgovor, da je brat na 
svom imanju, a snaha ne može od kuće, jer joj je naj- 
mladja kćerka bolesna. To je zbilja prava nesreća! Sada 
ne preostaje drugo, nego da se Nikica pričini bolesnim". 

„A što me ima boljeti, gdje?" upita on, lukavo se 
smiješeći. 

„No, — imaš evo od posljednje vratobolje malu 
oteklinu pod bradom, a na uhu crvenu pjegu. Gle, Ma¬ 
rijo, kako se crveni". 

„To je jamačno od biča. Promašivši mene, mogao 
je lako udariti sebe". 

„No, — šta još! To je sasvim drugo crvenilo. Kako 
čujem, vladaju u okolini ospice". 

„Ali, ja ne ću, da budem u istinu bolestan", — po¬ 
viče Nikica prestrašeno. 

„Ne dao Bog, moje dijete", mirila ga kuma; „ali 
ćeš mi ipak učiniti po volji, te ćeš ostati pd dana mirno 
u krevetu". 

„Hoću, kumo; ali ja bih volio zubobolju — — — 
Ajde, Marijo, pak mi brzo skuhaj čokoladu!“ 

„Donesi samo onu, što je za gospodina Dobrojevića", 
pridoda gospodja Majstorovićka. „Bog zna, da li će je 
pukovnik htjeti, a mi se moramo čuvati, da ne zateče 
Nikice, gdje jede". 

Marije nestane i za čas se povrati sa šalicom, iz 
koje se pušila slatka čokolada. 

„Kumo, evo moje čokolade, tu je već!" — reče Ni¬ 
kica zadovoljno. 

„Tiho, — tiho" — šaptaše mu gospodja Majstoro¬ 
vićka i donese iz susjedne sobe crni, putni kovčeg, komu 
na poklopcu bijaše prilijepljena cedulja s napisom; N. M. 

„Bože moj, kako brzo prolazi vrijeme!" — nastavi 
zabrinuto. „Eto, već je 9 x / 2 sati. Žuri se, dragi Nikice! 
Što bismo rekli ujaku, da nas ovako zateče ?“ 

„Evo, već dolazi!" — poviče Marija — „poznam 
ga po hodu". 

Još je bilo vremena, da gospodja metne šalicu za 
krevet, te preko nje prebaci okrajak plahte. U to stupi 
u sobu poreznik. 

„Gdje je ova lijenčina pukovnik? — okrene se 
k ženi. „Već ga po sata čekam. A, što vidim?! Nikica 
još u krevetu! Što znači ta šala, Dragojlo?" 

„Nikici nije posve dobro, Milane". 

„Bolestan sam, ujače!" jecao je Nikica ispod jastuka. 

„No, —- onda moram priznati, da te je ta bolest vrlo 
nenadano snašla. Valjda si opet što jeo u kuhinji, te si 
želudac prenatrpao. Zar ne, mali? U ostalom nije baš, 
Bog zna, kako opasno; ta ne možeš se od smijeha uz¬ 
držati -Dječak ne smije mnogo jesti, moja 

draga; to je najbolje sredstvo, da doskora ustane". 

„Neka čitav dan ništa ne jede" — odvrati gospodja 
Majstorovićka; „uredno jesti uvijek se preporučuje, ako 
komu nije dobro". 

„Imaš pravo" — na to će poreznik, zavaran hinje¬ 
nom popustljivošću svoje žene. To je lijek nad sve lje- 
kove; to je najbolji lijek; da — da — to je najbolji lijek!" 
— govorio on stupajući amo tamo kraj Nikičina kreveta. 
„Vidio sam, gdje su ga od vajkada uspješno upotre¬ 
bljavali. Za mog djetinjstva nije nijedan liječnik mislio 
na to, da liječi ljude prašcima i kapljicama. Posti, posti 
i — opet posti; to je bio lijek za sve bolesti!" 

Budući da se kod te izjave bio malo raspalio, udalji 
se nehotice od Nikičina kreveta. 

Dječak podigne na to brzo glavu. „Vidi samo, kumo, 
kako se puši!" — uzdahne tihano. 

Para vruće čokolade bila je medjutim probila kroz 
plahtu, kojom su je pokrili, te se bilo bojati, da će 
izdati tajnu. 

„Čini mi se, da treba odviše dugo čekati pukov¬ 
nika" — reče gospodja i brzo stupi pred svoga muža. 
„Možda mu je pozlilo. Pogledaj der, Milane, što mu je!“ 

„Njemu pozlilo?! Dobrojević je čvrst kao čelik. U 
ostalom ja ću ipak malko pokucati na njegova vrata". 

Rekavši to ode u obližnju sobu, a gospodja Majsto¬ 
rovićka priskoči k Nikici. 

„Sad pij. što brže možeš!" opomene ga. 

„Ta, to je kao kod onih parcova" — reče dječak i 
pridigne se. 

Nikiča nije bio baš bluna. Često bi znao, da pri¬ 
krati vrijeme, čitati Ezopove basne, a znao je po koju i 
na pamet. Dok je srkao čokoladu, stane polurnuklim 
glasom govoriti poznatu basnu, kako je seoski parcov 
pohodio gradskoga. 

Drugda ne bi propustila gospodja Majstorovićka, da 
se ne divi umnosti svoga kumčeta. A sad joj nije bilo 
do toga, jer je morala paziti, da se ne bi muž vratio, 
dok Nikica ne pojede. 

Tek što je predala Mariji šalicu, eto opet muža, a 
za njim i Dobrojevića. Kako pukovnik opazi raskuštranu 
glavu dječakovu medju jastucima, nasmije se, a veliki 
mu se brk prilično uzdigne. Zaželivši sestrični: dobro 
jutro, okrene se k Nikici. 

„A u koliko sati obično ustaje moj štićenik?" — 
zapita gospodju Majstorovićku. 

„0, rano. dragi pukovniče, rano“ — odgovori ona. 
„Nikica ne može budan ležati u krevetu. No noćas mu 
nešto dodje iznenada i to ga prisililo, da ostane u 
krevetu". 

„Pak što mu je?“ 

Pukovnik se približi posve k Nikičinu krevetu. 
Promatrao je dječaka, koji je držao čvrsto i ozbiljno 
zaklopljene oči. 

„Već se dulje vremena tuži na vratobolju 11 — od¬ 
vrati gospodja. „Pod bradom mu je vrat otekao; mimo 
to opazila sam mu u jutro na licu crvene pjege". 

„Zaisto, ne čini se baš. da je bolestan" — primijeti 
poreznik, promatrajući dječaka nekako posprdno ispod 
očala. 


„Daj, mali, pokaži jezik!" 

Nikica nerado posluša. 

„Za Boga, kako je nečist!" — poviče gospodja. 

„Baš obratno, ta — ne može da bude čišći “, odvrati 
pukovnik. „Bolesti nema ni traga. Ne brini se ništa, 
draga sestrično, i daj, da mali ustane". 

„Ne, — ne, pukovniče, — ne usudjujem se, dok ga 
liječnik ne vidi. Pa pomisli, kakovih sve posljedica nema 
prehlada! Jadno dijete! Već sam se posve odlučila, da 
ga pustim s tobom; evo, ovdje mu je već i putni kovčeg 
spremljen". 

Govoreći to pokazivala je gospodja Majstorovićka 
važno crni kovčeg s Nikičinim natpisom. 

„Vidi, vidi; pak to ipak nije lakrdija", mrmljaše po¬ 
reznik, promatrajući sad rumeno lice Nikičino, sad bli¬ 
jedo lice svoje žene. „Vidjet ćemo . . . samo pošalji odmah 
po liječnika!" pridoda glasno, gledajući joj čvrsto u oči. 

„Neka bude!" — odvrati ona i namigne dječaku, 
da se umiri, jer se na te riječi bio nešto uzbunio pod 
pokrivalom, — „zvat ću ga odmah". 

„Nije baš sila; mi ćemo ići k bilježniku, pak ćemo 
proći i pokraj stana liječnikova", nadoda Majstorović, 
u koga je nemirno Nikičino ponašanje pobudilo neku 
sumnju 

„Za Boga, Milane!" — poviče gospodja Mjastoro- 
vićka, ne mogavši zatajiti svoje neustrpljivosti, — „ne 
miješaj se u stvari, za koje nisi! Mislim, da bi bolje 
bilo, da se brineš za gosta, jer on, kako znaš, ne može 
da trati vrijeme. Napokon nisu za te takovi poslovi. 
Moja je briga, da pozovem liječnika. Ja se već odavna 
bavim njegom naših bolesnika, pak imam i poseban 
dar za to . . .“ 

„Dobro, dobro", mrmljaše poreznik, srdeći se po¬ 
tajno, jer uvidjaše, da bi mu mogla izmaći lijepa prilika, 
da se riješi razmaženca. „Vidjet ćemo. U jedanaest sati 
ćemo doručkovati, zar ne?“ 

„Točno u jedanaest". 

„Dobro, dobro. Ajde, Dobrojeviću! Dok se vratimo, 
naći ćemo maloga jamačno na nogama". 

Pustivši gosta naprijed, stupaše lagano niz stube. 

Kod kuhinjskih vrata stane. 

„Marijo", rekne poluglasno, „jesi li možda ti izmu- 
drila bolest Niki činu?" 

„Zar ja, gospodine? Ta ja ne mogu nikada ništa izmu- 
driti, baš ni umaka, koji vi tako rado jedete". 

„Dobro, dobro, ti se šališ, ali mali nije bolestan. 

Još jedno, da te pitam: je li mali doručkovao ? Tu mi¬ 
riši nekako po čokoladi". 

Marija se glasno nasmija. „Kad ste vi, gospodine, 
bolesni, dajete sebi donijeti kavu u krevet", primijeti 
lukavo, „a kad je Nikica bolestan, pije čokoladu". 

„Dobro, dobro", mrmljaše starac, „ona mu ne da 
da posti, dakle nije ni bolestan. To su samo lakrdije; 
da, to su samo lakrdije". Na to se pridruži pukovniku. 

— Dok su njih dvojica obavljali svoje poslove kod bilje¬ 
žnika, ne svrnu jadna gospodja oka s postelje Nikičine, 
komu se s početka svidjala ta uloga bolesnika, ali mu T 

doskora i dozlogrdi. Nesretna gospodja morade upo- 
trebiti-sad silu, sad opet svoju vještinu nagovaranja, da 
dječaka zadrži u krevetu; njezina slijepa ljubav zahti¬ 
jevala je da mu zapriječi, da ne ustane prije, nego pu¬ 
kovnik ode. Više puta morade i Mariju zvati u pomoć, 
jer je djevojka svojim šaljivim govorom umjela bolje j 

da Nikicu opameti, nego ona. * 


Napokon dodje teško očekivani čas doručka. Go¬ 
spodja dobrano uzdahnu, kad začu, gdje se gospoda 
uspinju po stubama. Nikica dobro umotan ležao je mirno 
u krevetu. 

„No kako je s našim bolesnikom?" zapita pukovnik, 
stupajući ravno k njemu. 

„Baš kao i prije", odgovori gospodja, uklanjajući se. 

„Zar ga još uvijek zub boli ?“ 

„Ma da". 

„Ni oteklina još nije prošla?" 

„Pače protivno". 

„Deđ da vidim, Nikice". 

Gospodja otkrije pomno vrat dječaku, koji je bio 
crven do ušiju. 

„Krv mu je malo udarila u glavu", primijeti hladno 
poreznik, te posegnu rukom u oveliki džep svoga kaputa. 
„Liječnik, kog sam sastao na ulici, reče mi, da nije 
ništa pogibeljno. Nekoliko pijavica i bolest će proći. Ja 
odmah odoh u ljekarnu i donesoh evo dvije maljušne 
životinje, koje će našem bolesniku odmah bol ublažiti". 

Sad pokaza Nikici, koji je široko razvalio oči, ma¬ 
lenu bočicu, u kojoj su plivale dvije pijavice. 

Dječak sav izvan sebe poskoči u vis. 

„Ne ću pijavica" — povika, što je bolje mogao — 
„nisam bolestan; ustat ću". 

„Lijek već počinje djelovati", primijeti s posmijehom 
pukovnik. 

„Milane, tebi je kadikad do ludorija", reče gospodja, 
pogledav muža mrkim pogledom. „Tebi je samo do toga, 
da bijedno dijete uplašiš . . . Legni samo, Nikice, nastavi 
blago, okrenuv se k dječaku, da se ne prehladiš; kum 
se samo šali". 



44 


Ali Nikica bulji neprestano prestrašeno u bočicu, 
koju je poreznik pred njegovim očima amo tamo okretao’. 

„Ja ću ustati", povika odlučno. „Meni nije ništa, 
kuma je samo htjela, da budem bolestan". 

„Divno, divno!" vikne Majstorović, smijući se, da 
su ga sve suze po licu oblile. „Ti si dakle samo „pod 
moraš" obolio, moj dragane! Vidiš, vidiš, — to nisam 
mislio". 

„Sada je dosta šale", reče ljutito gospodja. „Evo 
već više od 14 dana zbog zubobolje ne ide dječak u 
školu. Misliš, da me je baš volja igrati se bolničarke?" 

„Jamačno", odvrati na to brzo pukovnik „napose 
kod takovog bolesnika. Umiri se samo, Dragojlo, ja obe- 
ćajem, da ne ću Nikice sa sobom povesti k bratu. Što 
će mu takovi gosti? No ipak ću po dječaka poslati, Čim 
uredimo stvar u R.“, pridoda čvrstim glasom, opaziv, 
da gospodja ne može zatajiti svoga veselja nad pobjedom. 
„Poslije praznika stupit će u kadetsku školu u K. i za 
to je svakako potrebno, da se prije malko kod nas 
priuči na rad i stegu. Ta kako bi inače bilo moguće, 
da se prilagodi strogom, ali nužnom redu u zavodu?! Ja 
sam ti do sada kao majci dao potpunu slobodu nad dje¬ 
čakom, pak te za to molim, da ni ti meni ne smetaš u 
isto tako važnim skrbničkim dužnostima". 

„On će ići s tobom, ja ti to odlučno velim", doda 
odlučno poreznik. „Do bijesa, ne ćemo valjda čekati, 
dok nam policiju pošalješ u kuću! A sad ajdemo k stolu’ 
baš je zvonilo na doručak". 

„A što ćemo s bolesnikom? Mislim, Dragojlo, da 
ste se dosta naglumili, i zato predlažem, da Nikica 
s nama doručkuje". 

„Mi ne možemo na njega čekati", odvrati odlučno 
gospodja. „Bio bolestan ili ne, on će danas u svojoj sobi 
doručkovati". 

„Ostani samo u krevetu, moje dijete!" šapne mu 
laskavo u uho. „Marija će ti donijeti sve u krevet, a 
čim tvoj skrbnik ode, odmah ću te obući. No čuj još 
samo jednu riječ: pukovnik bi te napokon ipak još 
■ V mogao povesti sa sobom". Na to podje u blagovaonicu. 

„Ići će već sve", mrmljaše u sebi, silazeći niz stube; 
„svakako dobili smo vremena". 



Poglavlje četvrto. 


Kapljica vode. 

JjH|jako su danas ulice malenoga mjesta V. čiste i lijepe ! 

Žestoka i plaha kiša oprala je te zaboravljene ulice, 
pak je i posljednji trag prašine s hrapavoga pločnika 
odstranila. 

Jarci, koji su se nepravilno protezali duž niskih ulica, 
čine ti se kao nabujali potočići, a sinoćnja bura osjeća 
se još i danas po naglim udarcima vjetra, koji prevrće 
naglo kišobrane prolaznika, da ti se čine kao veliki 
tulipani; ljudima skida šešire s glave i poigrava se ple¬ 
tenicama seljakinja. Sajam je, zato dolaze seljaci u grad 
uza sav vjetar i nepogodu. 

Posve je naravno, da se seljaci u šeširima širokih 
krila, koje su rupcem privezali za podbradak, i seljakinje, 
što nose voće i povrće, ne žacaju vjetra ni kiše. Ali zašto 
se poreznik Majstorović izvrgava bijesnom vjetru ? 


Eno obilazi trgom pritiskujući desnicom šešir, koji mu 
je već više puta pao na hrpe krumpira, što su bile tu 
i tamo nagomilane, a ljevicom pridržaje okrajke kaputa, 
koji su mu neprestano u lice udarali. Žalibože nije tomu 
bio drugi razlog, nego stara njegova mana, slado- 
kusje, koje ga dovede na ovo mjesto, gdje je bilo svako¬ 
vrsne hrane. — Bura, koja more sve do dna uzruje, 
izbacuje na površinu cijelo jato riba. Za to idu svi pri¬ 
morski ribari što prije na lov i uvijek se vraćaju s bo¬ 
gatim plijenom kući, kojim onda poplave sve okolišne 
trgove. 

„Noćas su jamačno imali ribari divan lov!“ reći će 
u jutro Majstorović svojoj supruzi, „pak mislim, da će i 
nas dijelak od toga zapasti. Već je dugo tome, što sam 
zadnji put jeo svježih morskih riba. Idem na trg, da 
budem ondje, kad stignu 11 . 

Nije trebalo dugo čekati. Do mala se pojave različiti 
ribari u svojim čudnovatim šeširima s velikim košarama, 
spletenim od vrbovine, koje bijahu do vrha pune ša¬ 
renih lokarda. Bilo ih je svakojakih: malih i velikih, a 
budući da su se prodavači još po noći na put spremili, 
bile su ribe svježe, te su još svjetlucale. 

Poreznik hodao neko vrijeme tobože ravnodušno 
amo tamo izmedju riba, koje su na tlu ležale. Najednom 
opazi krasnu lokardu sa sjajnim očima i svijetlo-mrku 
švolju, prilično debelu. Pristupivši k prodavaču, pogodi 
se i davši mu svoju adresu, vrati se kući. 

„No, gospodine porezniče, nosite li nam ručak ?“ 
upita lukavo Marija. „Zar si ribu kupio?“ začu se u taj 
čas glas Nikice, koji se od nekoga vremena počeo sve 
više brinuti za kuhinju i jela, što se imađu pripravljati. 

„Da, da, jesam! odmah će biti ovdje, i to najprije 
divna lokarda, koju ćemo s umakom od maslaca sad u 

jutro doručkovati, i onda švolja, koju će Marija za objed 
ispeći. 

„Ali pečena lokarda mnogo je bolja", povika Nikica. 
Ja ću isisati glavu, a to je izvanredno tečno. Ja hoću, 
da je ispečeš". 

„Gospodin Hoćko nema tu ništa odredjivati!“ mrm¬ 
ljaše poreznik, uštipnuvši dječaka za uho, da je od boli 
počeo zavijati. „Zar će dječak što u kuhinji zapovijedati?" 
obrati se iza toga k svojoj supruzi, koja je na Nikičinu 
viku bez daha doletjela. 

„Jamačno ne, jamačno ne!“ odvrati ona „ali daj 
sirotu maloga ostavi na miru! Što se opet đog-odilo 
Milane?". ’ 

„Kupio sam krasnu lokardu i hoću, da se s umakom 
od maslaca priredi". 

„Pak dobro, tako će i biti". 

B Ali ja volim, kumo, jesti pečenu lokardu", povika 
Nikica, ulagivajući se i vješajući obadvjema rukama o 
njezino rame; „ma ti znaš, kako volim isisati glavu". 

„Ova je riba dobra, bila ovako ili onako priredjena", 
tumačila je gospodja. 

»^°§' a ti ne mogu nikako odobriti", odgovori suprug. 
„Ja volim jesti lokardu s umakom od maslaca". 

„Ali ja hoću, da bude pečena!" vikne Nikica. Po¬ 
reznik nasrnu na dječaka i oštro zamahne, ali ovaj uteče 
brzo za široka ledja kuharičina. Gospodja bila je sada 
vilo uzbunjena. Iza posjeta pukovnikova nije se usudila 
odbiti ma i najmanje želje svoga kumčeta. 

„To prepiranje o ribi će biti valjda još krivo, da 
je ne ćemo ni dobiti", mrmljaše Marija, mičući ramenima. 
„Zar se ikada radi jednostavne lokarde toliko riječi po- 
tratilo?" Ali ribareva žena stajaše već sa svojim ribama 
pred kuhinjskim vratima, koja bijahu na pol otvorena, 

a poreznik se požuri, da je pusti unutra. Na vratima se 
još jednom okrenu. 

„Ti znaš, Dragojlo, kako hoću, da mi se priredi lo¬ 
karda", rekne oštrim glasom ,,s umakom od maslaca i 
nikako drugačije". Na to ode pričinjajući se, kao da ne 
čuje djetinji glas, koji je poluglasno vikao: „Pečenu, 
pečenu, pečenu!" 

Djeca i uopće mladi ljudi, ma ih Bog nadario još 
tolikim razborom, jednoga ipak nemaju: naime iskustva, 
to jest svojim doživljajima stečenog znanja o svijetu. 
Ako i jest Nikica bio već velik dječak, ipak još nije 
imao ni pojma, što je iskustvo. On nije znao, da je i 
jedna kapljica dovoljna, da se prelije i onako već puna 
posuda. Kuma mu je doista bila dosta stara i razumna, 
pak je to mogla znati. Ali žalibože prečesto prevlada 
strast iskustvo, pak s toga vidimo, kako su katkada 
ljudi, koji si opališe prste do kosti, ipak još tako bez¬ 
umni, da ih na novo turaju u vatru. 

Ni on dakle ni ona nisu bili razboriti. Nikica napa¬ 
stovaše neprestano kumu molbama i laskavim milovanjem. 
Gospodja bijaše dosta slaba, te mu je popustila, a pre- 
dobila je za se i Mariju, koja je bila spremna, da prkosi 
porezniku, kad bi se usudio dirati u njezino pravo u 
kupovanju kuhinjskih Stvari. 

Gospodja morala je pače ukoriti, da njihovih zajed¬ 
ničkih urota protiv izričnog naloga gospodareva ne 
daje odmah na veliki bubanj. 

Kad bude moj suprug u uredu s pisarima o ovom 
i onom čavrljao, ne će ni misliti na takove malenkosti, 
ja ga u tom poznam, govoraše ona. Međjutim ti ipak 
savjetujem, da oprezno doneseš lokardu na . . . stol i da 
tom prilikom o drugim stvarima govoriš. Nikici ću strogo 

zabraniti, da što primjećuje, da je riba po njegovu ukusu 
prigotovljena. 

Ovakove ženske spletke prouzrokuju ne rijetko naj¬ 
žešću buru. 

Pošto je bilo sve najbolje priredjeno po želji gosp. 
Hoćka, nije se o tom više govorilo. 

Točno u i2 sati stupi poreznik u blagovaonicu. Sje¬ 
doše k stolu kao obično ; gospodja Majstorovićka, vrlo 
zabavljena, njezin suprug, vrlo gladan i Nikica, vrlo ras¬ 
tresen. Čim opazi poreznik iza juhe kuharicu, gdje ulazi 
s dugoljastom zdjelom, razvedri mu se lice. 

„No zar ne, da je bila moja lokarda svježa? 11 pitaše 
tarući si zadovoljno ruke. 

„Svježa kao rosa 11 , odgovori Marija neobično pri¬ 
jazno, dok je nekako krzmajući okretala tu zdjelu. „Do¬ 
ista, vi se razumijete u to“. 

„Hm. Da se razumijem u to! Ali daj mi već jednom 

postavi tu zdjelu na stol!-Ne pred ženu, ovamo 

pred mene! Nuder mi, Dragojlo, žlicu. Ja uživam, kad 
se sam poslužujem“. 

Marija je naime držala sveudilj zdjelu u ruku, bez 
sumnje s tom namjerom, da se gospodar odveć ne izne¬ 
nadi. Ali joj ne preosta drugo, nego da njegov nalog 
posluša. Okrene se na stranu i postavi zdjelu neposredno 
pred poreznika. 

„Lokarda je tako svježa, da miriši kao balsam 11 , 
rekne na to, kao da je sve u najljepšem redu. Ali jedva 
je poreznik pogledao na ribu, problijedi njegovo mače 
crveno lice od jada. 

Pogleda najprije ženu, zatim Mariju, a najposlije 
Nikicu, koji ga svojim porugljivim smijehom još više 
raspali. 

„Ja dakle nisam više gospodar u svojoj kući? u vikne 
drhtavim glasom i turi zdjelu tako žestoko, da je ođle- 
tila preko stola sve do ženina tanjura. 

„Kako ne, Milane“, odgovori posve snuždeno go- 
spodja, koja bijaše pripravna na ljuti ukor, ali se ni u 
snu nije nadala, da će ovako od gnjeva planuti. 

„Ne, ne, nisam!“ opetovao je, udarajući drškom 
noža po stolu, da je sve zvečalo. „Mladi gospodin Hoćko 
zapovijeda sada u kući. Nu toga više ne će biti; ne! 
ne će biti!“ 

„Ta Milane, umiri se i jedi što od ribe, koju je Ma¬ 
rija za to spekla, jer nije bilo vremena, da ju pripravi 
s umakom.“ 

„Ne! to je za to, jer je tako gospodičić htio! No 
gospodičiću, sisaj sad glavu!“ primijeti jošte, pri čem 
mu se na usnama pokaza porugljivi posmijeh. „Ah, to 
je malo odviše! Nosi mi je ispred očiju, ja je ne jedem! 
Donesi drugo jelo !“ 

Sve nastojanje, kako bi razjarenog muža nagovo¬ 
rila, da jede ribu, bijaše uzaludno. Dapače ga zlovolja 
nije prošla ni onda, kad su slatkiši došli na stol. Zlo¬ 
voljan popi svoju kavu i povuče se u svoju sobu, a da 
nije žene ni pogledao. 

„Već ga odavna nisam vidjela tako zlovoljna", reče 
gospodja Majstorovićka Mariji, koja je naglo doletjela, 
da sazna, kako se napokon svršila ta komedija. 

„Nikica mora umah u školu, a ti se pobrini, da 
momu mužu prirediš jedno od najmilijih jela." 

„Da mu jabuka spečem?" upita Marija. 

„Divna misao. Pečene jabuke su mu najmilije jelo; 
tako će najprije zaboraviti tu nesretnu lokardu." 

Dok su one smišljale sredstva i načine, kako da 
razjarenog gospodara ublaže, sjedio je on kod svojeg 

pisaćeg stola, koji bijaše uzorno uredjen, budući da ga 
je rijetko trebao, te pisaše gotovo nečitljivim potezima 
slijedeći list: 

„Dragi pukovniče! 

„Da iskreno priznam, bio sam sve do sada u dogo¬ 
voru sa svojom ženom, kad bi ustrebalo, da te odvratim, 
da ne izvedeš svoje odluke glede Nikice. Kad bi došao ’ 

čas rastanka, dao sam se umah sklonuti njezinim nari¬ 
canjem i jadikovanjem. Ali dječak je svaki dan gori." 

(Tu mišljaše gospodin Majstorovih na pečenu lokardu.) 

Iza dosta duge stanke nastavi drhtavom rukom: 

„Maženje prelazi upravo svaku mjeru; već je krajnje 
vrijeme, da mi Nikica ode iz kuće. Ni ja ni moja žena 
nemamo potrebnih svojstava za odgajanje djece. Molim 
te, pošalji po dječaka, da se što prije riješim tog ne¬ 
snosnog tereta! Ako ustreba, znat ću i silu upotrebiti; 
na to se možeš osloniti. 

Uz srdačan pozdrav 

tvoj Majstorovih.“ 

Poreznik zapečati list, napisa naslov, uze šešir i štap 
te ode. 

!) 

Slučaj htjede — ako je u istinu bio slučaj — da je ii 

susreo i ženu i Mariju. Prva je čistila posude za čaj, a J 

druga brisala prašinu s ograde kraj stuba. On prođje 
pokraj njih, ne rekavši ni jednoj ni riječi. 

Tek što je zatvorio kućna vrata, pojavi se gospodja 
Majstorovićka na gornjem hodniku. „Nije više tako zlo¬ 
voljan, kako se čini", reći će gospodja. „Čini mi"se, da 
će se razvedriti." 


„Ja ne znam, gospodjo, ali se bojim, da se varate. 
Da ste samo vidjeli, kako je bijesno pogledao Nikicu, 
kad je bezobrazno kao obično turio glavu kroz vrata, 
dok je gospodin nešto pisao." 

„Jamačno će sirotu maloga još dugo mrziti. O kako 
su sebični ti muževi!" 





Poglavlje peto. 

Na putu. 

etrnaest dana iza opisanog prizora dobije gospodja 
Majstorovićka list, u kojem pukovnik od nje za¬ 
htijeva, uljudno doduše, ali kratko i odrješito, da Nikicu 
na označeni dan pošalje u M., gdje će dječaka dočekati 
sluga, koji će ga otpratiti u R. Prva joj misao bijaše, 
kad dobi ovaj list, da se zahtjevu skrbnikovu usprotivi, 
a druga, da ga mimoidje. Ali to se može dogoditi samo, 
ako se suprug s njom složi. No taj baš izravno izjavi, 
da je odlučio, da će sam otpremiti Nikicu u M., ako se 
bude njegova žena još koji čas ustručavala pokoriti se 
zahtjevu Dobrojevićevu. 

Poreznik se tu i samim zakonom obrani: Pukovnik, 
reče on, ima potpuno pravo. Na volju mu je, da sa 
svojim štićenikom čini, što misli, da će biti najbolje. Pak 
zašto bismo se njegovim odredbama protivili? Odgoj 


Nikičin stvar je jedino skrbnikova, i ako je on gospodji 
Majstorovićki dozvolio, da preuzme brigu za svoje kumče 
u njegovu djetinjstvu, odatle da njoj još ne pripada ni¬ 
kakvo pravo, da ga i duže zadrži. 

$ Gospodja Majstorovićka i pisala i brzojavljala, ali 
ne dobi nikakve odgode. Pukovnik osta neumoljiv. Naj¬ 
čudnovatije pak kod toga bijaše, što je Nikica svoje 
hire iznenada promijenio protiv želje svoje kume. 

Dok je isprva lupao nogama i na sva usta izjavljivao- 
„Ne ću u R.“ promijeni iznenada svoj naum, te osta isto 
tako tvrdokoran kod toga, da ide k skrbniku. Jedino 
želja, da jednom putuje, sklonu ga na to. Ta toliko se 
u njegovoj prisutnosti govorilo o putu, da je napokon i 
sam dobio volju, da se ogleda svijetom. 

Dosele se i onako vozio samo do koje bližnje že¬ 
ljezničke postaje, a znao je i to dobro, da s poreznikom 
i njegovom gospodjom nikad ne bi dalje došao. 

Gospodja Majstorovićka ostavljena na cjedilu od 
svojih prvašnjih saveznika, a napose od Marije, kojoj su 
već dozlogrdila Nikičina dosadjivanja, morade se napokon 
hoćeš ne ćeš predati. 

Tako se jednoga lijepoga dana otputi teškim srcem 
iz V., da otprati dječaka u M., gdje ga je čekao Do- 
brojevićev sluga. Njezina tuga, ,što će se rastati sa 
svojim mezimčetom, ublaži se donekle tim, što se čvrsto 
nadala, da će joj dječaka za koji dan natrag poslati. 

„Pukovnik i gospodja mu ne znaju djece odgajati 44 , 
kazala bi često pouzdano Mariji. „Njihova su djeca sre¬ 
ćom mirne i blage ćudi, pak će se brzo zasititi takvog 
nemirnjaka i svojeglavca, kao što je Nikica. Znam si¬ 
gurno, da će mi ga za tjedan dana natrag poslati, jer 
ne će moći s njim ništa opraviti". 

Nikičino ponašanje na putu utvrdilo ju je u toj nadi; 
dječak bijaše upravo nesnosan. Naglo skoči u željez¬ 
nička kola, odabere si bez pitanja najljepše mjesto, otva¬ 
raše i zatvaraše prozore, kako mu se svidjalo, te uzne¬ 
mirivaše suputnike na sve moguće načine. 

Gospodja Majstorovićka imala je neprestano s njim 
posla; omotala bi mu vrat svilenom maramom, kad bi 
mu god palo na um. da turi glavu kroz prozor, da vidi 
— znao bi reći — ako vjetar duva; pazila bi na to, 
da skačući po kolima ne stane komu od suputnika na 
nogu, te bi ga ji koji put opomenula, da ga umah iza 
toga može što strastvenije privinuti na grudi. Poreznik 
je svoje noge povukao za veću sigurnost pod klupu. 
Katkada bi mu zatitrao zadovoljan posmijeh na licu, ali 
ne reče ni riječi. Kad se već približavao čas, da se riješi 
tog tirančića, mislio je jamačno, da će biti napokon naj¬ 
bolje, ako bude veledušan, te mu oprosti. Kad je vlak 
dojurio na kolodvor u M., odlanu mu; on se požuri bez- 
odvlačno u gostionu, gdje se imao sastati sa skrbnikovim 
slugom Gospodja Majstorovićka stupala je vrlo zbunjeno 
za svojim mužem. Zadnji list, što ga je dobila, bio je 
tako napisan, da se još nadala, da će joj pukovnik ipak 
ostaviti dječaka preko budućih praznika. Cim stupi u 
dvoranu, vidjelo joj se na licu, da se prevarila; jer u 
isti čas opazi čovjeka od kojih 40 godina u kapi opši- 
venoj srebrnom vrpcom, koji je bezbrižno pušio iz dr¬ 
vene lule. 

Poreznik pristupi k njemu, te ga pouzdano potreptapo 
ramenu. „No, Franjo, ti kao da i ne znaš, da je vlak 
došao. “ 

Čovjek izvadi brzo lulu iz usta, skine kapu s kratko 
ostrižene glave, koja je bila nalik na ježa. „Konobar 

mi baš reče, đa je došao vlak iz L.“, odvrati „ali gdje 
je mladi gospodin ?“ 

„Eno stoji tamo kod stola, gdje izabire, što će 
ručati. “ 

Nikica je povukao sa sobom kumu k velikom stolu, 
gdje su bila izložena jela i slastice svake vrsti i mogao si 
opaziti, kako je malenim požudnim očima gutao ruži¬ 
častu šunku, lijepo pečeno pile i mirisavu kobasicu. 

G-ospodja Majstorovićka gledaše gostioničara, koji 
je velikim nožem rezao pečenicu na omašne komade. 

„Kakove si upute, junače,- dobio od svoga gospo¬ 
dara?" upita poreznik, sjednuvši za stol naprama Franji. 
Vojnik izvuče iz džepa pisamce i pruži mu ga. Majsto- 
rović natakne naočale i pomno čitaše pismo. „To je 
kratko i jezgrovito, kao kakova vojnička zapovijed 11 , 
reče očito zadovoljan. Budući da je baš u taj par pro¬ 
lazio onuda konobar, pozva ga k sebi i upita: „Kad će 
krenuti prvi vlak u R. ?“ 

„Za četrdeset časova, gospodine", odvrati konobar. 
Majstorović migne svojoj ženi. „Dragojlo! Ima još dosta 
vremena, da Nikica ruča", reče umiljato. 

„Zar hoćeš, da i bez ručka ode ? u odvrati ona 
ujedljivo. 

„Bože sačuvaj! Nikad nisam nikomu dao da gla¬ 
duje, a Nikica je na putu, za koji se hoće snage. Dobro 
ćeš dakle načiniti, da namah naručiš ručak. Četrdeset 
časova će brzo proći. — I ti bi jamačno jeo?" upitat 
će on, okrenuvši se k Franji. 

Ovaj kimne glavom, da bi. 

„Ajde, Nikice, izaberi, što ćeš jesti!" reče dječaku, 
te se polagano uputi k stolu spremljenom za četiri gosta. 

„Naruči sebi zadrti puta ručak, mališu!“ Nikica se po¬ 
vrati s kumom k stolu i stane pred dugačkom mra¬ 
mornom policom, koja je bila puna voća i svako¬ 
vrsnog peciva. Pošto si je po volji odabrao, uze ručati. 
Poreznik i nećak mu jeli su slasno. Gospodja Majstoro- 
vićka brinula se neprestano za Nikicu. 

„Tako valja, izreži tomu svomu mazunku meso!“ 
govoraše on svojoj supruzi ponešto ujedljivo. „Izaberi 
mu najbolji komad i podaj mu sav umak, što je na stolu. 
Nuder, nuder samo! Konac djelo krasi! 11 

„Ako mu se ne bude svidjelo kod skrbnika, neka 
nam piše, pak ću ja po njega", govoraše gospodja Maj- 
storovićka, više srdito nego žalosno. 

„Naopako! onda evo opet parnice ; jer Dobrojević 
ima pravo i dužnost, da se za dječaka stara i s njim 
upravlja." 

„Žalibože; muževi su samo za sebe, jedino za sebe 
stvorili zakone. To je prava sramota!" 

Poreznik, koji je baš ogrizavao rebro, smiješio se 
zadovoljno ispod brka mudrosti zakona; jer jedino za¬ 
konu imao je zahvaliti, što se napokon oslobodio razma¬ 
ženoga djeteta, koje mu je rušilo mir u kući. 

„Kada kreće naš vlak?" upita on, samo da na drugo 
razgovor svrati. 

„Ja ostajem večeras u M—u!" odvrati njegova su¬ 
pruga odlučno. 

„A što još ne!" 

„Zar misliš, da bi se dala zaludu na tako dalek put? 
Pisala sam svojoj sestrični, da ćemo večeras k njoj." 

J ja?" 

„Kako te volja. Možeš se s mjesta povratiti u staru 

našu kolibu yWT, ako te srce vuče. Meni treba odmora 
i s toga ostajem koji dan u M—u." 

„Pak dobro, ostat ćemo zajedno", odlučno će po¬ 
reznik. 

„Kamo bježiš sad, Nikice?" 

„Hoću da vidim, kako vlak dolazi", odvrati dječak; 
„meni je tu dosadno." 

„Vrlo uljudno", reče Majstorović, pružajući svoju 
tacu konobaru, koji se približio stolu s velikom posudom 
kave u ruci. „Ti si od glave do pete zgoljna ljubež- 
Ijivost! Čudim se samo, da ne tražiš kave." 

„Ma ujače, hoću ja, hoću kave, ali samo mora biti 
u njoj mnogo sladora." 

„Evo ti sladora, uzmi, koliko te volja", reče veliko¬ 
dušno poreznik, pomaknuvši pred dječaka malu kovnu 
posudu sladora. 

Nikica baci u svoju zdjelicu više komada ; gutnuvši 
nekoliko puta naceri lice, reče, da kava ništa ne valja, 
i nestade ga. 

„Dragojlo, dobro bi bilo, da pripaziš na nj", reče 
Majstorović, „on će se izgubiti i na vlak zakasniti." 

„Velike mi štete !" odvrati ona. 

/ „Volja te; no znaj, da bi mogao na koj stroj na¬ 
letjeti, strmoglaviti se s kakve hrpe ili pasti pod koji 

/ vlak, kad se krene. Ja sam svoje učinio ; ako si slomi 
vrat ili se osakati, nemoj mene kriviti." Gospodja se 
Majstorovićka lecnu. Još njezin muž nije ni izgovorio 
S svega, kad no ona posve prestrašena skoči i pohiti za 
Nikicom. 

Poreznik po tom dozove Franju, kojemu se nepre- 
> stano iz usta dimilo. „Evo ti novaca za prtljagu", reče 

mu. „Pjeneznica je jamačno otvorena ; uzmi karte, pak 
onda ostani na peronu, da nas pozoveš, čim udje vlak 
u kolodvor; jer ne prihvatimo li se pomno posla, evo 
moje glave, ako dječak odatle ode.“ 

„Moj mi je pukovnik zapovjedio, da se danas po¬ 
vratim; treba dakle, da se zaista i povratim." 

„Uvijek vjeran biti zapovijedi, to je lijepo, vjere mi. 
Ja se oslanjam na te.“ 

Majstorović uze piti zadovoljno konjak, što mu ga 
je na taci iza kave konobar donio, i pri tom bi svaki 
čas pogledavao na uru u bližnjoj čekaonici. Kad najednom 
trže ga iz njegova mira krešteći glas supruge. 

„Ta gdje si za Boga?" vikne, „dodji već jednom!" 

„Dobro, dobro", promrmlja tiho poreznik i brzo po¬ 
grabi štap, šešir i rukavice. „Je li to ona, koja se boji 
zakasniti na vlak? Baš ona! Prisegao bih, da se o tom 
radi." Na peronu srete suprugu, kako se nemirno amo 
tamo vrza. Nikica joj izmače iz ruku. Zaludu njezine 
molbe i grožnje, on pobježe preko tračnica i do mala 
iščeznu. 

„Nikica je počinio djelo, koje je po željezničkom 
propisu najstrože zabranjeno", napomenut će Majsto¬ 
rović ozbiljno: „No umiri se, željeznički će nam ga pa- 
zitelji već za ušesa dovesti natrag." 

„Idi tamo!" uzvika se gospodja. 

„Samo da sam te pustila u miru, bilo bi sve dobro. 
Ja sam te pozvala amo, da mi ga pomogneš tražiti 
Moram priznati, da je zaista pukovnik krasno uvježbao 
svoju čeljad", izlanu pokazujući na Franju. 

„Moja draga, nisam ti ja tako hitrih nogu, da lovim 
dječaka preko ograda i ugljevnih kola. Pak k tomu tre¬ 
bala bi mi i dozvola, da progonim toga vražića, kamo 
se ukrao. A — eto vlaka; — obješenjak!" 


„Rekli su mi, da stoji samo pet časaka. Ako Franjo 
odmah ne šćapi Nikice, vlak će proći bez njega. Nego 
nemoj se uznemirivati toliko, čemu srtati prema loko¬ 
motivi? Mali nije na tračnicama. Samo se bojim, da se 
ne bi, kad vlak dodje, sklonuo od straha u koja željez¬ 
nička kola, gdje bi ga prekasno našli." 

„Kad bi samo znala, da je na sigurnom mjestu, de¬ 
seta mi je briga, hoće li zakasniti na vlak." 

„Ali meni nije, jok, podnipošto nije!" mumljaše Maj¬ 
storović kroz zube. 

Strah nadvlada običajnu mu nehajnost. S toga sav 
zasopljen trči amo tamo po peronu; ovdje zapitkuj ko¬ 
jega činovnika, ondje zavirkuj kroz staklene prozore u 
čekaonice. 

Domala sleže se vreva i već se čulo, kako se za¬ 
tvaraju vrata željezničkih kola. U to se oba supruga za- 
sopljena susretoše na pragu blagovaonice, odkuda su 
izišli. Nenadano razvedri se lice starčevo. „On ga je 
našao ! vjere mi", povika „ipak će konačno sretno otići." 

Iza dugoga reda kola, što su stajala na tračnicama, 
isticao se visoki stas Franjin. On je trčao velikim kora¬ 
cima po tračnicama i našavši Nikicu, uhvatio ga za pojas. 

Još je imao nešto vremena, da skoči u prva kola, 
što su već odlazila. „Čekajte, čekajte!" vikaše gospodja 
Majstorovićka, „stanite za Boga, ne idite!" 

„Naprijed, naprijed!" poviče njezin suprug mašući 
štapom. 

Gospodja bi Majstorovićka pohitila za miljencem, ali 
se vlak već udaljivao. Vidjela je još samo raskostrušenu 
glavu Nikice, koji se na prozoru kola smijao. 

„Prijo moja, sretno se svršilo", reče Majstorović, 
vrlo prijazno pruživši supruzi ruku. Ona se ne udostoji 

da je primi. Doklegođ je mogla vidjeti vlak, mahaše za 
njim rupcem, a kad joj ovaj iščeznu ispred očiju, okrenu 
srdito ledja i pohiti naglo prema izlazu. 

„Proći će to, proći!“ mrmljaše poreznik i podje za 
ženom. 

„Već je bome bilo krajnje vrijeme, da taj obješenjak 
' ode iz moje kuće.“ 




Poglavlje šesto. 

Dolazak. 

ok se kum i kuma vraćali s kolodvora u grad, ona 
—^ namrgodjena, a on u duši kličući od veselja, Ni- 
kica je hrlo jurio prama R. Bilo ga ponešto potreslo, 
što se Franjo na nj srdito okosnuo trgnuvši ga s hrpe 
naslaganih kovčega, te s toga za neko vrijeme bijaše 
neobično miran, škiljeći iz kuta kradomice na svoga 
pratioca. Franji si mogao vidjeti na licu, da je dobro¬ 
ćudan, pak se tako Nikica pomalo livjeri, da nema ni¬ 
kakve pogibli, da se pokaže onakav, kakav je bio u 
istinu. Tako mu prodje ostali dio puta dosta ugodno — 
po miloj voljici. Briga baš vojnika, što je krpz otvoren 
prozor nahrupio u kola oštar zrak i prašina! Stalo 
njemu do toga, što su mu neprestano gazile dvije no¬ 
žice po okorjelim čižmama; baš kao da se lagani čun 
zadjene o čvrsto usidren brod. Na velikom kolodvoru 
pokaza se Franjo kod prodavačkog stola vrlo udvornim; 

samo nekoliko puta raskolači oči, kad' vidje, kako je 
Nikica preda se naslagao slastica i sve redomice gutao: 
najprije kolačiće i voće, a onda šunku. Bilo je očito, da 
je Franjo glede toga bio upućen, jer je mirne duše pustio 
dječaku sve na volju, a onda otvori hladnokrvno nov¬ 
čarku i plati sve bez prigovora. 

Pošto je Nikica sve onako činio, kako mu se svi- 
djalo, stiže u R. s jakom hunjavicom i posve pokva¬ 
renim želucem. 

Kad mu se pukovnik, koji ga na kolodvoru čekao, 
približi, pozdravi ga Nikica čestim kihanjem. 

„Što si zlovoljan, dijete?" progovori Dobrojević, za¬ 
grlivši srdačno dječaka." Valjda te je putovanje umorilo. 
Podjimo kući! tebi treba počinka. Ti se, Franjo, pobrini 
za prtljagu. Ajde, Nikice, vani te očekuju tvoji bratići, 
već jedva čekaju, da se s tobom upoznaju!“ 

Nikica podje za ujakom namrgodjena lica i nepre¬ 
stano kišući. Lagana zima prodje mu kroz sva uda, a 
sama bojazan, da bi mogao opasno oboliti, zadavala mu 
mnogo jada. Kod vrata na ulazu čekahu ga doista dva 
dječaka ugodne vanjštine. Stariji bijaše odjeven u ukusnu 
mornarsku opravu, a mladji u odijelo vojničke škole u 
K. Obojica dočekaše Nikicu, srdačno se s njim rukujući, 
i pozdraviše ga: „Dobro došao", što on nikad ne bi 
znao reći. 

,,A kako ćemo mi kući, tato?" zapita Zvonimir, sta¬ 
riji od njih, komu se već na usnicama pokazivahu prvi 
tragovi plavih brčića. 

„Pješice, djeco, pješice! ta to je samo šetnja, a za 
prtljagu će se pobrinuti Franjo." 

„Nikica će biti silno umoran, tato." 

„Pravo veliš; posvema je blijed. Bi li se radije po¬ 
vezao, Nikice ?“ 

„O da, u jače." 

„A vi, djeco ?“ 

„Mi ćemo pješice", odvratiše oba dječaka. Po tom 
pružiše još jednom Nikici ruku i podjoše kao dobra 
braća, što su zaista i bili, držeći se za ruke, veselo 
svojim putom. 

Pukovnik digne Nikicu na omnibus, što je prolazio 
mimo njegovu kuću, te kad sjede i on kraj njega, kre¬ 
nuše kola u tamnu noć. Za četvrt sata stupi Nikica 
na prag jasno rasvijetljene sobe i nadje se u obitelj¬ 
skom krugu, koji je dosta samo pogledati, da ti se 
napuni miljem i oko i srce. Na divanu sjedjaše u zatku 
sobe već ostarjela gospodja, prijatna i vedra lica, ovjen¬ 
čana srebrnom kosom. Jednu je ruku držala nježno 
na ramenu ljubezne dvanaestgođišnje djevojčice, koja je 
sjedila kraj nje. Na stolcu naprotiv divana sjedjaše go¬ 
spodja još mladenačkog lica, nu ozbiljnih crta, a njoj 
na krilu čio dječačić, koji je već na polak zadrijemao. 

„Evo ti bratića, Tomice!“ reče gospodja Dobro- 
jevićka, potresavši maloga pospanca. 

„Gdje je, gdje je?" povika dječačić i brzo skoči na 
noge. Gospodja pruži ruku Nikici, koji je plaho po sobi 
gledao, te ga povede k svojoj svekrvi, koja ga nježno 
ogrli, a onda k malom Tomici, koji mu se savi oko vrata. 

„Daj Nikici što prije večeru!“ reče pukovnik su¬ 
pruzi „evo se jedva drži od umora." 

Gospodja Dobrojevićka, koja se za razliku od svoje 
svekrve zvala „gospodja Eugenija", uze Nikicu za ruku, 
mali Tomica uhvati ga za drugu, pak tako zajedno po¬ 
djoše iz dvorane. 

„Ubogom će mališu biti prvih dana sve odveć tuđje", 
reče dobrostivo stara gospodja. „Čini mi se, da je vrlo 
plah." 

„Taj da je plah! Ne, mamo, odgovori pukovnik 
smiješeći se. Jadni dječak osjeća, da nije kod kuće, i to 
je sve, što ga je za čas smelo . . . 

,,Ti ćeš ga, Ljubice, malo pozabaviti", nastavi, obra¬ 
tivši se ka kćerki, „da se ta ptičica malo pripitomi." 

Djevojčica posluša bez oklijevanja. 

Nu jedva ona otvori vrata, povrati se njena mati. 

„Bilo bi dobro, dragi mužu, da Nikica što prije ode 
u krevet", reče ona, „vrlo je zlovoljan. Sluteći, što je 
uzrok njegovoj bolesti, upitala sam Franju, a njegovo 
me kazivanje uvjerilo, da sam pravo naslućivala. Ve¬ 
čeras ne treba dati Nikici ništa više nego čašu vrućega 
čaja, a onda neka brzo legne u krevet. On je, kako iz 
svega vidim, posve pokvario želudac." 

„Ne brini se, ja ću ga već izliječiti", reče pukovnik. 
„Ah bit će mnogo posla, dok se taj mališ popravi." 

„A 1 nuto čujem, da netko zvoni. Bit će, da je došao 

Zvonimir i Krešimir.Da, oni su to. Daj, mamo, 

zadrži dječake kod sebe !..Mogli bi pored sve svoje dra¬ 
gosti samo zlo pospješiti. Za večeras će Nikici biti do¬ 
voljan Tomica." 

To rekavši, podje pukovnik u blagovaonicu, gdje je 
Nikica cvokoćući zubima sjedio kraj jela, ne usudivši ga 
se ni taknuti. „Nuder jedi, brate, ma daj jedi!“ govo¬ 
raše mu mali Tomica mašući vilicom. „Ovo ti je dobra 
palačinka, kušaj malo; vanredno je tečna." 

„Večeras će mu više koristiti čaša čaja", reče pu¬ 
kovnik. „Donesi svijeću, dragi Tomice, da Nikicu otpra¬ 
timo u sobu!" 

Za četvrt sata zgurio se dječak na mekoj postelji 
u malenoj izbi, a tetka mu pruži zdjelicu čaja, koji na 
silu ispi. Mali se Tomica nikako nije dao od njega. 
Stojeći kod kreveta zbijao je svakojake pošalice, ali ipak 



Kola krenuše u tamnu noć. (Str. 69.) 

nije mogao da razvedri namrgođjeno lice razmaženog 
Nikice, jer bi mu to zadalo silan strah, kad bi samo 
pomislio, da će ga svi ostaviti. Na njegovu želju naloži 
pukovnik, da kraj njega ostane Franjo s užeženom svi¬ 
jećom, jer jedna od Nikičinih mušica bijaše i ta, da nije 
mogao podnositi tame. 

U ostalom je Franjo najpomnije pazio na dječaka. 
Opomenuvši se svega onoga, što je na raznim prodava¬ 
onicama pokupovao i prokušao, ne pusti ga s očiju i čim 
bi se samo malo maknuo, odmah bi dotrčao s posudom, 
pak mu pod nosom oprezno držao. 

Nikica bi svaki put slugu natrag srdito gurnuo, dok 
ga napokon u tom natezanju ne svlada san. 

Poglavlje sedmo. 

Prvi dan. 

JjUjad se Nikica drugo jutro probudio, te se našao u 
tihoj, ukusnoj sobi, činilo mu se, da sanja. Nije 
čuo ni kume, ni Marije, ni njihove krike, koja mu je 
razdirala uši. Jasan dječji glasić, koji je tepao nabožne 
riječi, dopiraše mu iz susjedne sobe do ušiju. Mali To- 
mica, koji je već ustao i posve se obukao, molio je 
pred slikom majke Božje, po običaju klečeći, jutarnju 
molitvu nešto brže, jer je čekao, dok se Nikica probudi, 
a to ga malo u molitvi rastresalo. 

Prvi, tko mu je zaželio dobro jutro, bio je Tomica, 
no srdce razmaženca moralo je doista biti okorjelo, kad 
ga se nije ni malo dojimala ova djetinja ljubaznost. On 
se brinuo samo za sebe; sebičnost ga bila posve obuzela, 
te je siromak Tomica bio vrlo iznenadjen, što nije dobio 
na svoje prijazne riječi i umiljavanja drugoga odgovora, 
nego izraza zle volje. Pače mu se usudi isplaziti jezik, 

što se dječaku do kraja omrazilo. Ipak se to bezazleno 
dijete mudrom svojom glavicom dosjetilo načinu, kojim 
bi se i ovo mrsko ponašanje moglo ispričati. 

„Mama i meni katkad kaže, da pokažem jezik, kad 
sam bolestan", reče Tomica nedužno. „Zar si još i danas 
bolestan, dragi striče?" 

Nikica se nije mogao uzdržati od smijeha, te mišljaše, 
da je Tomica mali bedak. 

Čini se, da nitko u kući osim Tornice nije pazio na 
Nikičino nezadovoljstvo i otresitost. Zvonimir, Krešimir 
i Ljubica pokazivahu mu kuću i poslije doručka vrt, 
gdje su se sastali na igru. 

Zvali su ga, da se njiše na njihaljci, da se uči ići na 
hodaljkama; nastojahu ga svakako razveseliti. Nikica se 
pak igrao kao uvijek; nikad nije smio ništa izgubiti, a 
izabirao je uvijek sebi najbolje mjesto. 

Kad je Franjo najposlije zvoncem dao znak, da odmor 
prestaje, začudi se Nikica, videći, kako djeca pukovnikova 
ostavljaju igru, upravo kao kad zvono kakovog zavoda 
pozivlje pitomce, da ostave mjesto, gdje su se zabavljali. 

Na prozoru pokaže se gospodja Dobrojevićka, držeći 
malu knjižicu u ruci. 

„Hodi amo, Tornice", govoraše smiješeći se, „doba 
je, da idete na nauku". 

Mali je u to opazio na licu Nikičinu, da se ozlo- 
voljio, što je igra onako naglo prestala. 

„O mila bako, daj nam danas prosto!" reče Tomica 
nježnim glasom, pohitivši k prozoru. 

„A kako bi bilo, da svi imamo prosto, bakice?" po- 
viknuše smijući se Zvonimir i Krešimir. 

Gospodja Dobrojevićka okrenu lice, a odmah se kraj 
nje pomoli pukovnik. On pogleda na nebo, koje je bilo 
-•vedro kao riblje oko. 

„Ajde, od mene vam budi prosto. U čast Nikici 
neka vam bude danas prosto." 

Na te riječi poletiše u zrak dvije kape i slamnati 
šešir uz glasno klicanje. 

„Ali uz uvjet, da podjete na veliku šetnju", primetnu 
pukovnik. „Kadgod miruje duh, treba da se tijelo giblje. 
Spremite se dakle, djeco! — Hoćeš li i ti, Eugenijo, 
s nama?" upitat će suprugu. 

„Ah ne ću", reče ona, „prevruće je; ali bi mogli 
Ljubicu uzeti sa sobom. Liječnik mi je jučer preporučio, 
da što više šeće po čistom zraku. Dapače preporučio je 
i to, da podjemo na dulje vremena u kupelj". 

„To je pravi lijek", nadoda dobra baka ozbiljno. „Ja 
sam vam uvijek govorila, da nema pomoći proti tjelesnoj 
slabosti, osim da se podje u kupelj ili na ladanje. Već 
tri godine niste imali zgode, da podjete s djecom duže 
vremena na ladanje. Ne bi valjalo, da im i ljetos uskra¬ 
tite tu pogodnost. Zvonimir je silno narasao, tako i Lju¬ 
bica, a neprestani nauk mogao bi im škoditi zdravlju. 
Ne zaboravimo one: „Zdrava duša u zdravu tijelu". 

„Pravo imaš, majko", odvrati pukovnik isto tako oz¬ 
biljno. Još ću se danas dogovoriti s onim gospodinom, 
što imade brata na selu; njegova mi se ponuda još pro¬ 
ljetos vrlo svidjala. On stanuje dosta daleko odavle; do 
njega ćemo sad na šetnju, a i Tomicu ćemo sa sobom 
povesti." 

Pukovnik, kao uopće vojnici, nije trebao dugo vre¬ 
mena, da se na polazak spremi. Četvrt sata kasnije krenu 
od kuće, vodeći za ruku kćerku, a sa strane mu dva 
starija sina i Nikica, koga je Tomica držao za ruku. Ni¬ 
kici se činilo odviše vruće, da podje na šetnju; njemu 
bi bilo draže, da se može povaliti na kakvu klupu pod 



. 

sjenicom pak spavati. No ipak se ne usudi očito uspro¬ 
tiviti. 

Oko sedam sati u večer vratiše se kući. Sve si vidio 
veoma vesele, osim Nikice, koji se pričinio hromim, te 
na jednu nogu šepesao. 

Na njegovu veliku sramotu rekoše mu svi, da se 
mali Tomica bolje ponio na putu nego on. 

Za stolom kazivaše pukovnik, što je opravio. Mnoga 
sela kraj mora, što su mu ih preporučali, ne svidjahu 
mu se budi s ovoga, budi s onoga razloga; a tek jedan 
nuzgredni predlog osobito mu se svidio. Ima naime u 
blizini seoce (koje se zvalo) K. Nema tamo kuća nego 
lih seoskih, koje nipošto ne naliče kakovom udobnom 
svratištu. 

.„Poći ćemo kojom zgodom da razgledamo mjesto, 
Eugenijo!“ dovrši on najposlije. Primorske gostione su 
obično prostrane i uopće čiste. A što nam više i treba 
za četiri do šest nedjelja boravka? Tamo bi mogli običan 
obiteljski život lijepo, slobodno provesti." 

Dok je on ovako tumačio, ugrijaše se mlade dječije 
glave i stadoše odmah razvijati razne lijepe osnove. 

Zvonimir i Krešimir se dogovarali, kako bi se mogli 
najugodnije zabaviti. Ljubica preporučivaše braći, kako 
bi se dale načiniti saonice, na kojima bi se baka vozila 
po pijesku, jer po pijesku ne će moći hodati. Za stan 
nisu oni sebi razbijali glave. Mogao bi se razapeti šator 
i pod njim stanovati. Riječju — veselju i osnovama ne 
bijaše kraja. Čitavo ovo veselje potraja sve, dok se nije 
išlo na počinak. Mali je Tomica po običaju bio u tom 
prvi. Radosna lica išao je od jednoga do drugoga, da 
ga za laku noć poljubi; a onda podje bez prigovora za 
materom. 

Te večeri bio je nekako prkosniji nego obično. Prije 
večernje molitve i prije nego je legao, uze zanovijetati. 
Mati ga strogo pogleda i reče mu, da si metne spavaću 
svoju kapicu na glavu, jer je hotio spavati kao Zvonimir 
i Krešimir gologlav. 

Kad je napokon legao u svoju, malu bijelu posteljicu, 
pruži majci ruku, kao što je običavao svake večeri, že¬ 
leći joj laku noć. 

„Nuder mi kaži, dragi Tomice", upitat će ona pri- 
gnuvši se k djetetu, „tko te je naučio tako često govoriti 
hoću?“ 

„Sam sam se naučio, mamo", odvrati on. 

„Tomice, ako mi ne kažeš po istini, ne ću te ogr- 
liti prije, nego odem od tebe." 

Dječak sklopi ručice proseći. 

„Mamo", reče blago „Nikica govori uvijek: hoću." 

„To je žalibože njemu najdraža riječ; ti znadeš, da 
ga mi za to zovemo „stric hoćko u , no tebi zabranjujem, 
da se povadjaš za njim. Danas sam opazila, da si na 
Franju isplazio jezik. — Da li te i to naučio Nikica ?“ 

„Da, majko; kadgod ja ne ću, da odmah načinim 
ono, što mi kaže, isplazi na mene jezik. Zar ne, mamo, 
da je to ružno?" 

„Vrlo ružno, ali on će se poboljšati. Laku noć, 
dragi Tomice!" 

„Laku noć, mamo! Nemoj ipak kazati Nikici, molim te!" 

„Smiri se, moje dijete, još ga ne ću prekoravati." 

Ovako govoreći podje gospodja Dobrojevićka u malu 
bližnju sobu. 

Nikica se zguri na krevetu i pritaji se, da spava. 

„Spavaš li već?" reče ona, te spusti lagano ruku 
na čelo Nikičino. „Večernja molitva baš ti nije bila jako 
duga." 


Nikica ne odgovori. 

„Može biti, da nigda i ne moliš?" 

„Molim u krevetu", odgovori smeteno. 

„Ali to je, drago dijete, lakoumno ponašanje prama 
dragom Bogu; gledat ćemo te u tom malo bolje poučiti." 
„Laku noć, moje dijete! Spavaj slatko!" 

Ona ga ogrli i ode zabrinuta lica. 






Poglavlje osmo. 


Lijepa osnova. 

(flP)l sam J e ^ ana P r °šlo, što je Nikica došao u R. Nje- 
gove prve plahosti nestade, ali pogrješke njegove 
ostadoše. Zle navike, koje su mu već prošle u krv, teško 
je u dječaka od deset godina iskorijeniti. To je morao 
sirota Nikica sam na sebi iskusiti. 

Prvo mu je bilo, da se ne pokori danoj zapovijedi, 
ako mu se ne bi svidjala; a prva bi mu riječ bila: 
„hoću", baš kao da su djeca njegove dobi zrela u pro- 
sudjivanju! — 

Strogi red u kući pukovnikovoj prisili ga, da uguši 
prijašnju svoju opornost, ali dječak se pokazivao po¬ 
slušnim samo na silu, a u srcu ostade još uvijek prkosan. 
Pak kad se ne bi usudio opetovati dvaput glasno: „ja 
hoću", izrekao je to tiho, a često i tako okosito, da mu 
je najposlije postala ta riječ pridjevkom. 


o 


Gospođja Eugenija imala je mnogo posla, da sačuva 
Tomicu, da i on ne počne govoriti taj zlosretni „hoću", 
koji lijepo pristaje čovjeku, ali je smiješan u ustima dje¬ 
teta. Na Nikicu su dakako svi dobro pazili. Zvonimir i 
Krešimir ispravljali bi ga često, i to strogo ga koreći; 
Ljubica pak, kako je bila blaga i popustljiva, kušala je, 
da ga Ijubezno i s prošnjom sklone, da bude poslušan 
kao i ona. 

Mali Tomica nije se odsele smio sam s Nikicom 
igrati i zabavljati; jer kadgod bi se s njim družio, bio 
bi neposlušan i oporan. Sva sreća, što je bio dječak u 
onom nježnom doba, gdje nije znao zatajiti ono, što misli. 
Sve bi izbrbljao, što bi mu god njegov sudrug kod igre 
tajno kazao, a često nije mogao shvatiti, za što Nikicu 
otac katkad tako prijekim okom gleda, a mati prekorava. 

Nekoga dana dodje on sav zaplakan i zažarenog 
obraza k baki i bacivši joj se oko vrata reče: 

„Nikica je zločest, ja ga već ne volim." 

„Zašto?" upita ona. 

„Metnuo je sebi tvoje očale, bako, i objesio tvoj šal, 
te rekao, da si ti baba!" 

„Pak istinu je rekao, ja sam zaista stara, vrlo stara!" 

„Nisi, nisi, nisi, nisi!" zavikne on zaredice četiri 
puta, ljubeći nabrano bakino čelo. 

„Jesam, jesam, dragi Tomice", odgovori stara go¬ 
spođja smiješeći se, „a to i jest razlog, za što treba, da 
me poštuju", doda ona ozbiljnim glasom. „Toga upravo 
nema u tvoga ubogog strica Nikice. Nije on zlobno 
dijete, znam ga ja dobro; ali on je zlo odgojen, on je 
razmaženo dijete, a mi nikako ne možemo dopustiti, da 
se naš mali Tomica za njim povodi. Kadgod bude što 
rekao, što ti znadeš, da nije dobro, moraš ga odmah 
ostaviti, pak doći k baki, da se kod nje igraš." 

„Ali to je tako lijepo imati druga, a osim njega 
nemam nikoga drugoga. Zvonimir i Krešimir su već 
preveliki. — Jedini Nikica mi je drug.“ 

„Kasnije, kad se on ostavi neposluha i zlih navada. 
Da li još uvijek govori; „hoću?" 

„Uvijek“, odvrati Tomica ozbiljno. 

U to se na jednom razgovor prekinu; u sobu ba¬ 
kinu upadoše naglo kao iz oblaka Zvonimir, Krešimir i 
Ljubica. 

„Bakice ! sve je gotovo, mi ćemo ići u K.“ povik- 
nuše u isti mah tri glasa. 

„Zar i ja takodjer ?“ zapita Tomica, komu lice od 
veselja porumeni. 

„Kako ne, i ti i mi svi, pak i tata; i on je dobio 
dopust." 

Nikica, koji je za njima ušao, promatraše ih čudom, 
jer nije mogao pojmiti njihova veselja. Iskrena djetinja 
radost, koja se često samo čimgod pobudi, bijaše mu 
posve nepoznata. 

„Jesi li već kada vidio more, Nikice?" upita ga Lju¬ 
bica, pohitivši radosno k njemu. 

„Dakako da sam vidio." 

„Što ti nije milo?" 

Nikica je gledaše prkosnim licem, koje mu u onaj 
čas nije baš zgodno pristajalo. Ta njemu se mililo samo 
ono, što mu je moglo sebičnim težnjama-udovoljiti, pak 
čemu da ljubi more! 

„O divno ti je more", nastavi Ljubica oduševljeno. 

„Ogromno", posvjedoči joj Zvonimir. 

„Neizrecivo divno", preteče ga Krešimir. 

„Nema većeg uživanja na svijetu, nego kad se čovjek 
poveze morem." 

„A da padneš u nj, pak da se utopiš?" opazit će Ni¬ 
kica, držeći se mudro. 

Zvonimir i Krešimir stadoše se grohotom smijati. 

„Umiri se, dragi striče, ako padneš u vodu, eto, ja 
ću te izvaditi!" dovikne mu Zvonimir. 

„Učit ćemo te plivati!" primijeti Krešimir. 

„Ne, ne, ne ću ja plivati!" vikaše Nikica zgraža¬ 
jući se. 

„A ja hoću, ja hoću zajedno s Franjom plivati!" 
viknu Tomica, stupivši pred baku sigurnim korakom. 

„Ti si junačina, Tomice", reče Zvonimir, podragavši 
rukom dijete po glavi. 

Tek što je to rekao, otvori Franjo na pola vrata 
i reče: 

„Učitelj čeka mladu gospodu." 

„Srce si mi probo, Franjo", žalobno mu na to od¬ 
govori Zvonimir. 

„Sad se valja znojiti", uzdahnu Krešimir. 

Obojica se nakloniše babici, te izadjoše iz sobe. 

„Pripovijedaj mi, kako je došlo do toga, da se tako 
brzo zaključilo na putovanje", reče baka potegnuvši 
k sebi unuku; „zaista ne mogu da shvatim, kako je to; 
nije li to možda samo komedija?" 

„Ne, bako, vidjet ćeš. Bila sam sa Zvonimirom i 
Krešimirom u sobi, gdje učimo i motrila ih, kako su 
pravili fizikalni pokus. Ali na jednom se otvoriše vrata 
tatine sobe, te on izidje s još nekakvim gospodinom, 
kojega ne poznam. „Dakle stvar je gotova", reče tata, 
„molim vas, da zadržite za nas stan, koji ste pregledali. 
Meni je dopust baš sada prispio; dakle sam slobodan." 
— Po tom onaj strani gospodin ode. No kad je tata 
opazio našu radoznalost, kojom smo prisluškivali raz- 

govor, okrene se k nam, i reče: „Radujte se, djeco, jer 
ćemo za kratko otputovati u R.“ 

„Što to znači: ,za kratko' ", upita Tomica, koji je 
kazivanje sestrino vrlo pomnjivo pratio. 

„To znači: ,domalo, što prije'.“ 

„Možda već sutra?" 

„Možda još sutra; a možda istom za osam dana." 

„Evo tate, on će nam sve reći!" povika Ljubica, 
pohitivši k vratima, na koja je stupio pukovnik 

On se smiješio. 

„Jesi li već saopćila baki novost?" zapita on. po- 
tegnuvši rukom po krasnim pramovima Ljubičinim. 

„O dakako, tato; ali joj nisam znala kazati, koji 
ćemo dan otputovati.“ 

Pukovnik pristupi bliže lc majci. 

„Već sam se o svem sporazumio s Eugenijom'', 
govoraše on. „Nema li nikakve zapreke, otputovat ćemo 
u ponedjeljak." 

„O mila bakice, daj pristani, molim te!" povika 
Ljubica, ogrlivši staru gospodju. 

Baka odvrati smiješeći se: „Mislim, da nema nika- 
kovih zapreka." 

„U ponedjeljak putujemo, već u ponedjeljak!" Mi¬ 
caše Ljubica. „Jesi li čuo, Tomice ? U ponedjeljak. O 
kako bi Zvonimir i Krešimir veseli bili, da to znadu!" 
pridoda odmah na to. 

„Baš sam sada čuo glas učiteljev", pripomenu pu¬ 
kovnik. Oni rade, nemoj ih smetati!" 

„Tato, ne ću ih smetati", odvrati Ljubica, „ali ja 
znadem, kako bi im se moglo štogod saopćiti, a da ih 
se ni malo ne smeta." 

„Deđer reci, kako? U učevnu sobu ne smiješ stupiti, 
dok je učitelj u njoj!" 

„Ne daj Bog, da bi ja unišla; nu i bez toga mogu 
im javiti, što me volja. Molim te, tato, dozvoli mi to 
veselje!“ 

Nikica gledaše začudjeno sestričnu. U svojoj sebič¬ 
nosti nije shvaćao, kako to, da Ljubica mora podijeliti 
svaku radost sa svojom braćom. 

„Pak hajde dakle, da vidimo!" odgovori joj smijući 
se pukovnik. „Pokušaj, nu da mi nisi prekršila zabrane, 
te ih smetala u poslu." 

„Hajde, Tornice", reče Ljubica, „nemaj brige, tato." 

Onda povede Tomicu do blizu vrata naukovne sobe, 
prišapne mu nešto, a, za tim tihano otvori na po vrata. 
Dječačić se ušulja kroz otvor tako tiho, da se Zvonimir 
i Krešimir, koji su gledali na crnu ploču na nj ni ogle¬ 
dali nisu. Po ploči je neki visoki gospodin s naočalima 
crtao geometričke slike. 

„Hm, hm!“ zakašljuca tihani glasić. Na taj se šum 
obazreše obojica. 

„U ponedjeljak putujemo k moru", šapnu Tomica 
radosno, te kimnu glavom. 

Tek što je izustio ove riječi, već ga nestade, a vrata 
se tihano opet zatvore. 






Poglavlje deveto. 

Gostionica, kod srebrnog sidra. 

Jgravi je dan veselja po svaku obitelj,. kad se sva 

• T • " J6Zma čel J’ ad ’ mlado i staro, zaputi na kakav za¬ 
jednički izlet. 

Taj put krenuše svi Dobrojevicevi na put od bake 
pak do maloga Tomice, pa i Franjo. 

Put do K. bio je krasan. Uzašavši na kola, snosili 
su naši putnici strpljivo teškoće neprilične vožnje, pače ‘‘i 
veselo. Nikica bi se uvijek namrgodio, kad bi kola nena¬ 
dano pojurila, a Tomica mu poradi toga pao na krilo. * 

Sve do sada nije bilo toga, što bi moglo tvrdokor¬ 
noga razmaženca ganuti; ni ozbiljni ukori pukovnikovi, 
ni ljubezne opomene tetke mu, ni materinski savjeti stare 
gospođje Dobrojevićke, ni mila Ijubežljivost Ljubičina. 

.Ljubica mu se medju to umiljavaše, te je katkada po¬ 
pustio oporni taj tvrdoglavac. Ona ga je često zaštitila 
od pravedne ljutitosti svoje braće, koja su mu doduše, 4 

kad ih je uvrijedio, oprostila; ali nisu dopuštala, da tko 
malom Tomici ma jedan samo vlas iščupa. 

Tomica im je bio očinja zjenica, a poznavajući dobro 
Nikicu, pazili su na Tomicu, i to tim više, što je više 
njihov bratac čeznuo za njegovim drugovanjem. Budući 
da je Nikica, koji je bio vrlo goropadan, bio dobom 
bliži Tomici nego oni, to je' naravno više čeznuo za dru¬ 
govanjem s malim dječakom, koji se vrlo rado igrao. 
Za to se i sada na putu Tomica dragovoljno smjestio u 
kolima kraj Nikice, te se ne htjede s tog mjesta da makne, 
premda ga je Nikica na sva njegova umiljavanja mrko 
gledao, a i svaki put bi dječaka gurnuo u rebra, kad¬ 
god bi se kola zdrmala, te ga na nj pritisnula. 

Kad su došli u K., Zvonimir i Krešimir viknuše 
s vozačkog sjedala gromki hura, a i mali Tomica po¬ 
navljaše za njima isto iz kola. 

Sadju brže bolje s kola, a djeca zajedno s gospodjom 
Eugenijom pohitiše odmah k obali, koja je baš bila sijha 
te pokrita sićušnim pijeskom. 

Na vratima ribarskih kolibica vidjeli su izvjedljivu 
djecu, a neki ondješnji činovnik ogleda se do dva puta 
na došljake. Inače niti se što vidjelo, niti čulo Ta tišina 
i samoća radošću napunjaše srdce gospodinu i gospodji 
Dobrojevićki i oni se scijenjahu sretni i presretni, što su 
se namjerili na tako zgodno mjesto za odmor. 

Ovdje mogahu njihova djeca vrludati, kud ih je volja, 
a osobito Ljubica. Pače i Nikica se zadovoljno smijao, 
kad su mu noge propadale u meki sjajni pijesak, te po¬ 
skoči, kao i Krešimir, nekoliko puta od veselja. 

Nu njegova se zlovolja pokazala na novo, kad ga 
dovede Franjo u gostionicu kod srebrnog sidra, gdje 
je pukovnik iznajmio za svoju obitelj prvi sprat. To bi¬ 
jaše priprosta kuća, ako je i bila jedna od većih u mjestu. 

Razmaženi dječak baci upravo sažalno pogled na bijelo 
okrečene zidove, na debele grede stropa i na jednostavno 
naličeno pokućstvo od jelovine. U ostalom nije se usudio, 
da riječima očito izrazi svoj prezir, jer ga preteče go- 
stioničarka, visoka priprosta žena, pokrita ćepicom, pro¬ 
govorivši glasom, kojemu se nije smjelo prigovoriti. 

„Gledajte, gospodjo, nisu li to krasne sobe, dobre 
postelje s čistom posteljinom? Svakoga ljeta stanuju kod 
mene odlične gospodje, a ja kriva, ako nadjete i u ve¬ 
likom gradu što bolje, nego li u mene. Ne, jamačno ne!“ 

„Sobe su svakako prevelike", odgovori gospodja, 
„voljela bih, da su nešto manje. Mi ćemo se teško ovdje 
smjestiti." 

I ne pazeći više, što je gostioničarka šuteći klimala 
glavom, prolažaše spratom, odredjujući svakomu mjesto. 
Ali eto jada! Ne bijaše dosta ni soba, ni kreveta. 

Razmišljajući prolazila je ona po treći puta pro¬ 
storom, što ga je imala razrediti, kad u to nadodje suprug. 
On sasluša mirno njezine prigovore, te podje onda s njom 
da razgleda sprat. Ogledavši veliku izbu, u kojoj ne bi¬ 
jaše ni peći, a razsvjetljivaše je nekoliko nespretno po¬ 
stavljenih prozora, reče: 

„To bi mjesto bilo vrlo prikladno za zajedničku lož- 
nicu. Sve dječake treba strpati u ovu sobu. Ako tu sobu 
uredimo, lako se onda nama smjestiti. — Evo tu stanu 
dva kreveta, a to je dovoljno za četiri dječaka." 

„Ali Nikica, dragi Gustave?" 

„Eh, Nikica neka se ustrpi kao i mi drugi. Kreveti 
su dosta široki; jedan će stajati prama jugu, a drugi 
prama sjeveru. Ako se budu svadjali, e onda neka im 
bude, kad tako hoće." 

Naredivši pukovnik tako, zamijeni svoju vezenu kapu 
panamskim šeširom širokih oboda, te podje, da s obale 

razgleda mjesto. Sva četiri dječaka pohite brzo za njim. 
Nikica bio je silno zlovoljan poradi takovog uredjenja, 
pak se povali na pijesak i ležaše na njem kao gušter, a 
mali se Tomica uzalud mučio, vukući ga sad za ruku, 
sad za nogu, ne bi li i on pošao s drugima. 

Zvonimir ponešto zlovoljan, videći, gdje se mali uzalud 
muči, podiže brata jakim rukama na ledja i pohiti s njim 
za ocem, komu se Ljubica objesila za ruku. 

Bila je silna žega, nu plavetno more razblaživalo je 
pogled, pak kako su ovdje ondje malo popostajali, mo¬ 
gahu se diviti ljepoti tornjeva raznih crkvica, kako se 
cakle i strše u vis iza gustog i tamnog zelenila. 

Prispjevši do druma, nijema svjedoka žive želje sta¬ 
novnika sela K., kojom su pokušali, kako bi učinili 
svoje neznatno ribarsko seoce znatnim primorskim mje¬ 
stom, ostadoše ondje nešto duže vremena. 

Na desno im se sterala nepregledna morska pučina. 
Upravo pred njima stajalo Kvarnersko otočje, od kojega 
im pukovnik pokaza Krk, gdje je negda boravila slavna 
hrvatska obitelj Frankopana. Za tim nastaviše svoj put. 
Kad je Ljubica rekla, da je umorna, spustiše se na sjajno 
crno kamenje, što no je ovdje ondje provirivalo iz pijeska. 
Gdjekoje bilo je i omašnije i bijelim sjajnim školjkama 
obrubljeno. 

Ni umornost ne mogaše ih smetati, a da se ne dive 
ogromnim, kamenitim pećinama, kojima bijaše čitavo po- 
vršje glatko kao ohladnjela lava, a pokrito prefinim bi¬ 
sernim vezom, jer na nj pričvršćene školjke sačinjavahu 
raznovrsne arabeske, vijence, lance i druge često vrlo 
umjetne primjerke. 

Ova popoldašnja šetnja dade djeci nekakav pregled 
novoga im prostora, koji pukovnik ograniči pećinom, 
koje nisu smjeli prestupiti. 

„Nikice, sad imaš dosta prostora, da udovoljiš svojoj 
nestašnosti“, reče smijućke Zvonimir. 

„Oh ovdje kod mora ne će biti zlovoljan 1 *, odvrati 
Ljubica. 

Još neko vrijeme mučit će ga posvuda njegove 
mušice 11 , primijeti pukovnik. „Medju to se ipak opaža 
već u njegovu vladanju neki napredak. No pored svega 
toga ja i mati najstrože vam nalažemo, da ga nikada ne 
pustite sama s Tomicom na ovoj strmoj strani obale. 
Tko zna, na što bi ga mogla zavesti njegova svojegla- 
vost. Čuo sam, da se u udaljenoj malenoj dragi za plime 
nagomila mulja, što je pogibeljno za malu djecu. A to 
je razlog, za što sam vam zabranio ići dalje na šetnju 
od ovoga rta . 11 

„Ali ima tamo, tato, u onoj dragi potočić, gdje se 
u obilju može naloviti malih riba, kako nam reče carinar, 
kad smo ga upitali za put“, reče Krešimir. 

„Vi možete ići tamo s Franjom, za vas nema po¬ 
gibli, nu bilo bi neoprezno, da povedete sa sobom To- 
micu, koji i ne sluti, kakova mu tamo pogibelj prijeti. 
Onaj mulj, što je ođraslijim samo do koljena, njega bi 
progutao. “ 

U to se u daljini moglo opaziti, kako na pučini 
plove dva ribarska čamca. Pukovnik s djecom zametne 
odmah drugi razgovor. 

Kad se društvance povratilo na večeru, večerahu 
svi tako dobre volje i izvrsna teka, da su u tili čas obje 
majke zaboravile na brigu i neprilike. Svi se junački 
prihvatiše posla, te u čas isprazniše zdjele. Jedino Nikici 
ne bijaše nešto pravo. Nagnuvši se nad pladanj, njuškao 
je ribu, što je staviše preda nj, kako se već naučio kod 
svoje kume. 






„Čuješ, Nikice, ja već ne mogu duže trpjeti ovih 
gadnih navada!“ povika pukovnik. „Zar moraš u svaku 
zdjelu turiti svoj nos?" 

„Evo, to će te šćapiti 11 , poviče Zvonimir, metnuvši 
svoj tanjur s morskim rakom Nikici pod nos. 

„Što, zar nije još skuhan ? 11 poviče Nikica prestrašen 
i skoči sa svoga stolca. 

Jednoglasan grohot bijaše odgovor na to pitanje, a 
Nikica sasvim posramljen sjedne opet za stol, bacivši 
bijesan pogled na Zvonimira. 

Kod stola ugovoriše, da će poslije večere opet na 
šetnju. Djeca dakako, neutrudiva, govorahu o ljepoti, 
kad mjesečina obasja more. Obje gospodje naumiše, da 
ne idu na šetnju, jer da imadu što šta urediti i djecu 
spremiti na počinak. Pukovnik se žrtvova i premda 
bi volio provesti večer mirno sjedeći uz majku i ženu, 
podje ipak, da luta po obali s nekim starim ribarom, 
koga su nazivali „šior Marko", te koji je bio takodjer 
spreman svoj čamac pozajmiti Zvonimiru i Krešimiru, 
da se povezu morem. 

Već davno bijaše doba, da se ide na počinak, no 
šetaoci jošte ne krenuše kući. — Nikica i Tomica za¬ 
bavljali se praveći brodove od papira, te ih je gospodja 
Dobrojevićka jedva od toga odagnala. Čitava ta morna¬ 
rica bijaše tako lagana, da si je mogao jednim dahom 
rastepsti, te stajaše gotovo već u najljepšem redu na 
širokom stolu u blagovaonici, gdje je obitelj Dobrojevi- 
ćeva ujedno i stanovala. 

Nikica se nije mogao odlučiti, da ostavi omiljelu za¬ 
bavu, pak kako mu nije bilo štitnika kod kuće, pokuša 
osloboditi se propisanog reda, koji je jedini duša svemu. 
Zlobno je bacao Tomičine brodove u škatulju za igračke 
i sve ih oštetio, a kad se Tomica za to potuži materi. 

srdito ga pogleda, te posve nezadovoljan podje za tetkom 
u spavaonicu. 

„To je za te i za Zvonimira", reče gospodja Eugenija, 
pokazujući na veliku postelju, gdje je za svakoga bio 
jastuk i ćepica za spavanje. 

„Hoću da imam sam za sebe krevet", reče Nikica. 
Lice mu bilo namršteno, prkosno, te je zlovoljno mum¬ 
ljao u sebi. 

„Vidiš, da to nije moguće. Jedino ti mogu pustiti 
na volju, da odabereš, s kim želiš spavati", reče tetka. 

„Sa Zvonimirom ne ću." 

„A ti spavaj s Krešimirom." 

„Ne ću ni s njim, jer bi me gnječio nogama." 

„Pak s Tomicom; taj te barem, sve kad bi i htio, 
ne će uznemirivati." 

„Daj, daj, Nikice", poviče mu mali laskavo. „Znaš, 
kako mi veli baka, da spavam kao mali jazavac." 

„Ne ću ni tebe." 

„To je zaista odviše", progovori gospodja Eugenija 
strogo. „Ako si sam, plašiš se; ako ti se dade drug, 
opet ti nije pravo. Ako do mala ne popraviš svojih 
ružnih navika, ne ćemo te moći dulje trpjeti u K. Šibati 
te ovdje ne možemo. Budi pametan! Znam, da ti Tomica 
ne će ništa nahuditi, za to ga tebi odredjujem za druga. 
Sad na koljena, te obavite pobožno molitvu." 

Kad domoliše, podjoše oba dječaka šuteći u krevet. 
Tomica se veoma veselio svomu mrkomu drugu, kojemu 
ne mogaše uza sve svoje umiljavanje izmamiti ni cigloga 
smiješka. Nikica leže na jastuk kisela lica, kakovo jedva 
pomisliti možeš. 

„Nisi metnuo kape na glavu", reče gospodja Euge¬ 
nija. „Noći su vrlo hladne, a prozori se ne dadu pravo 
zatvoriti. Pokrij si glavu!" 



Podje da luta po obali. (Str. 95.) 

Nikica natuče sebi kapu preko ušiju. 

„Oh, kako je krasna takova čepića!" poviče Tomica 
začudjeno. „Mamo, ti si meni obećala, da ćeš mi dati 
jednu, kad dodjemo u K.“ 

„Tvoja spavaća kapa s vrpcama zgodnija je za tebe, 
dragane moj!" 

„Ali Nikica veli, da sam ja u njoj kao kakva dje¬ 
vojčica, a ja sam dečko !“ 

„E, pak dobro! Ja ću ispuniti, što sam ti obećala", 
odvrati smiješeći se mati i uzevši kapu s druge postelje, 
metne je na glavu malomu Tomici, kojega je lice u isti 
čas bilo radosno, ozbiljno i dražesno. 

„A sada da ste mi spavali!" reče gospodja Eugenija, 
poljubivši najposlije djecu u čelo. 

Ostavivši vrata poluotvorena, podje do blagovaonice, 
gdje je baka plela čarapice za Tomicu. Ona joj smijući 
se pripovjedi, kako su se dječaci spremali spavati. Za 
tim uze svoju košaricu s pletivom i za nju otpoče bla¬ 
žena večer brižne majke, koja mirno počiva, znajući, da 
su joj mili i dragi opskrbljeni, a ona da radi opet za 
svoje. 

Za kratko prekinu svečanu tišinu plačan glas To- 
mičin, a za tim započe ovaj razgovor izmedju spavaonice 
i blagovaonice. 

„Mamo", viknu mali, „Nikica se belji na mene." 

„Zažmiri, zlato, pa ga ne ćeš vidjeti!" 

„Sad mi se, mamo, sprda, da sam tužljivac." 

„Zaspi, Tomice, pa ga ne ćeš čuti!“ 

Po tom se za čas primiriše. 

„Mamo, sad mi veli, da sam medo." 

„Nu pak to nije baš zlo; pusti ga Tomice, dragane 
moj!“ 

Za čas se čulo iz sobe zagušljivo jecanje. 

* 


Da vidi, što je, dodje brižna mati k njima. 

Nikica ležaše zatvorenih očiju, utisnuvši glavu 1 u 
jastuk. Ubogi Tomica posve otkriven napinjao se uza¬ 
ludno, da si kakogod skine kapu, koju mu je zlobni su¬ 
sjed natukao sve do podbradka. 

Gospodja se Eugenija okrene i vikne: „Franjo!“ 

Stari vojnik dotrči i promumlja zlovoljno, kad spazi 
Tomicu, gdje dršće od zime i plačući leži u postelji. 

,,Ti ćeš, Franjo, ostati ovdje", reče mu gospodja 
Eugenija strogo, „pak ako Nikica učini još kakovu ne¬ 
podopštinu, onda ćeš to reći pukovniku, koji će do¬ 
skora doći". 

„Dobro, milostiva gospodjo, sve ću rado izvršiti", od¬ 
govori sluga, grozeći se Nikici stisnutom šakom. 

Tomicu mati utiša, stavi mu opet kapicu 'na glavu, 
pokrije ga dobro i izadje iz sobe. 

Franjo medju to opazi u jednom kutu sobejdebelu 
batinu. Radosno je pograbi i stavivši se blizu Nikice 
silno mu zamahne nad glavom. Kad opazi, kako je dječak 
od straha zatvorio oči, stavi strašno oružje j kao kakvu 
pušku na rame, te koracaše lagano i po taktu kao straža 
gore dolje ispred kreveta. Čim bi se Nikica samo ganuo, 
već bi on podigao toljagu. Samo nekoliko časaka trajaše 
ta straža, dok oba dječaka tvrdo ne usnuše. 




Poglavlje deseto. 

Na moru. 

I|®e, he, mlada gospodo, vjetar je okrenuo, sad je du- 
— — nulo zgodno povjetarce", viknu ispod prozora gosti¬ 
onice „kod srebrnog sidra" stari ribar šior Marko, slo¬ 
živši poput roga žuljave ruke pred ovelike usnice. 

Za čas se otvoriše dva prozora i za njima se po- 
moliše dvije kape od bijela platna s oširokim zaslonima. 

Bijahu to Zvonimir i Krešimir, kojima se od oštroga 
morskoga zraka gotovo pocrnjela lica sjajila od zdravlja 
i radosti. 

„Kanite li na more, šior Marko?" povikaše obojica. 

„Za pol sata. — Pučina se počela zibati." 

„Dobro, pričekajte nas!" 

Oba dječaka pohitiše na to u blagovaonicu ... 

„Molimo te, babice, daj da brzo spremimo zajutrak, 
jer idemo na ribolov." 




,,A da li vam je, djeco, to dopustila majka?" 

„Upravo smo sad radi da izprosimo dopuštenje. Gdje 
je majka?" 

„Mislim, da je u crkvi. Samo ju potražite ondje. 
Franjo će do tada pripraviti zajutrak." 

„Idem i ja k dragomu Bogu po majku", začuje se 
djetinji glasić. I odmah na to doskače u blagovalište 
veselo mali Tomica. 

„Hoćeš li i ti s nama, Nikice?" upita Zvonimir stu¬ 
pivši na vrata. 

„Ne ću; to je meni odviše dosadno", — odvrati Ni- 
kica. On je uvijek volio svoje malene sebične užitke, 
nego zajedničke šetnje. Zvonimir i Krešimir nisu ga više 
molili. Oni metnu Tomici na glavu njegov mali slamnati 
šešir i uzevši ga u sredinu, pobrzaju vukući dijete prama 
staroj crkvi, sakrivenoj u sjenatom zelenilu. Tiho groblje 
pred njom bilo je u dražesnoj opreci s pustoši susjednih 
obala. Blagi lahor prijao je veoma plućima podraženim 
od oštroga morskoga vjetra, a oko je spokojno gledalo 
šarenilo cvijeća, što je poraslo po seoskim grabama. 

Dječaci stupe u crkvu. Prekriživši se kleknu na ka¬ 
mene ploče, da mole nekoliko časova, dok mali Tomica 
odmah pobrza k majci i sestri, koje su klečale u klupi. 

Opazivši gospođja Dobrojevićka sinove, odmah po¬ 
misli, da je trebaju kod kuće. Muža joj pozvali natrag 
u R., da obavi neke silne poslove, za to se morala sama 
za sve brinuti za njegove odsutnosti. Tako joj je za tih 
dana preostajao tek koji slobodan časak. 

Ona svrši svoju molitvu i izadje s djecom iz crkve. 
Zvonimir joj pruži ruku, te reče, što su naumili. 

„Vrijeme mise čini nesigurno", odgovori ona; „po- 
djimo na nasip." 


Oni se zajedno upute do male drage, u kojoj su bile 
ribarske ladjice. Stari šior Marko sjedio je u svojoj 
ladjici i redjao mreže. 

„Mornaru!" — poviče Zvonimir svojim jasnim gla¬ 
som „ako vam je s voljom, dodjite k majci na razgovor." 

Stari ribar baci s mjesta svoju mrežu, uzme jedno 
veslo i dotjera ladjicu k susjednim barkama. Tad skoči 
brzo s ruba na rub, dok ne dodje na kraj nasipa. 

„Što želite, gospodjo ?“ upita turajući svoj duhan u 
zubima s desne strane čeljusti na lijevu. 

„Moji sinovi žele, da idu s vama; no ne čini li vam 
se vrijeme tmurno i vjetar jak?" 

„Lijepo vrijeme nije povoljno po ribolov. Mi volimo 
nešto tmurnije vrijeme. Vjetar je dobar. Ako baš ladjicu 
malo i uzljulja, ne će biti nipošto pogibeljan. Ovakovo 
vrijeme je dobro ovdje u kanalu —■ pače izvrsno." 

Gospođja pogleda dječake, koji su nemirno motrili 
njeno držanje. 

„Ako je tako, — reče ona — podjite." 

„Budi uvjerena, majko, da se mi ne bismo usudili 
na more, da prijeti i najmanja pogibao", — uvjeravao 
majku ozbiljno Zvonimir. 

„Tmurno vrijeme na moru ne plaši nas ni malo, 
nego veseli. Ali — jer znamo, kako si ti plašljiva, bit 
ćemo još oprezniji. Hoćeš li i ti s nama, Ljubice ?“ 

Sestra zakima glavom, da ne će. „Ta znaš, da ja 
idem na more samo s ocem" — reče ona. 

„Ajdemo brzo na zajutrak", — zovne Krešimir — 
„plima nas ne čeka." 

Pobrzaju dakle kući. Na brzu ruku uzmu gutati ma¬ 
slac s kruhom, što im ga pribavio Franjo. Uz to su 
pripovijedali babici prijašnje dogadjaje na moru. 

Kad se što prvi put pripovijeda, zaboravi se ovo ili 
ono. No babica ih je strpljivo slušala, makar su jedno te 
isto pripovijedali deset puta. 

Nikica je kod zajutarka pozorno slušao svoje bra- 
tučede i činilo se, da razmišljava. Općeći neprestano sa 
svojim ujakom, koji je bio oštar kao i njegova sablja, i 
sa svoja dva bratučeda, koji nisu znali, što je strah, 
prodje ga malo po malo njegova djetinjska bojažljivost, 
On se usudjivao u tami spavati, samokres nabijati, a 
nije više dizao buke i vike zbog kakvegod trice. Ali 
ipak se još plašio vožnje po moru; premda je silno želio 
taj prekrasni užitak, ipak se nije nikada usprotivio za¬ 
brani svoga štitnika, da ne smije na more. 

„Strašljivi i svojevoljni putnici nisu za more", često 
bi govorio pukovnik. „Nikica će tek onda na more, kad 
bude poslušniji i odvažniji . 4 

Poslušan još nije bio. On se doduše pokoravao 
sili, ali ne razboritim razlozima. 

Malo po malo nestajalo u njega straha; budila se 
postepeno srčanost i nastajala borba izmedju navadne 
plašljivosti i želje, da sudjeluje u vožnjama po moru. Do¬ 
duše, to je naporno, ali ugodno. 

Upravo je danas pomislio, da bi za odsutnosti svoga 
ujaka lako mogao pokušati, kako bi mu se svidio takav 
izlet. Za to odmah skoči ka Krešimiru. 

„Moli Zvonimira, neka i mene uzme danas sa sobom 4 
— prišapne Krešimiru; „ja bih se vrlo rado vozio 
s vama“. 

»Zvonimir nije gospodar, moli majku 11 , — odgovori 
mu Krešimir. 

Opazivši Krešimir, da se Nikica boji sam moliti, 
obrati se on sam k majci i reče joj: „Majko, Nikica bi 
se rado vozio s nama. Dopuštaš li?“ " 


„Otac bi se tome usprotivio 11 , odgovori gospođja 
Eugenija; „dok je odsutan, ne mogu dopustiti . 11 

„Ujak je samo za to zabranio, da me povedu, što 
uvijek vičem, kad se ladjica ljulja 4 , — poviče živahno 
Nikica; „ali danas ne ću vikati . 4 

„On zaisto nije više tako plašljiv 11 , reče Krešimir. 

„Dakako da nije 4 , — potvrdi Ljubica, koja je svoga 
malog bratučeda zbog naravne dobrote srca u svakoj 
zgodi branila. 

„Što misliš ti, majko 4 , — upita gospođja Eugenija 
babicu. 

,,Ja mislim, da je ta zabava bila našemu Nikici za¬ 
branjena jedino radi plašljivosti. Ako danas tu zabavu 
želi, ne znam, za što bismo kratili, da podje sa Zvoni¬ 
mirom i Krešimirom . 4 

„Babica je odlučila 11 , — veselila se Ljubica, pljeska- 
jući od radosti ručicama. 

Jedino maloga Tomicu kao da je to neugodno dir- 
nulo. Zar će on biti čitavo poslije podne bez svoga 
druga u igri? 

Popevši se na naslon stolca, u kojem je sjedila 
babica, šapne joj polako u uho, ne bi li i on smio s njima 
na more. „Ja sam već velik i ne bojim se ništa. Šior 
Marko zove me uvijek svojim malim mornarom 11 , — pri- 
metne moleći. 

Gospođja Dobrojevićka mu navede više razloga,' 
s kojih se njegova molba ne može ovaj put uslišati. 

Na to sadje mali s naslona uzdahnuvši i vrati se na 
svoje mjesto pokoran kao uvijek. On svlada želju, da 
prati braću. Držeći se za Ljubičino odijelo nije ipak 
mogao, a da više put ne opetuje, kako bi on takodjer 
rado sudjelovao u toj vožnji na moru, da je dosta velik, 
da ga šior Marko uvijek zove svojim malim mornarom. 

Ali, — jer mu je babica kazala, da bi ona bila 
veoma žalosna bez svoga malog druga, on ne će da 
babicu žalosti. 

Dok je on mrmljajući govorio o svojim razlozima, 
pomno je pazio, kako se Zvonimir i Krešimir živo pri¬ 
pravljaju za odlazak. 

Doskora pokriše jadra laku ladjicu. 

Šior Marko sjedne na krmu, a laka ladjica zaplovi 
brzo morem. 

Nikica se šćućuri veoma mudro za jarbol i ostane 
tako pol ure sasvim miran. Ljuljanje ladjice nije ga se 
s početka baš najugodnije dojimalo. Malo po malo oso¬ 
kolio se toliko, te ga je upravo veselilo amo tamo ho¬ 
dati po ladjici. Nitko se nije na nj obazirao. Stari šior 
Marko imao je posla s kormilom; Zvonimir je pozorno 
pazio na povraz, što no je bio pričvršćen na zadnjem 
dijelu ladjice, a Krešimir ga katkada zamjenjivao i pri¬ 
pravljao mu meku i udice. 

Kad su došli do mjesta, gdje su nakanili loviti ribu, 
razastriješe veliku mrežu. Na to pogleda stari ribar uz¬ 
bibanu pučinu, kao da je htio, da joj dubljinu prosudi. 

„Ovdje ćemo" — odluči najposlije. 

Ladjica se na jedan put smiri. 

Nikica se izvrsno zabavljao, čas je bježao ovamo, 
čas onamo; više puta prasnuo u glasan smijeh, zvao 
svoje bratučede; a najposlije je stao nekakovim prutom, 
što ga je u ladjici našao, lupati po vodi. — Na jedan 
put zapovjedi mu stari ribar, da šuti. 

„Ta, — vičeš kao galeb za oluje, moj mali mor¬ 
naru!" — reče mu on. „Vidi se, da se ne razumiješ u 
svoj posao. Možda misliš, da ribe nisu čule tvoje vike?" 

„Ha, — ha, — ribe da čuju !" poviče Nikica smijući 
se. „Ta, one i nemaju ušiju." 

Šior Marko pogleda ga ljutito. Kad je bio u poslu, 
nije mu bilo do šale. 

„Mir!“ — promrmlja i baci mrežu u more. 

Jedna strana, oteščana malim olovnatim krugljicama, 
zaroni odmah u dubljinu, dok druga ostane u rukama 
Zvonimira i staroga ribara. Polagano se odmicala ladjica 
dalje, a mreža za njom. 

Više puta povukoše mrežu. Malo po malo složilo 
se na palubi nekoliko bjelorepaka, morskih ježeva i 
mrena. 

Stari je mrmljao nezadovoljno i pobacao više puta 
taj nevrijedni plijen natrag u more. Iza napornoga rađa 
od više sati uloviše nekoliko riba srednje veličine. Da¬ 
kako — ne baš sjajan uspjeh; ali čovjek, vičan svaki 
dan boriti se s neprilikama, dotjera do tolikog stepena 
ustrpljivosti, kolikog ne može izvesti ni najdulje mu¬ 
drovanje. 

Kad je bio ribolov gotov, moglo se opaziti, da stari 
šior Marko nije upravo najzadovoljniji. 

„Mršav lov, — doista, mršav lov!“ govoraše on 
mašući glavom. 

I to je bilo sve. 

Medjutim je nebo zastrto oblacima i nemirno more 
svratilo njegovu pozornost drugamo. 

Zvonimir i Krešimir odgonetnuše, da ga vrijeme malo 
uznemiruje, za to zašutiše kao i on, te poslušaše svaku 
njegovu zapovijed, a da nisu ni riječi odvraćali. 

S nijemim začudjenjem gledao ih Nikica. Stari je 
ribar kasnije povjerio kormilo Zvonimiru, a za to je 
mislio dječak, da njegovi bratučedi mogu na ladjici za¬ 
povijedati i njom po volji upravljati. 

Sad na jedan put opazi Nikica, da nijedan od braće 
ne dira ni u užeta bez dopuštenja staroga i da kod 

svake kretnje čekaju najprije njegovu zapovijed. To raz¬ 
veseli maloga ugursuza preko mjere. On se pođsmija- 
vaše svojim bratučedima, skakaše od veselja po ladjici 
ovamo onamo, ne pazeći na ukore staroga ribara. 

Ta, gdje bi se on, neposlušan svakomu, htio pokoriti 
zapovijedi siromašnog bosonoga i katranom zamazanog 
ribara. 

„Pozor! Ladjica se odviše nagiblje na stranu", — 
poviče stari iznenada. „Zatvorite sva jedra! — a sada 
treba usteg (uže) na kosnjaku (kosom stupu) pri¬ 
čvrstiti. “ 

On segne za užetom, ali osjeti nekakav otpor, pak 
se okrene brzo natrag. 

Skačući Nikica amo tamo zapleo se nogama u užeta, 
te je kušao smijući se, da se iz njih izvuče. 

„Hoćeš li može biti, mali, da ti jedro razreže lice?" 
— poviče ribar. — „Ovamo vas, vi ostali, da ga iz¬ 
vučemo !“ 

Na to pograbi Nikicu za ruku i izvuče ga izmeđju 
užeta, ne osvrćući se ni najmanje na njegovu viku. 

„Moja čizma, moja čizma!" — vikaše dječak; „ja 
sam svoju čizmu izgubio." 

„Čizmu? A tako, cipelu hoćeš reći? No, već će se 
naći. Napnite užeta, gospodine Zvonimire!" 

„Ali, — ja sam bos; ta vidite valjda, da ste mi 
svukli čizmu. “ 

„Nisi mario skakati izmedju užeta... Sad natrag, 
ti nam ovdje smetaš!" 

„To je meni svejedno. Zar vi zapovijedate ovdje na 
ladji?" 

Šior Marko makne kapu na stranu i namršti se. 

„Pitaš za gospodara ovdje na ladji?" — ponovi 
gromkim glasom i udari nogom o pod, da se sve orilo. 

More se uznemiri. (Str. 107.) 

— „Da, mala dangubo, ja sam i niko drugi osim Boga, 
kako je znao više puta reći moj pokojni kapetan (Bog 
mu dao duši lako), gospodar ove ladjiee. A sada u kraj, 
ili ću te okupati u moru prije, nego što se protiv volje 
u njem okupaš; a to te i onako čeka. 11 

Šior Marko poprati svoje riječi takovom kretnjom 
i izrazom lica, da si vidio, kako on ne zna šale. 

Zato se Nikica požuri, da izbjegne žuljavoj ruci, i 
odskače na protivnu stranu ladjiee. 

Odmah na to zazuji nešto zrakom i pade uza nj na 
pod. Bila je to izgubljena čizma, koju mu je Krešimir 
dobacio. 

Dječak je mrmljajući obuče. 

Na jednom bljesne i odmah se začuje mukli tutanj, 
a Nikica skoči od užasa. 

„O Bože, grmi!“ — poviče Nikica. „Ja ne ću da 
slušam grmljavinu; ja se je bojim!" 

„A ti začepi uši!“ — vikne mu Zvonimir. 

Bojažljivom dječaku nije trebalo dva puta to reći. 
Začepivši rukama oba uha, počne u strahu bježati ovamo 
onamo, ne bi li našao kakav kut, da se u nj zavuče. Ali 
ga nije našao. Da bude nesreća potpuna, počne ujedno 
i kiša padati. Doskora se spusti kao iz kabla tako, te 
se nije bilo moguće ni zaštititi. 

Stari ribar i oba brata podnašahu nepogodu hladno¬ 
krvno, te svraćahu svu pozornost na upravljanje ladjiee, 
što je svaki čas bilo sve teže. 

S početka ih veselilo jecanje i plač siromašnog 
Nikice. 

„Ja sam sasvim mokar", — vikao je Nikica. „Joj 
meni, joj meni — voda mi curi niz pleća; o jao, o jao 
meni, već mi teče za vrat." 

Ali kad opaze, da gorko plače, ražali im se', te ga 
brižno omotaju u svoje odijelo, koje bi trebalo i njima 
samima. • ■ 

Što više, dobrota staroga ribara bila je tolika, da 
mu je svoju kapu metnuo na glavu, ispod koje je mališ 
provirivao tužna lica. Najposlije ga još zamotali u komad 
jadra i. čvrsto privezali o jarbol, da bude miran. 

Sad su naši brodari opet razapeli jadra i iznova iz 
svih sila zaveslali, te dodjoše sretno do obale, gdje se 
iskrcaše. 

j. Sunce je već medjutim prijatno sjalo, kako to obično 
biva u ljetno doba poslije male oluje. 

Gospodja Eugenija došla im je u susret sve do pri¬ 
staništa, jer su ih kod kuće čekali neustrpljivo i ne¬ 
mirno. 

Zvonimir i Krešimir, do kože mokri, bili su svježi 
“i rumeni u licu, a oči im Se sjale od veselja. 

Budući da su se uznojili za vožnje, valjalo se čuvati 
svake nahlađe. Veselo pohrle dječaci u susret majci, 
vukući sa sobom Nikicu, koji je još imao ribarevu kapu 
i bio zamotan u jadro, s kojega je voda kapala. Sirota 
dječak bijaše sasvim ukočen, prozebao, na pol mrtav. 
Odmah ga polože u topli krevet. 

Po majčinoj odredbi legnu i Krešimir i Zvonimir, 
poslije kako su večerali kao vuci, što: bi god Franjo 
donio. 

Navukavši svoje kapice preko ušiju, proborave oni 
i tu večer veoma ugodno. Neprestano su dozivali babicu, 
dok nije k njima sjela; i na njihove neprestane molbe 
sakupi se napokon čitava porodica u velikoj dječačkoj 
spavaonici. 

„Čini mi se, kao da se nalazim s- braćom maloga 
palčića u dvoru ljudožderovu“, poviče Ljubica smijući 


>13 


se, kad je opazila Tomicu, gdje se muči, da svoju noćnu 
kapicu namjesti onako lijepo, kako ju je Zvonimir na¬ 
mjestio. 

Pošto se Nikica opet ugrijao i ojačao tečnim zalo- 
gajem, počne se i on napokon zabavljati, pristavši uz 
opće veselje. Ali je ipak svečano izjavio, da ne će više 
nikada stupiti u ladjicu staroga ribara. 

Poglavlje jedanaesto. 

Neposlušnost. 

eMtadnja vožnja po moru opameti donekle Nikicu. On 
se odsele vladao manje prkosno i preuzetno prema 
Franji, komu se inače svakom zgodom opirao. 

Dapače jednoga dana odgovorio mu odmah na prvu 
riječ, što do onda nije nikad običavao. 

Od najnovijega vremena nije se više usudjivao opi¬ 
rati ni ujaku ni tetki, što više, ni starijim dječacima; jer 
je znao, da oni ne znaju šale; ali drugoga nikoga nije 
slušao. 

Najgori običaj razmažene djece jest, da tek na ope¬ 
tovanu zapovijed poslušaju. Ona ne mogu da ostave, što 
ih veseli; časovito veselje njima je nada sve. 

Onoga dana, kad je Nikica na opomenu Franjinu, da 
metne šešir na glavu, odmah odgovorio: „Idem, da ga 
potražim" — stara gospodja Dobrojevićka, sjedeći na 

obali u nekakvoj maloj kolibici, zabavljena pletenjem 
čarapa, pogledala je sasvim začudjeno svoju snahu. 

„Čini mi se, da će se naše razmaženo dijete sasvim 
popraviti", reče pouzdano. 

Gospodja Eugenija sumnjivo zakima glavom, a to 
kao da se nije svidjalo babici. 

„Eugenijo, ja ne vidim tvoje obične nepristranosti. 
Po mom mnijenju popravlja se Nikica u istinu. Pogledaj 
samo, kako složno sabira ondje školjke s Ljubicom" — 
primetne pokazujući prema djeci svojom velikom iglom. 
„Nije li upravo mio?" 

I zbilja moglo se vidjeti u udaljenosti od kakovih 
sto koračaja, gdje oboje — Ljubica i Nikica — mirno 
po obali ovamo onamo pognuto hodaju, kao da traže 
školjke. 

Umorivši se napokon, sjedne Ljubica na hrpu pijeska, 
da otpočine; a da joj prodje vrijeme, bacala je sjajne 
školjke u vis, da joj padnu u krilo. 

Nikica je tražio marljivo i dalje. Kad bi našao koju 
lijepu školjku, dotrčao bi veselo k djevojčici, da joj baci 
u krilo, što je našao. 

Smijući se promatraše gospodja Eugenija sliku, koju 
joj pokazala punica. 

„Znam dobro, da se opaža napredak u Nikičinu 
vladanju", reče ona. „Nikica se popravlja uz Ljubicu. 
U njega nastaje neka promjena, ali još se nije sasvim 
popravio; ponajviše se pokorava samo sili. Ja ga motrim 
svaki dan pažljivo. Kad misli, da nitko na nj ne pazi, 
čini opet kao i prije, što mu je zabranjeno; i to ne 
oklijevajući, nego zlorado, kao da hoće da se osveti." 

„Ja znam, Eugenijo, da su tvoje oči bistre, dok ja 
vidim samo na svoje naočale", odgovori stara gospodja: 
„ali ipak vidim toliko, da se siromašno dijete popravlja." 

* 




„I ja isto tako, majko; ali se ipak upravo posve ne 
uzdam. Ako Nikica od nas ode s tom pogrješkom, da 
se protivi svakoj vlasti, koja obuzdava njegovu samo¬ 
volju i da joj se otme, kadgod uzmogne, ne će se po¬ 
praviti, došao on u kakov mu drago zavod. Toga radi 
veselim se dvojako povratku svoga muža. Možda će on 
uspjeti, da sasvim skrši Nikičin potajni, oporni duh. 

Okani li se dječak svoje samovolje, onda je spasen." 

„Ja te uvjeravam, Eugenijo, da nije sada gotovo 
nikad nepokoran ; ali kažem još jednom : tvoje oči su 
mladje i bolje vide, nego moje!" 

„Ne mora li u domaćice prije svega biti pronicav 
vid? Meni su povjerene duše moje djece. Nije li moja 
dužnost, da Ljubicu i Tomicu očuvam od pogubnih pri¬ 
mjera, osobito Tomicu; on veoma ljubi Nikicu i ne zna 
drugo, nego da ga nasljeduje. 11 

„Evo ga baš, gdje trči sa svojom braćom. Čini se, 
da nam nose nekakovu novost. Nije li može biti moj sin 
došao?“ 

„On mi.je još jučer pisao, da će svršiti posao koncem 
ovoga tjedna 11 , odvrati gospođja Eugenija, okrećući se 
prama sinovima. 

Zvonimir i Krešimir uhvatiše maloga brata za ruke, 
te ga stadoše sa sobom vući, kao da leti, tako, da se je 
tek vršcima nogu doticao pijeska, a to zato, da brže 
dodju onamo. ■#> 

Dječaci javiše zbilja novost. Neki kočijaš, koji je 
morao ostati u K. do đrugog'a dana, ponudi im svoja 
kola za izlet u okolicu. To je bila jedina prilika, koju 
je valjalo dobro upotrebiti. 

„Vidite — strpljen, spasen“, reče gospođja Eugenija 
smiješeći se. „Ja vam jamačno ne ću uskratiti toga ve¬ 
selja. I ti ćeš s nama, majko? 11 


„O ne, draga Eugenijo, odvrati babica lako kima¬ 
jući glavom. Kraj ovakove vrućine sve mi je nesnosno." 

,,A i kola su veoma uska", doda Zvonimir, „te bi 
babica teško u njima našla udobno mjesto." 

„Ajde, da vidimo ta kola", reče gospođja Eugenija. 

„Ti, Krešimire, idi po Nikicu i Ljubicu, a ti, dragi 
Tomice, hodi sa mnom." 

Ona prime maloga za ruku i stane se polagano pe¬ 
njati na nasip, dok je Zvonimir za njima vodio nemoćnu 
babicu. Krešimir sa stolcima i sabiračima školjaka, koje 
je dozvao, idjahu za njima u neznatnom razmaku. 

Kola bijahu pred vratima gostionice „kod srebrnog 
sidra". Bila su to nespretna kola, najviše za pet osoba. 

-„Nikica može medju nas dvije sjesti, majko“, poviče 
Ljubica, videći, gdje se Nikica mrgodi, jer je mislio, da 
se ne će voziti. 

„Moj je konj umoran, a put ide malo uzbrdice", 
reče odvažno kočijaš, „mogu se samo četiri osobe voziti". 

„No, onda će oba mališa ostati ovdje i mene za¬ 
bavljati", reče milo babica. „Vi se samo spremite na 
put, te se dalje ne brinite za nas." 

„Majko, hoćeš li paziti na djecu? 1 !, zapita gospođja 
Eugenija. 

„Nemaj brige!" 

„Ti ih valjda ne ćeš pustiti od sebe?" 

„Ne brini se, moje dijete! Franjo će odnijeti moj na¬ 
slonjač na obalu, te se mogu ondje po volji igrati; zar 
ne, djeco?" 

„Ah, babice, ja se veoma veselim, što ostajem 
s tobom kod kuće!" -— poviče Tomica, prihvativši suhe 
prste staričine medju svoje okrugle ručice; „a i Nikica 
se veseli." 

Nikica je šutio kao nijem. 

Najružniji je običaj toga sebičnjaka bio, što je htio, 
da ga uvijek sa sobom uzimlju i često je bio uvrijedjen, 
što su se na nj tako malo obazirali. Gdje je tako mno¬ 
gobrojna porodica, često se dogadja, da se jedno od 
drugoga mora rastati. 

Do sada je Nikica kao novi član u porodici uživao 
mnoge prednosti pred svojim bratučedima. Ali kad je do- 
mala gospodja Eugenija opazila, da tako nježna pažnja 
u toga razmaženog dječaka ne budi ni ljubavi, ni za¬ 
hvalnosti, postupala je odsele s njim, kako se postupa 
s djetetom njegovih godina 

Za to nije nitko mario za njegovu zlovolju, nego su 
bezbrižno i veselo na brzu ruku nešto založili. 

Dražesno mjestance B., kamo su se odlučili odvesti, 
bilo je više milja udaljeno od K. Kočijaš ih uvjeravao, 
da se ne mogu prije noći ni onda vratiti, ako i rano 
podju. 

Dok se zaprezalo, pomagali su Zvonimir i Krešimir 
Franji, da odnese naslonjač u kolibu na obali, gdje je 
gospodja Dobrojevićka obično sjedila. 

„Ti mi dakle obećaješ, majko, da ne ćeš djece osta¬ 
viti 11 , — reče gospodja Eugenija, uspinjući se na kola. 

„Ne brini se, draga Eugenijo, — ne brini se ni naj¬ 
manje; ja ih ne ću puštati s vida", — odvrati babica, 
primajući jednom rukom Tomicu, dok je drugu nježno 
postavila na Nikičino rame. 

„Ja ću ovo poslije podne provesti na obali, gdje se 
oni uvijek rado igraju. Ne će me ostaviti ni za čas.“ 

Na to se odveze društvo. Gospodja namigne Franji, 
da otvori suncobran, koji je nosio na svom ramenu i 
podje prema svomu malenom zakloništu. Oba dječaka 
idjahu naprijed, turajući pred sobom male tačke, na kojima 


je bilo više lopata i drvenih" zubača (grablja). Dječaci 
su ih upotrebljavali, da prave male brežuljke i da ih 
opet ruše, ili da po pijesku ruju i školjke traže. 

„Zapovijedate li, gospođjo, da i ja ovdje ostanem?" 
zapita Franjo, pošto je stara gospodja sjela. „Može biti 
bi milostivu gospodju odviše umorilo, da sama nadzire 
djecu?" 

„O ne, o ne, Franjo. Ja mogu odavle pregledati 
čitavu obalu. Idi radije unutra i pomozi svojoj ženi. Zbog 
nenadanog odlaska leži u sobama sve razbacano. Do 
užine si sasvim slobodan." 

Franji nije toga dva puta trebalo reći; on se okrene 
i ode prema gostionici. 

Gospodja se ogleda za svojim malim drugovima. Oni 
su odabrali za svoje igranje mjesto ispred neke velike, 
jedine hridine, što se tu dizala. Kao za okladu uzmu 
oni raditi, da oko nje nabacaju nasip. Vesela, što vidi 
dječake tako revno svojom igrom zabavljene, posegne 
za svojom košaricom i izvadi iz nje pletivo: lijepu, plavo 
i bijelo prugastu dječju čarapicu. Ali nije dugo radila. 

Zrak je bio težak i sparan. Blagi vjetrić i šum valova 
pjevali su uspavanku tako, te je babica naskoro zaspala. 

Kad Tomica na zapovijed Nikičinu ostavi na jednom 
igru i pobrza ka kolibi, da donese konca, na koji su 
htjeli da nanižu male školjke, nadje babicu, gdje slatko 
spava. 

Mučke ju promatrao neko vrijeme Tomica; tad digne 
klupko, koje se skoturalo s njezina krila, i postavi se 
pred nju na vrške prsta. 

„Ja bih te rad probudio, draga babice", reče po¬ 
lagano. 

Uzaludne li želje! Babica je spavala kao zaklana. 

„Kako da ju probudim?" razmišljao mališ. 

Tada opazi, da je babica finu iglu za pletenje turila 
u svoju gustu, bijelu kosu. On brzo izvuče drugu iz ča¬ 
rape i turi upravo prvoj nasuprot. 

Ali ni to je ne probudi. Sjajne se igle — po mnijenju 
Tomičinu — tako lijepo isticale, da je i ostale tri, 
jednu za drugom povadio iz uzlova na čarapi, te ih 
turio u srebrne uvojke stare gčspodje. 

Lice mu sjalo od veselja, dok je promatrao lijepi 
vijenac trakova, kojima je uresio lice babičino. 

„Ta zar se upravo ne ćeš probuditi, babice ?“ pro¬ 
šapće još jednom polako. 

Vidjevši, da ona njegovih riječi ne čuje, odskače 
k Nikici. 

„Gdje si tako dugo ? u poviče ovaj zlovoljno. 

„Daj brzo ovamo konac; ja sam već probušio sve 
školjke. “ 

„Nemam konca, odvrati Tomica — babica spava." 

Nikica živahno podigne glavu. „Ona se samo pri¬ 
tajila “, reče. 

„Ne, ne, ona jamačno spava.“ 

Nikica skoči. „Je li Franjo kod nje?“ zapita. 

„Nije, —- ona je sama." 

Na te riječi poprimi lice Nikičino, od sunca dobrano 
crno, svoj prijašnji podmukli izraz. On se obazre kra- 
domice takovim pogledom, koji pokazuje, da ne misli 
najbolje. Na to naznači Tomici jednim migom, da ga čeka, 
te se uzme polako privlačiti ka kolibici, u kojoj je stara 
gospodja mirno spavala. 

Brižna čuvarica, koje su se bojali, nije dakle vidjela, 
što se oko nje dogadja. Nikoga drugoga nije bilo u bli¬ 
zini, a zao duh stao razmaženom dječaku šaptati u uho 
svakovrsne zamamljive osnove. 


12 I 

On se brzo povrati na mjesto, gdje su se igrali i 
rastepe nogom teško skupljene školjke. 

„Na stranu s njima!" reče on. 

,,Oho!“ — poviče Tomica sasma poražen. 

„Što ćemo s tim ? Zar je to upravo toliko veselje: 
nanijeti hrpu školjaka? Meni je takova igra dosadna. Ja 
znam, kamo bih ja sada išao." 

„A kamo ?“ 

„No, u onaj veliki zaljev, gdje se može ribariti; to 
je.malo ljepša zabava." 

„Ali ti valjda znaš, da je otac zabranio onamo ići." 

„Dakako, ali samo prije ili odmah poslije plime, 
jer bismo inače mogli ugreznuti u pijesak. Sada je zaljev 
sasvim suh. Hoćeš li sa mnom, Tomice ? Vidjet ćeš, kako 
je to Zabavno." 

„Ako babica dopusti, ići ću drage volje s tobom." 

„Ta valjda znaš, da spava. Kako bismo mogli sada 
u n J’ e dopuštenje moliti?" odvrati Nikica. „Kad budemo 
išli onamo, svratit ćemo se k šior Marku; on nam mora 
posuditi svoju malu lulu, da možemo pušiti." 

„Ali mi ne smijemo pušiti", poviče uzrujano Tomica. 

„Tebi je zabranjeno, ali meni nije; ta znaš, da Zvo¬ 
nimir i cigarete puši." 

„Ali on je već velik." 

„O, nije mnogo veći od mene. U V. sam vidio dje¬ 
čaka tvojih godina, gdje je pušio." 

„Dječaka mojih godina, — Nikice?" 

„Dakako, o kako je ugodno pušiti; čovjeku se 
sve vrti od toga, čovjeku je, kao da sanja. Hoćeš li sa 
mnom, Tomice? — Ako ne ćeš, ja idem sam “ 

Na te riječi zaputi se Nikica lakim koracima prama 
zaljevu. 

„Nikice! .... babice!" — stao vikati Tomica sav 
izvan sebe. Ne znajući, na koju će stranu krenuti, stade 
najprije bježati prema kolibi — ali se najednom okrene 
i potrči za Nikicom. 

Ovaj pospješi korake, kao da hoće maloga na cje¬ 
dilu ostaviti; ali najednom stane, kao da ga čeka — 
prava lukavost kušača. 

Da je Nikica zbilja počeo bježati, to bi se Tomica 
povratio bio k babici; da ga je čekao, to bi mališ opet 
pokušao, da bezdušnoga dječaka suzdrži. 

Budući da je Nikica prilično daleko odmaknuo, da 
ne uzmogne Tomice više razumjeti, a ipak ne tako da¬ 
leko, te ga on ne bi mogao vidjeti, — prisili dijete na 
neki način, da za njim ide. Tako i bilo. 

Pošto je Tomica dva, tri puta amo tamo bježao kao 
zdvojan, požuri se, što je brže mogao, za svojim bratu- 
čedom i stigne ga nedaleko neke kolibice, što je sta¬ 
jala na zadnjem kraju nasipa. 

»Sjedi ovamo i učini, kao i ja što ću učiniti", reče 
Nikica; „svući cipele i čarape, te ih sakrij pod ovaj 
veliki kamen! Mnogo je bolje hodati bos po pijesku." 

Tomice nije trebalo moliti, jer hodati bos po pijesku 
bijaše po njegovu mnijenju najveći užitak. 

Riješivši se Nikica teškom mukom svoje obuće, popne 
se u kolibicu preko stuba, načinjenih za nuždu od pje¬ 
ščanih greda i oporoga morta. Na najnježniji način za¬ 
želi dobar dan staromu šior Marku, koji je sjedio na 
zemlji, popravljajući svoje mreže. 

Starac odvrati na pozdrav dječacima prijaznim po- 
smijehom. 

„Gospodičići se žele jamačno izvesti na more?" 

„Moji bratučedi su se izvezli danas na kolima" — 
odvrati dječak. 

Šior Marko popravljao je svoje mreže. (Str. 112.) 

,,A tako! Onda se dakako ne radi o vožnji po 
moru, jer ti si, Nikice, samo na slatkoj vodi mornar." 

„Zar se vi nikada ne bojite, kad ste na moru, šior 
Marko?" 

„Ja? Uz Božju pomoć nikada." 

„Zar ribe prave tolike luknje na vašoj mreži ?“ 

„Svakako, one brane svoj život, kako najbolje mogu. 
Noćas su mi progutnule tri povraze." 

„Zar one žderu povraze?" 

„One pregrizu zubima uzicu, na kojoj su pričvršteni 
povrazi, povuku udicu dolje, dok se same spuste, u dubljinu. 
Ima velikih morskih jegulja, koje su jake kao konj." 

„O, strašnih li životinja! . . . Recite mi, šior Marko, 
da li je moj bratučed Zvonimir ostavio jučer u vašoj 
ladjici svoj kaput?" 

„Jest, eno visi ondje na kormilu." 

Nikica stupi u kolibu i vidjevši kaput, gdje visi, 
naglo posegne rukom u džep i brzo izvuče iz njega 
nešto, te potajno sakrije. Na to se vrati k starom ribaru. 

„Kaput mi je pretežak ; ne bih mogao s njim trčati" 
— reče sasvim nedužno. „Kad se budem vraćao, uzet 
ću ga sa sobom." 

Na to se spusti preko stuba k obali, gdje se Tomica 
mučio, kako bi cipele spravio pod onaj kamen. 

„Šior Marko, mi smo svoje cipele i čarape sakrili 
ovdje pod ovim kamenom!" zaviče Nikica, što je jače 
mogao. 

„Dobro, dobro; ja ću se pobrinuti, da ih ovdje opet 
nađjete", odgovori stari ribar svojim gromkim glasom. 

„Je li to šior Marko?" upita Tomica: „onda ću mu 
brzo zaželiti: dobar dan." 

„Hodi da ribarimo", odvrati Nikica, vukući sa sobom 
maloga. 

Oni zakrenuše za pećinu, te su išli sve dalje i dalje 
na onaj dio obale, na koji im je bilo zabranjeno stupiti 
— jedno: radi udaljenosti — drugo: jer ih je mogla na 
pijesku zateći plima. 

Nikica nije vjerovao, da je tu tako pogibeljno. U 
svom neznanju vidio je on u toj zabrani ograničenje 
svoje slobode. 

Stari šior Marko, Franjo, Zvonimir i Krešimir često V 
su u tim pogibeljnim zaljevima ribarili. Više puta bio je 
s njima i sam Nikica; no nije ništa drugo opazio, nego 
se činilo, da je pijesak ondje ponešto mekši, nego gdje 
drugdje. Ali daleko u zaljevu tekli su potočići, a u nji¬ 
hovoj bistroj vođi valjala se množina malih morskih 
raka, te nije trebalo, nego dlanom udariti o mokar pijesak 
i male ribice bi van izašle, pa ih čovjek mogao bez 
truda loviti. 

Prije nego dječaci dodjoše do onih zaljeva, otpoči- 
nuše na podnožju neke pećine, gdje se u sjeni ođ- 
moriše. 

Tomica je bio veoma umoran; ali je imao pun džep 
krasnih školjaka, što ih je uz put sabrao, za to mu je 
ta šetnja bila vanredno mila. 

„Ja imadem i cigareta 11 , reče Nikica, pa izvadi iz 
džepa mali omot. „Ako kažeš tetki, da sam pušio, ne ću 
te više nikada sa sobom uzeti.“ 

Tomica ne odgovori ništa. Nikica mu se pričinjao 
u taj par važnom osobom, a k tomu bio je on ovdje na 
samotnoj obali njegov jedini zaštitnik. Udivljeno ga je 
promatrao, gdje vatru kreše i cigaretu pali. 

„Daj i meni jednu, o daj i meni ednu, Nikice!" 
umoli ga. 

,,A jok! ti bi od toga obolio.“ 


„Ne, ne. Franjo mi dade katkada, da povučem koji 
dim iz ujegove lule. Molim te, Nikica, daj i meni jednu 
cigaretu. “ 

„Nemam više ni jedne, ovo je jedina. 11 
„O, onda daj, da povučem jedan put, samo jedan 
jedini put!“ 

„No neka bude: evo ti! 11 

Tomica metne cigaretu u svoja rumena usta, a Ni¬ 
kica se divio i tako postigao, da se Tomica ogriješio o 
poslušnost. 

Da je tko inače poslušnoga Tomicu vidio s ciga¬ 
retom u ustima, ni u snu ne bi mislio, da će on to učiniti. 

Pukovnik Dobrojević nije dopuštao, da se u njegovoj 
kući radi išto, što bi škodilo zdravlju. Zvonimir ne bi 
više cigareta popušio, nego koliko mu je otac dopustio, 
i to samo na blagdane. Na taj način nije pušenje u Do- 
brojevićevoj kući imalo štetnih posljedica. Ali u Niki- 
činoj pokvarenoj ćudi pobudi se u taj čas zločesti nagon, 
te je on tako bez grižnje savjesti zlorabio lakovjernost 
svoga mladoga bratučeda. Ali sad prevlada njegova se¬ 
bičnost. Pošto je mali nekoliko puta povukao, uze on 
drzovito tvrditi, da je Tomica svojim uvlačenjem popušio 
već pol cigarete. Sada hoće on da puši. Na njegovo ve¬ 
liko čudo ne odgovori mali ni riječi. 

' „To te srdi, a?“ poče na novo zlobni dječak. 

„O ne“, odvrati Tomica, koji je sasvim problijedio. 
„Meni je . . . meni . . . meni je . . .“ 

„No što ti je? Ta reci! 11 

„Ah meni je tako zlo 11 — — — 

Nikica prasne u glasan smijeh. 

„Ako si bolestan, a ti idi kući! 11 — 

Tomica pogleda oko sebe i ne opazi ništa, do li 
daleko more. 

„Bojim se ići sam", promuca. 

„No onda ajde sa mnom ribe loviti!" 

„Malo trči, proći će to!" 

Oba dječaka stadoše trčati, koliko se dalo, i malomu 
Tomici bi zaista bolje. 

„Ah, mi ćemo naći mnogo malih riba!" poviče Ni- 
kma: „pijesak je sasvim taman, a znam, da ih šior Marko 
uvijek mnogo ulovi, kad je pijesak takove boje. 

I zaista bio je pijesak u dalekoj, kamenitom obalom 
okruženoj dragi razno bojadisan. On sačinjavaše dugu 
crvenkastu prugu, koju je po svoj prilici zahvatila plima. 
Potočić, što je izvirao iz pećine, a za svake nagle kiše 
nabujao, ovlaživaše ga neprestano; izvirući iz pećine, 
žuborio je najprije kratkom kamenitom strugom, a onda 
se u pijesku gubio. Tako se dogodi, daje pijesak na po- 
menutom mjestu pokazivao onu tamniju boju, kojoj se 
Nikica sada vrlo veselio. 

Oba se dječaka uspeše do izvora potočića, te zapo- 
češe svoj ribolov tim, da su lovili rake i male bjelice, 
koje se veselo igrale u vodi. 

Tomici je tako godilo tapati po vodi, da nije ni 
izašao iz korita potoka. 

Nikica je volio stupati po mekom pijesku, u koji bi 
malo propadao. On je mislio, da će se tako male bjelo- 
repke pokazati; ali je nalazio većinom samo školjke, 
koje je odmah pojeo. 

Dječaci idjahu neprestano dalje prema moru, premda 
je voda sezala malomu Tomici već preko gležanja, a 
Nikica je samo teškom mukom izvlačio jednu nogu za 
drugom iz vlažnoga pijeska. 

„Zaista je čudno, kako čovjek duboko propada 11 , reče 
najednom Nikica. „Kad sam nedavno ovdje bio, nisam 
ni iz daleka tako propadao." 


„xAha, evo jednoga !“ poviče Tomica, dižući se i čvrsto 
stisnuvši ruku, kao da je raka uhvatio. „Možda je tomu 
more krivo", nadoda Tomica, gledajući pred sebe, kao 
odgovor na riječi Nikičine. 

„More!" stade se Nikica rugati. „Ta gdje je more!?" 

„Evo ga, gdje dolazi! Pogledji samo! Čovjek bi po¬ 
mislio, da je veliko krdo ovaca." 

Nikica, koji je za- toga razgovora marljivo sabirao 
školjke, podigne najednom glavu. 

„Imaš pravo, dolazi", reče poražen ; „ja nisam mislio* 
da bi u to vrijeme došlo. A znadeš li ti, da smo mi vrlo 
daleko od kuće? . . . Kuda to bježiš, Tomice?" 

„Pogledaj, koliki je rak ovdje!" poviče Tomica. 
„Hodi, Nikice, da ga ulovimo prije, nego stigne more." 

„Pusti ga, pusti ga!" odvrati u strahu Nikica. „Hodi 
brzo natrag!“ 

Ali Tomica je već progonio životinju; on je bježao, 
što je brže mogao, za rakom po potoku, čije je korito 
postajalo sve šire i dublje. 

Na jednom se začuje užasan krik: 

„Ja upadam, ja upadam" zače vikati dječak u smrtnoj 
tjeskobi. 

On je došao do mjesta, gdje je pijesak bio mekan, 
te nije više mogao svojih nogu iz pijeska izvući. 

„Ja sam ti rekao, da ne ideš tako daleko", poviče 
Nikica, bježeći k njemu. Ali jer je bio teži nego njegov 
mali bratučed, osjeti, da i sam propada. 

„Nikice, Nikice!" zače vikati Tomica, pružajući u 
vis ruke, „hodi i izvuci me; ja propadam, ja propadam!" 

Nikica spozna strašnu pogibelj, u koju je stavio 
svoga bratučeda, a uvidi takodjer, da mu ne može pri¬ 
teći u pomoć, a da ne stavi na kocku svoj vlastiti život, 
te ga od tjeskobe oblije hladan znoj. 

„Čekaj, Tomice!“ poviče on. „Idem, da potražim 
Franju. “ 

On zaboravi, da ima do K. prevaliti put od kakova 
dva kilometra i da bi pomoć mogla prekasno pri- 
vspjeti. 

Teškom mukom izvuče noge iz pijeska i stane bje¬ 
žati prama selu, dok je Tomica vikao za‘ pomoć. 

Babica je još neprestano spavala, a nikakav vjetrić 
ne donese joj do ušiju tužne glasove njezina ljubimca, 
komu je prijetila tako strašna, tako prijeka smrt. 


T * 




Poglavlje dvanaesto. 


Uz put. 

Kako su se zasopili siromašni oni konji, što vuku 
— - omnibus, koji je dolazio iz K. Sajamski je dan u 
tom primorskom mjestu, pa jer se kočijaš ne treba više 
bojati carinarskog pretraživanja, uzima uz put još mnogo 
putnika i prtljage. Omnibus je dupkom pun, bok je 
teško natrpan, a stari pokrov tako napet, da se mogao 
svaki čas razdrti. Dodjoše na nekakovu visočinu. Kočijaš 
i oni, koji s njim na boku sjede, silaze, da olakšaju kola. 

Iz kola zaviče netko, kao da zapovijeda: „Ej koči- 
jašu, otvori vrata na kolima ! I ja ću takodjer malo pješice". 

To je bio glas pukovnika Dobrojevića. Vrata se 
otvore. Pukovnik skoči van, a ostali muškarci za njim. 
Samo nekoliko gospodja ostane u kolima, veselih, što 
sada nešto udobnije sjede. 

Pukovnik strese prah s odjeće: „Ne bilo me, ako 
ikad više stupim u ovu prašnu ,arku‘ “, reče jednom su¬ 
putniku, za koga bi mogao reći, sudeći ga po vanjštini, 
da je imućan seljak. 

„Ako se ne varam, nismo daleko od K.?“ 

„Imamo još gotovo uru hoda, a ako podjemo stazom 
uz obalu, to si možemo put znatno prikratiti." 

„Ja se samo bojim, da ne zalutamo, inače bih se 
odmah odlučio poći tim putem, jer mi je vožnja u tom 
prenatrpanom omnibusu upravo nesnosna." 

„Ja ću vas voditi, gospodine pukovniče; jer i onako 
moram proći kroz K. Tako bih vam mogao ujedno po- * ' 

kazati onaj dio zemljišta, o kojem sam vam upravo go¬ 
vorio. Dala bi se na njem sagraditi prekrasna vila (za¬ 
selak), upravo onakova, kakovu vi sebi želite." 

,,E pa dobro!" reče pukoynik, „meni put pješice 
prija, a ništa za to, ako kola dodju prije mene, jer moji 
mene ne čekaju." 

Pošto je kočijašu, koji mu je pokazao na omnibus, 
rekao, da se ne će više voziti, podje za svojim provo- 
dićem prijekim putem. Tako dospješe do skora na usku 
stazu, koja je vodila uzduž kamenite obale. 

„Hoćemo li i dalje tim putem?" upitat će oprezno 
seljak. „Ako podjemo preko kamenite obale, moramo 
paziti na . noge." 

Oni idjahu neko vrijeme mučke. Dobrojević je po-' 

Žudno udisao čisti morski zrak, koji je bio to svježiji, 
što se više približavala plima k obali. 

Na jednom stane. 

„Nije li to dječji krik, što ga čujem?" ’ O 

„Djeca rijetko dolaze na ovaj kraj", odgovori seljak.! 

„Vidite, gospodine, tamo leži taj komad zemlje", doda 
pokazujući rukom onamo. „Tamo upravo pred vama. To 
vam je polje okruženo visokim klisurama. Na zrnju već 
možete vidjeti, kako je to plodno tlo." 

„To bolje; jer na selu ne može čovjek biti bez vrta, j 

osobito bez vrta za povrće." j. 

„Ovdje bi mogli vrlo lijepo povrće uzgajati . . . Ali 
ne idite ipak tako daleko prama onoj strani! Put poljem 
sigurniji je, nego li po pećinama, koje je more na mnogim 
mjestima podjelo." 

Ali pukovnik nije više slušao; preskočivši nisku 
stijenu, stajao je na visočini obale. 

„Nisam li rekao? 11 zaviče. „Eno djeteta, gdje je već 
na pol u pijesak propalo. Ali kako bi mu mogli priteći u 
pomoć? Gdje je put, koji-„Bože, ta to je moj sini* 

Sad nije više tražio puta. Jednim skokom skoči na 
stijenu, bez daha preskoči preko kršja, što je ležalo na 
njezinu podnožju, te prolazeći dalje pijeskom, u koji 
je do koljena upadao, dospije za nekoliko časaka do 
djeteta. Mali je još jedva mogao micati ruke preko 
pijeska, jer mu je sizao gotovo do prsiju. Blijedom i iz¬ 
nemoglom klone mu glavica. 

Bez napora izvuče pukovnik svoje dijete iz pijeska i 
pokuša, ne bi li ga kako osvijestio. Tomica duboko uzdahne. 

Tad uzdigne otac zahvalno svoje oči k nebu, a 
krupne suze omakoše mu se niz obraz. 

„Bi li vam došao u pomoć, gospodine pukovniče? 11 
poviče seljak, koji je za njim dotrčao. 

„Ne treba“, odgovori Dobrojević „ja sam, hvala 
Bogu, još u pravo vrijeme došao. Pet časaka kasnije, i 
moj bi se sin ugušio. 11 

Teškom se mukom vrati na obalu s djetetom, koje 
je još uvijek onesviješteno ležalo na njegovim rukama, 
ali je malo po malo sve brže disalo. 

Kad ga opraše malo vodom, u kojoj malo da nije 
zaglavio, osvijesti se, otvori oči i nasmjehne se ocu. 

„A gdje je rak?" zapita slabim, nešto promuklim 
glasom. Ali na jednom pokaže mu se na licu izražaj 
užasa; on cvokotaše zubima, a ruke stiskaše na prsa. 




„Pijesak, oče! o taj strašni pijesak! 11 zaviče mali 
i proplače. 

„Nema ga više ovdje, dragi Tomice! nema ga više 
ovdje“, reče pukovnik mireći dijete. „Ali moj mali To- 
mica je sav mokar, hajdemo brzo kući!“ 

On ustane i krene u selo, noseći na rukama To- 
micu, čije blijedo lice počivaše na njegovim ramenima. 

Uz put sretoše Franju, koji je bez daha bježao. 
Kasnije ih sretne babica, koja se vukla, podupirajući se 
jednom rukom o svoju batinu, a drugom o suncobran. 

U blizini sela stigoše i Nikicu, koji je bio još sa¬ 
svim umoran i blijed od straha. 

Pukovnik umiri majku s nekoliko riječi. Ali pogle¬ 
davši Nikicu, koji se šuljao uz kolibu staroga šior 
Marka, sjeti se, kako mu je Franjo malo prije pripo¬ 
vijedao, da je Nikica svemu kriv. Zato ga samo strogo 
pogleda i ne reče mu ništa. 

Kad se gospodja Eugenija i djeca na večer povra- 
tiše s vožnje, ležao je Tomica u groznici, ali mu je ipak 
bilo već nešto bolje. 

Nikica nije bio toga večera ni ukoren ni kažnjen; 
jer su svi hvalili Bogu, što ih je poštedio od tolike tuge. 




Poglavlje trinaesto. 

Kazan. 

fsjsjiad su nastali žalosni dani, jer je život Tomičin bio 
u neprestanoj pogibli. Po odredbi liječnika, koga 
su dozvali iz bližnjega mjesta, morao je dječak ostati u 
postelji, a svima je preporučio, da paze na nj. Njegova 
ga braća nisu ostavljala; a kad bi mu bilo štogod lakše, 
igrala bi se s njim ili bi ga nastojala bez buke ras- 
tresti: Ljubica bi postavljala topove, Zvonimir je rezao 
tvrdjave, a Krešimir opravljao brodovlje. 

♦ Nikica, za koga se nije nitko brinuo, zavukao bi se 

obično u kakav kut. a nije se usudio doći pred oči svom 
ujaku, jer ga se bojao. Dječak upozna sada posljedice 
svoje pogrješke, on razabra, da je neposluh izvor ne¬ 
volje, on je sam nad sobom tugovao. Svi ukućani bili 
su prama njemu hladni, osim njegove nevine žrtve. Mali 
bi mu se Tomica uvijek prijazno iz daleka nasmjehnuo, 
te mu uvijek po dobroj Ljubici slao pozdrave. 

Pošto je Tomica četiri dana ležao u postelji, pre¬ 
stane svaka opasnost. Jedna noć mirna sna oporavi ga 
sasvim. Nekoga lijepoga jutra osvane dječak na. obali u 
babičinim saonama. Franjo ga bez muke vukao, a Zvo¬ 
nimir i Krešimir turali s traga, dok je Ljubica držala 
razapet suncobran nad glavom. Nikica ih je vidio, gdje 
odlaze, ali se nije usudio za njima poći. Već četiri dana 
igrao se on sam u nekakvoj zapuštenoj stražarnici. Kao 
sova bježao je od danjega svjetla. Odrasli ostadoše u 
blagovalištu, gdje se, po mnijenju Zvonimirovu, dogo¬ 
varahu. 

Okrijepljen i crvenih obraza vrati se Tomica sa šetnje. 
Zajutrak, kod kojega je bio i Tomica, prodje veselo. 

Kod poslastica pilo se u njegovo zdravlje, na što se 
djeca spremahu, da izadju kao obično. Ali im pukovnik 
dade znak, da ostanu. 

Nikica, koji je s ostalima ustao, pogleda plašljivo 
ujaka. 

„Sjedi!“ reče on ozbiljno, „jer se o tebi rađi“. 

Nikica je odavna čekao kazan, te mišljaše, da je sada 
došao čas, da svoju krivnju plati. Pocrveni i sjedne. 

„Ne ću da gubim vrijeme, da te sjetim, kako smo 
te ljubili' 1 , poče pukovnik jasnim glasom; „jer zahval¬ 
nost je čuvstvo, kojega ti ne poznaješ. Ja sam s tobom 
postupao kao s vlastitim sinom. Jedino za tvoje dobro 
kušao sam, da skršim tvoju opornost. Ti si se opirao, 
a i u buduće ćeš se opirati. Ali kako znadeš, ja posto¬ 
jane, dobro promišljene neposlušnosti, u svojoj kući ne 
mogu trpjeti, zato ću te poslati do konca praznika 
natrag k tvojoj kumi. Sutra ćeš otputovati odavle, a 
za mjesec dana predat ću te u zgodno odgojilište. Ti 
nemaš mnogo imutka; ja sam te kanio odvesti s Kre¬ 
šimirom u vojničku školu u K., jer ipak teče plemenita 

Igrali se s njim i nastojali ga bez buke rastresti. (Str. 137.) 

krv u tvojim žilama. No ja bih želio, da nosiš prama 
svojoj dobi dostojno vojničko odijelo, ali ti si za to sa¬ 
svim nesposoban. “ 

.Nikica, koji je prije pocrvenio, sada problijedi i po¬ 
gleda suznih očiju pukovnika tako, da je Ljubica po- 
viknula: „Oče! ja te molim!“ ... 

„Ni riječi više!“ prekine je otac strogim glasom; 
„njegov je odlazak odlučen. On će otići. Franjo, donesi 
mi kavu!“ 

Osuda je dakle pukla. Kad je pukovnik tako go¬ 
vorio, nije se usudila ni gospodja da mu prigovori. Usta¬ 
doše od stola i razidjoše se. Ljubicu zadrži još nekoliko 
časaka babica, koju je obično sin joj — pukovnik — 
vodio iz blagovaonice. Ali čim je bila slobodna, istrča 
odmah van, da potraži Nikicu. Ona je opazila na nje¬ 
govu licu neko bolno razdraženje, a to je duboko po¬ 
treslo dobro joj srdce. 

Ipak ne nadje bratučeda s Tomicom, kako se na¬ 
dala. Ona se požuri k šior Marku, do kog su otišli 
Krešimir i Zvonimir, ali ni s njima nije bilo Nikice. Sva 
uznemirena trčala je obalom amo tamo, dozivljući glasno 
svoga bratučeda, ali ne dobi odgovora. 

Tumarajući tako sretne oca s onim seljakom, koga 
je upoznao na putu u K. 

,,A koga ti tražiš tako zabrinuto? 11 zapita pukovnik 
Ljubicu. 

„Tražim Nikicu, oče, pa ga ne mogu naći.“ 

„Umiri se samo; ne će se izgubiti. Ako ga budeš 
i dalje tražila, naći ćeš ga, gdje se veselo igra. Ne ža¬ 
losti se, moje dijete! Nikica se veseli, da nas može osta¬ 
viti. Dječak je pokvarena srca i zato ne ću, da više o 
njem što čujem.“ 

On ode dalje, a Ljubica duboko ganuta njegovim 
riječima pogleda još jednom oko sebe. Tada opazi postole, 
gdje iz stare stražarnice proviruju. To je valjda Nikica! 

Potrči onamo, te nadje dječaka, gdje samac u svom 
zaklonu sjedi i plače pokrivši lice rukama. Kušnja je 
ovaj put omekšala tvrdo srce dječakovo. U času, kad 
se imao za uvijek dijeliti od ljubljene obitelji, koja ga 
je primila kao sina, svlada ga nenadano duboka bol i 
pokajanje. Pak u istinu, gdje da opet nadje majku kao 
gospodju Dobrojevićku, sestru kao Ljubicu, brata kao 
Tomicu? Smrtni strah, što ga je pretrpio radi nepo¬ 
sluha, potrese njegovim sebičnim srcem; sud, što ga je 
izrekao njegov štitnik, poništi ga sasvim. 

Ljubica, ganuta Nikičinom iskrenom boli, koje kraj 
njegova značaja ne bi nikada iščekivala, sjedne kraj 
njega na malu klupu i uze ga tješiti, kako je najbolje 
znala. Tada se opet sjeti riječi očevih, te pomisli, da bi 
se jamačno umekšao, kad bi Nikicu sad vidio. Ona bi 
najvolila svoga zaplakanog bratučeda odvesti odmah 
k ocu, no dječak nije ni mislio ostaviti svoga samot¬ 
noga zakutka. A i pukovnik je tako odlučno govorio, 
da ga nitko ne bi smio moliti, da oporeče riječ. 

Na svoju žalost nije dakle mogla Ljubica ništa drugo 
učiniti za pokornika, nego da ga bodri. A kad ga je 
napokon ostavila, učinila je to samo zato, da i druge 
sklone na milosrđje prama Nikici. 

Njezinom nježnom besjedom svladani dodjoše go- 
spodja Eugenija, Zvonimir, Krešimir i Tomica redomice 
onamo, da Nikicu u staroj stražarnici tješe. 

Babica je išla slučajno mimo, pak će mu i ona reći 
nekoliko utješljivih riječi. 

Ona ne dodje ravno k Nikici kao ostali, jer se nje¬ 
gova neposlušnost nje najviše dojmila, te joj grozan strah 

prouzročila poradi maloga Tomice, jer bi njegovoj smrti 
Lila najviše ona kriva. Ali ona ipak dodje i ganuta nje¬ 
govom iskrenom boli oprosti mu sve. 

Jedini se Franjo opirao molbama Ljubičinim. Stari 
sluga, svojeglav kao magare, silno zamrzi od one ne¬ 
zgode na Nikicu. 

Cesti posjeti rodjaka razvedriše ponešto Nikicu tako, 
te nije bio kod večere više toliko zaplakan. 

Pukovnik, koji je poslije podne u službenom poslu 
posjetio bilježnika, bio je još sasvim zamišljen, te se 
nije ni najmanje obazirao na maloga pokornika. 

Ljubica se nadala, da će otac opaziti Nikičino blijedo 
lice i zaplakane oči. Zato se veoma iznenadila, kad je 
opazila, da ga otac ne gleda. 

Na njezinu molbu ustupi joj Krešimir svoje mjesto 
kod stola, te se ona namjerice zabavljala s Nikicom. Ali 
s početka joj bila sva lukavost uzaludna, jer se Nikica 
nije dotaknuo ni jednoga zalogaja, nego je svaki puta 
vraćao pun pladanj natrag. 

Napokon postigne Ljubica to, da ga je pukovnik 
pogledao i zapitao: 

„Zašto ne jedeš, Nikice? Čini se, da se Ljubičinoj 
molbi slabo odazivlješ, premda posljednji put zajedno 
blagujemo." 

Ako su i bile te riječi blago izrečene, bila je ipak 
u njih prijašnja osuda, pa se zato Nikica nije mogao 
uzdržati, da ne brižne u pridušen plač. 

Pukovnik ga oštro pogleda. Očito ga vrlo iznenadi 
izraz boli u dječaka, koji je do tada — kako se barem 
činilo — bio sasvim neosjetljiv. Ljubica je čekala samo 
na taj znak, pak onda skoči sa svojega sjedala i baci 
se ocu oko vrata. 

„Ali dragi oče, oprosti mu, on se kaje!" 



144 


i,45 


Kad je mali Tomica vidio, kako mu je sestra za¬ 
okupila oca, povede se i on za njom. Uspne se na pođ- 
nožnik njegova visokog stolca i ovije mu obje ruke 
oko vrata. 

Pukovnik nije mogao, a da se ne nasmiješi: „Dosta! 
Dosta!" reče on, otimajući se nježnom dječjem zagrljaju. 
„Vi ste dobra srca, ali bez kazni nije se još nitko po¬ 
pravio. Nikica je počinio dva teška prekršaja, a nije se 
do sada pokajao." 

„Jest, jest", poviče Ljubica; „gledaj samo, kako plače," 

,,I u stražarnici je takodjer već mnogo plakao", 
reče Tomica. 

„Bolje i kasnije, nego nikada!" promrmlja babica. 

„Vam se nije moguće oprijeti", reče pukovnik, otevši 
se zagrljaju svoje djece; ali Ljubice nije mogao odstra¬ 
niti, jer mu se naslonila na rame. 

„Mi smo glave obitelji", reče okrenuvši se k svojoj 
ženi, „s toga smo Bogu i ljudem odgovorni za povje¬ 
rene nam duše. Silom sam oteo Nikicu njegovim rodja- 
dma, učinio sam za nj više, nego traži dužnost štitnika. 
Rodjaci su ga zlo odgajali, a vi ste ga, djeco, primili 
kao brata. Ali ništa nije moglo svladati njegove ružne 
naravi i njegovih zlih navika. Njegova popustljivost bila 
je samo licemjerna, a poslušnost prisiljena. On je neza¬ 
dovoljno, sasvim razmaženo dijete, te vam svim daje 
zao primjer. Jogunastog vojnika ne mogu u dobro ure- 
djenoj vojsci trpjeti, pak zašto da čestita obitelj trpi 
jogunasto dijete? Ne mislim ja sad samo na onu zadnju 
neposlušnost, koja je mogla imati zlih posljedica, pak 
zato ne govorim kao srditi, nego kao razboriti otac." 

Svaka pukovnikova riječ pogodi Nikicu duboko u 
srce i umnoži mu bol. On sakrije lice u ubrus i stane 
grčevito jecati. 

„Ovaj puta, oče, ne može se reći, da se krivac ne 
kaje zbog svoga prekršaja", usudi se primijetiti Zvo¬ 
nimir. „Ja nisam Nikice nikada tako žalosnog vidio." 

„Boli ga, što nas mora ostaviti", poviče Ljubica i 
poleti k Nikici. „Zar ne, da te to boli?" reče mu ona; 
„ma reci! samo reci!" 

„Da, da u , mucaše nesretnik jedva razumljivim glasom, 
„da, da, to me boli." 

„Ja moram priznati, da me ovo priznanje veoma 
iznenadjuje", reče pukovnik. „Dječak mi se uvijek pri¬ 
činjao nekako zagonetan. Misliš, da se popravio, a on 
počinja najveće lopovštine; misliš, da je olcoreo u zlu, 
a on ti zna čovjeka suzama ganuti. No sada dosta! Uz¬ 
mite ga sa sobom i tješite ga; ne ćemo sada više o toj 
stvari govoriti. Sutra u jutro čut ćete, jesam li druga¬ 
čije odlučio, ili ne." 

To je bilo dosta, da opet probudi u srcima djece 
veselu nadu... 

Nikicu povedoše sa sobom, te su svakako nastojali, 
da ga razvesele; ali uzalud. Ražalošćen i satrt ponavljao 
je: „Ne, ne; onoga dana, kad je ujak Tomicu izvukao 
iz pijeska, vidio sam, da mi ne će oprostiti". 




Poglavlje četrnaesto. 

Kušnja. 

t zalud bi se sutradan mučio, tko bi htio iz Dobro- 
jevićeva lica čitati, što je namislio. 

Na licu onih ljudi, koji su često bili u vatri, ne može 
se ništa čitati, jer nikakav osjećaj ne ostavlja na njima 
traga. 

Pukovnik je po svom običaju šetao gore dolje po 
obali i pušio cigaru. 

Za to je vrijeme oblačio Franjo Nikicu, kako mu je 
jučer bilo naloženo, u putno odijelo. 

Ljubica i Tomica stajahu kraj prozora, te se dogo¬ 
varahu, kako će još jednom navaliti na oca. Ipak si 
mogao vidjeti, da je u njih više dobre volje nego nade. 

„Evo oca“, reče najednom Ljubica. „Hodi Tomice, 
da se postavimo s obje strane vratiju !“ 

Oni pohitiše k vratima i ostadoše nepomično stojeći 
s obje strane vratiju, čekajući, dok otac udje. 



'47 


I u istinu začuje se odmah iza toga na stubama 
čvrsti korak pukovnikov. Ali vrata se ne otvoriše. 

„On je otišao u majčinu sobu“, reče Ljubica; „ali 
ja se ne usudjujem poći onamo. A ti, Tomice?" 

„Pa zašto ne?" odvrati mali prostodušno kao dijete, 
koje se ništa ne boji, jer ništa ne zna. 

U to stupi Zvonimir unutra, 

„Nikice, otac pita za tebe, čeka te u majčinoj sobi", 
reče on. 

„Lijevo kret!“ zapovjedi Franjo. 

Poniknute glave podje Nikica sa svojim bratučedom. 
Ljubica i Tomica podju za njima i stupe odvažno u 
kobnu sobu. 

Stara gospodja i gospodja Eugenija sjedile su za 
malim stolom, na kojem je ležalo nekoliko otvorenih 
knjiga. Pukovnik je hodao gore dolje po sobi. 

Kad je Nikica stupio unutra, stane pukovnik i na¬ 
sloni se na peć; držao se vrlo strogo. Ali kad je po¬ 
gledao dječaka, razvedri mu se lice. 

„Da li je istina, da te boli, što nas ostavljaš?" za¬ 
pita gotovo ljubezno. 

Nikica ne odgovori; ali bolan mu pogled govorio 
je više nego ijedna riječ. 

„Obećaješ li takodjer, da ćeš se od sada ostaviti 
nekih gadnih pogrješaka, kao: laganja, lijenosti i slađo- 
kusja?" poče iznova pukovnik. 

Sad progovori Nikica. „Da", reče odlučno. 

Pukovnik se okrene k svojoj ženi i reče joj: „Mo¬ 
guće, da imaš pravo, Eugenijo, ublažit ću dakle kazan." 

Zatim će Nikici: 

„Pazi dobro! Radi se samo o ublaženju kazni. Ja 
ću još jedanput s tobom pokušati, ali uz dva uvjeta. 

Prvo: bit ćeš pod osobitim nadzorom Franjinim; spavat 
ćeš u njegovoj sobi i uvijek ćeš mu unaprijed točno 
kazati, kamo kaniš ići. 

Drugo: slušat ćeš odmah bez prigovora i mrm¬ 
ljanja. Potuži li mi se tko na tebe, dat ću te odvesti u 
V. Slažeš li se s tim?“ 

„Da, ujače!“ 

„No dobro, onda reci Franji, da te preobuče i da 
ti postelju uredi.“ 

Nikica izađje, a za njim Ljubica i Tomica, kojih je 
sad i trebao, da ga utješe. 

Prvi mu se uvjet, što mu stavio ujak, činio pre¬ 
težak; bijaše to neka vrst progonstva. Ali kad su ga 
Ljubica i majka joj obodrile* obriše suze i primi strp¬ 
ljivo i to poniženje. 

Franjo je stanovao u nekakvoj zabitnoj, dugoj i 
uskoj komori nad konjušnicom i kokošinjakom. 

Još istoga dana preseli se Nikica tamo, te se tako 
započe kazan svom strogošću izvršivati. 

Prema tomu bio je Nikica u jutro i na večer samo 
s Franjom. Nije sad više na večer zaspao u ugodnoj 
zabavi, nego uz udaranje i rzanje konja, a prvo, što je 
u jutro čuo, nije bio Tomičin srebrni glasić, nego pro¬ 
mukli krik kokota, koji je ispod njega kukurikao. 

U ostalom u toj je sobi samo spavao, ali tu je bio 
pod strogom vojničkom paskom. Franjo je dao znak za 
ustajanje i spavanje bubnjajući svojim debelim prstima 
po situ, što je visjelo nad njegovom posteljom. Tom 
bukom od sna probudjen digao bi se Nikica mučke, 
obukao se, što bi brže mogao F zatim obavio svoju ju¬ 
tarnju molitvu. Na to bi ga Franjo pregledao, te ga-na¬ 
pokon otpustio u blagovaonicu, gdje bi se opet za nj 
započeo Zajednički, lijepi obiteljski život. A 


♦ 



,Lijeyo kret!“ zapovjedi Franjo. (Str. 147.) 

Četrnaest dana takova života bijaše dosta, da Ni- 
kicu sasvim promijeni. Točnu njegovu poslušnost opa- 
ziše doskoro svi na njegovu držanju. Bilo je tu nešto 
onoga ponosa, koji dječacima tako dobro pristaje, i 
nešto one odlučnosti, koja mlade ljude isto tako resi. U 
kratko: razmaženi Nikica posta drugo dijete, te opazi, 
kako ga radi toga opet svi vole. 

Zvonimir i Krešimir nisu više prezirali njeg'ova 
društva, jer ga sad nije štogod uvrijedilo, kao do sada; 
a nije ih više ni uznemirivao svojim zanovjetanjem. Lju¬ 
bica i babica natjecale se, da ga ukrijepe u njegovim 
dobrim odlukama. Osobito je brižno bdila nad njim Lju¬ 
bica, te ga nije, da tako kažem, ni s vida puštala. Či¬ 
nila je sve moguće, da predusretne svaki ukor, koji bi 
ga mogao stići, a njezin dobri savjet zapriječio bi obično 
još u pravo vrijeme njegovu veliku osjetljivost. „Nikice! 
ti se opet mrgodiš", opomenula bi ga dobrodušno: „Ni¬ 
kice, kako se držiš? šta govoriš? šta to radiš?" Dječak 
je rado slušao sve ljubezne opomene, te je bio od dana 
do dana bolji. 




Poglavlje petnaesto. 

Na dobrom putu. 

udnovato! Nikica se nije više dugočasio. Nije naj¬ 
veća sreća, da čovjek izmakne nadzoru, slijedi 
svoju volju, pak misli samo na svoje veselje! O nije! 

Jednog jutra opaze Ljubica i Tomica, kako Nikica 
ide prama staroj stražarnici. Oni pobrzaju za njim, te 
ga nadju, gdje na stubi od kućice sjedi s knjigom na 
koljenima. Učio je, začepivši si uši, da ne čuje zavod¬ 
ljivog šuma valova. 

Na Ljubičin upit stade pripovijedati, da mu ujak 
sada daje učiti lekcije i praviti zadaće, ne bi li što 
uspješnije i bolje smirio ispit, što se zahtijeva, da koga 
primu u kadetsku školu. Zato da se od nekoliko dana 
sakriva u staru stražarnicu, da nikoga ne vidi i da ga 
ne napastuje more i mali Tomica. 

„Ja učim vrlo marljivo, a ujak je bio s mojom po¬ 
sljednjom zadaćom zadovoljan", reče veselo. „Ostat ću 
ovdje, dok sve ne svršim.“ 


,,A zar više ne plačeš ovdje u stražarnici?" zapita 
ga Tomica, sjećajući se neugodnoga prizora, kad su Ni- 
kicu htjeli otpraviti. 

„Ne, ja ne plačem više; ali ipak ne ću zaboraviti 
onoga dana, kad mi je bilo vrlo žao, što sam bio ne- 
valjao, onoga dana, kad me ujak htio natrag poslati u V.“ 

,,0, sad nisi više nevaljao, o ni najmanje", razjasni 
Tomica veoma ozbiljnim licem. 

Za tim podje Tomica za sestrom, koja je otišla dolje 
na obalu. No brzo se povrati. 

„Ljubica ne može nabacivati tako visokih pješčanih 
nasipa kao ti“, reče on. „Hodi, Nikice, igraj se malo 
s menom !“ 

„A tko ce onda naučiti moju lekciju, Tomice ? 11 

„Zar je još ne znaš?" 

„Ne znam." 

„O ništa za to ; ništa za to. Zatvori samo knjigu i 
hodi sa mnom, dat ću ti sve školjke jesti." 

Tomica je bio nerazborito dijete; on nije poznao 
drugoga veselja do svoje igre, te nije pojmio promjene, 
što se dogodila s njegovim bratučedom. Već je više 
puta napastovao Nikicu žamamljivi mališev glasić; ali 
po nagovoru Ljubičinu nije ga slušao. Medjutim nikada 
nije bilo zgode, da se pokaže pred Tomicom kao raz¬ 
borit dječak, što bi posve dolikovalo njegovoj dobi i 
njegovim odvažnim odlukama. Sada je baš bila za to 
zgodna prilika, a Nikica je nije propustio. 

Lukava lica, kao da znade, da zlo savjetuje, stajao 
je mali zavodnik pred Nikicom, očekujući odgovor. 

„Ne učim li lekcije, kršim nalog ujakov, odgovori 
ozbiljno Nikica, a ti valjda znaš, da sam odlučio, da 
ne ću više biti neposlušan." Onda opet začepi uši, da 

ne čuje zamamljivoga šuma morskoga i nastavi mar¬ 
ljivo učiti. 

Tomica ga pogleda sav u čudu svojima velikim 
očima, u kojima se'zrcalila razboritost, koja je nadilazila 
njegove godine. Onda mu se ovije oko vrata, stade ga lju¬ 
biti i pobježe prema selu, jer je ćutio, da mora povjeriti 
nekomu misli, što su se vrzle u njegovoj maloj glavi. 

Došavši kući, podje ravno k babici, koja je sjedjela 
kod otvorenog prozora, zabavljena nekakvim ručnim j 

djelom. 

„Babice", reče on zasopljen „Nikica je veoma marljiv 
u maloj stražarnici". 

„Pa zar drugdje nije?" odgovori stara gospodja 
smijući se. 

„O dakako, babice, ali osobito u stražarnici, jer . . 

Zatim se privije bliže k njoj i nadoda potiho, sra¬ 
mežljivo spuštajući glavicu: „Jer sam ga molio, da za¬ 
tvori knjigu i da se s menom igra, ali on nije htio!" 

„To ćemo tati pripovijedati", odvrati gospodja ve¬ 
selo. „Ali drugi put, dragi Tomice, nemoj smetati Ni- 
kice, kad hoće učiti!" 

Dječak zakima glavom, da pristaje, a kad vidje, 
gdje mu otac ulazi, pohiti mu veselo u susret. 

„Oče, Nikica sjedi u stražarnici, te je veoma marljiv", , 

poviče zvonkim glasom. Pukovnik se nasmjehne, ali nije i 

ništa dalje pitao. i 

„Nikica se u istinu očevidno popravlja, a njegovoj 
darovitosti se divim", reče, okrenuvši se k majci. „On 
će izgubljeno vrijeme još ove godine nadomjestiti. Na¬ 
stavi li tako, onda mu je budućnost zajamčena. Ali ću 
mu ipak dati, da barem jedan tjedan ozbiljno radi. Ako 
nemaš ništa proti tomu, majko, povedimo ga sa sobom 
sutra u R. Eugenija mi je rekla, da morski zrak počinje 


biti preoštar za tvoja pluća; poradi toga ti savjetujem, 
da se sutra sa mnom kući vratiš; jer se moj dopust 
primiče koncu." 

„Kako ti misliš, da je shodno, dragi Gustave; ali će 
mi ipak rastanak biti veoma težak za kakovih deset 

dana, a Eugenija mi može često pisati.Ali će mi 

manjkati moj mali Tomica", nadoda ona, privlačeći 
k sebi dječaka. 

„Tomicu ćemo uzeti sa sobom, majko, jer ja ovaj 
put ne mogu biti bez Franje, a budući da je Franjo 
Tomičin poslužnik, ne smijemo ih rastaviti" i nagnuvši 
se k staroj gospodji pridoda na tiho: „Ta ti znaš, majko, 
da Eugenija produljuje svoj boravak ovdje jedino po¬ 
radi Ljubičina zdravlja; jer njoj vanredno prija svježi 
morski zrak. A nemoguće je, da Eugenija zadrži uza 
sebe dijete, na koje treba uvijek paziti." 

„Ja se veoma veselim, što ću otputovati s babicom 
i dugo se voziti u kolima", poviče Tomica. 

„To je dobro dijete", reče smijući se pukovnik. 

Za tim otvori jedna vrata i poviče: „Franjo, spremi 
Tomičin kovčeg!" 

„Gospodine pukovniče!“ odvrati Franjo, koji se 
odmah pokaže na pragu. 

„No, što je?" 

„Gospodja mi je naložila, da Nikičine stvari spremim 
u njezin kovčeg. Ona misli, da će Tomičine stvari imati 
mjesta u babičinu kovčegu. Tako bismo mi trebali samo 
dva putna kovčega." 

„Sasvim pravo. Majko, hoćeš li primiti Tomičine 
stvari u svoj kovčeg?" 

„Pa dašto, zašto ne bi? Evo ti moj ključ, Franjo. 
Bit će najbolje, ako odmah podješ spremati." 

„Ja mogu sam spremiti svoje stvari", reče Tomica. 

„Nas dvojica ćemo to zajedno učiniti, dragi Tomice®. 
reče Franjo smijućke. 

Tomica se medjutim sasvim ozbiljno htio sam pri¬ 
miti posla. Zato brzo segne za ključem, što ga je babica 
dala slugi, potrči k dobro poznatomu putnom kovčegu 
te ga spretno otvori. 

Stara se gospodja veselila, gledajući dječaka, gdje 
tako revno amo tamo skakuće i uz to potiho govori i 
katkad zamišljeno kima glavom. Medjutim namigne 
Franji, da dodje k njoj. 

„Ne daj Tomici, da sve raskopa u mojem kovčegu; 
metni sam njegovu odjeću unutra.“ 

„On se ne brine za odijela, gospodjo ; ja ću odmah 
■ pogledati, što on to sprema.“ 

Umirena tim Franjinim uvjeravanjem nije babica više 
pazila na Tomicu. Nakon duljeg vremena pruži mališ 
glavu kroz vrata, koja bijahu na pol otvorena. 

„Lozinku, babice!“ — poviče on jasnim glasom. 
„Lozinku? — Kaso ti to misliš, moje dijete?“ 
„Nikica i ja igramo se straže, a ti si straža pred 
tvrđjavom, babice.“ 

n-^-t ^ to nisam znala. Zar si već sve spremio?® 
Tomica pritrči k babici. 

„Dakako, ja sam sve svoje stvari spremio u tvoj 
kovčeg: mornare, konjanike, kola za oružje i streljivo 
i jednu željeznicu, koja se može kretati!“ 

„Moj Bože,, zar je to sve u mom kovčegu?® reče 
smijući se babica. 

„Dakako, babice; ali sad mi brzo reci lozinku!® 
„Najprije mi ju moraš povjeriti, moje dijete !® 

Dječak se stavi na prste i prišapne u uho babici: 
„Bog i Hrvati!® — Tad potrči k vratima, otvori ih i 
poviče, što je glasnije mogao: „Lozinku!® 



i 


,Nas dvojica ćemo to'zajedno učiniti 14 , reče Franjo. (Str. 156.) 

„Bog i Hrvati!“ odgovori uslužno babica. 

Tomica ode, a gospodja je mogla sasvim mirno 
spremati svoje stvari, čemu je trebalo nešto više vre¬ 
mena, nego što je trebao Tomica, da spremi svoje 
igračke. 

Drugo jutro u osam sati stane omnibus pred go¬ 
stionicom „kod srebrnog sidra“. Rastajanje je imalo 
dulje trajati, a opraštanje bilo je za to ganutljivije nego 
se na večer i mislilo. 

Razgovarajući pobliže o putnoj osnovi, dodjoše go¬ 
spodin i gospodja do toga, da bi bio suvišan napor i 
nepotreban trošak, ako se sa svom djecom povrate na 
nekoliko dana u R. S toga odluče, da gospodja F.uge- 
nija sprovede Zvonimira u B., dok je pukovnik odlučio, 
da odvede Krešimira i Nikicu u kadetsku školu u K. 

Babici se orose oči suzama, kad je ogrlila svoje 
unuke, kojih opet ne će vidjeti godinu dana. Dječaci su 
plakali kao mala djeca i natjecali se, tko će joj reći 
zadnji: „s Bogom!“ 

Zadnja im je riječ bila: „Pazi na svoje zdravlje, 
babice!“ 



Poglavlje šesnaesto. 

U kadetskoj školi. 

Ijj^ekaomca kadetske škole u K. bila je puna stranaca. 

—* Čitave porodice dolaze i odlaze, a sred šarena 
mnoštva vidiš tu i tamo mlade kadete. 

Svaki čas čuješ, gdje koga toga pitomca glasno zovu. 

Sada na jedan put čuješ dva imena, nama dobro po¬ 
znata: „Krešimir Dobrojević ! — Nikica Majstorovih!“ 
.. Na vratlma čekaonice pojavi se muž u gradjanskom 
odijelu, ali se moglo po držanju, hodu i izrazu lica vidjeti, 
da je časnik. 

To je pukovnik Dobrojević s kćerkom Ljubicom, 
koja je isprosila u oća, da smije pratiti brata Kreši¬ 
mira u K. 

„Evo ih, oče", reče najednom djevojčica, jer ih je 
njezino bistro oko brzo opazilo medju mnoštvom. 

.. 1 zbil J a ~ prema njima su išla dva mlada kadeta, na 
kojima se vidjelo, da se još nisu priučili na neobično 

odijelo. Čovjek bi mogao Nikicu i Krešimira držati za 
blizance. Činilo se, da je Nikica u uniformi znatno veći, 
a kad bi još kapicu metnuo na glavu — eto ti lijepoga 
malog junaka. 

„Vi znate, djeco, da današnji dan možemo još za¬ 
jedno provesti", reče pukovnik. „General, kod kojega 
sam upravo sada bio, dopustio je to. Jeste li pripravni 
da izadjete?" 

„Nikica mora za pol sata k ravnatelju", odvrati Kre¬ 
šimir. „On ne smije prije izići, nego što mu se prijavi." 

„Ja još nemam ni kopče na pojasu", reče ozbiljno 
Nikica, obuhvativši obim rukama svoj sitni stas. 

„A je li kod tebe sve po propisu, Krešimire?" 

„Dakako, oče!" 

„No, dobro, — onda ti možeš s nama. Za jedan sat 
vratit ćemo se, pa će onda i Nikica s nama. Dotle s Bo¬ 
gom, moje dijete!" 

Nikica ode. 

Pukovnik, Ljubica i Krešimir podju prema izlazu, 
kad eto bane u čekaonicu neka grozničavo razdražena 
gospodja s debelim gospodinom, koji se sav zapuhao od 
napora. 

„Gdje, u koga i kako se pita za pitomce?" poviče, 
stupajući na vrata. 

»A jeste li kazali vrataru svoje ime?" zapita jedan 
časnik, koji je mimo prolazio. 

„Dakako, dakako, ali meni se žuri. — No, dajte mi 
pošaljite gosp. Nikicu Majstorovića". 

Na to sjedne. 

»Mi smo upravo zadnji, mrmljala ona nezadovoljno. 
Zar ti nisam kazala, Milane, da se požuriš sa zajutarkom? 
— Ali tebi se ne da od stola". 

11 

„Naravski", odvrati poreznik, brišući s čela znoj, 
„ta ne ću valjda biti bez zajutarka, da Nikicu par ča- 
saka više vidim". 

„Moj Rože, kako toga mladića dugo nema! Evo 
jednoga kadeta, koji mu je sličan. — To nije on ... . 
Meni se to njihovo odijelo ništa ne svidja. Zbilja je ludo 
siromašnu djecu tako ružno opravljati. Već poradi toga 
tijesnog odijela ne bih nikada dala dječaka u kadetsku' 
školu. Prava je muka za dijete, da bude tako stegnuto." 

„Ma, bora mi, čini se, da ovim gospodičićima — po 
vanjštini sudeći — nije baš zlo." 

„Ali nikako ne vjerujem, da sav taj vojnički život 
prija dječaku." 

„Pa ne vjeruj! To je već tvoje, da se svemu pro¬ 
tiviš, ti imaš poseban dar za to . . .“ 

„Kako ga dugo nema! Da nije možda bolestan?" 

„Ajde, molim te! Zar ti nije još prekjučer pisao, da 
je zdrav i veseo !“ 

Gospodja Majstorovićka sumnjivo poklima glavom, 
pa promrsi kroz zube: „Bog zna, što sve ne mora pi¬ 
sati ovakvo dijete! Ja nisam nikada vjerovala njegovim 
listovima, pa zato sam upravo i došla sama u K„ da 
vidim, kako je Nikici. Dobrojević je u tom lakoumno 
postupao, morao nas je bar za savjet pitati." 

„A zašto da mu pomrsimo njegove osnove? Ja mi¬ 
slim, da je pukovnik u svem tako postupao, kako je 
trebalo, da se postupa. On te je udvorno obavijestio, 
da će svog štićenika predati s raznih valjanih razloga u 
kadetsku školu u K. A šta bi ti još više?" 

„Pa te razloge zoveš ti valjanim razlozima?" 

„Pače izvrsnim. Uzme li se samo u obzir novčano 
pitanje, koje nije upravo nuzgredna stvar, to je Dobro¬ 
jević u svem postupao kao svjestan i obziran čovjek. 

Na taj način će Nikica, kad bude punoljetan, imati lijep 
imutak. A kad bi Nikicu odgajali po tvom ukusu, po¬ 
trošio bi se novac, a on ipak ne bi ni do čega došao." 

„Ali ako mladić nema volje za vojništvo?" 

„To će se tek vidjeti." 

,,A ako bi to škodilo njegovu zdravlju? 

„Sve ljepše ! Zar ne znaš, da ovako uredan život 
jača čovjeka?" 

„No, pa to ćemo tek vidjeti, —Pukovnik i ne sluti, 
da sam ja u K. i da ću Nikicu, ako je slab .... Ah! 
gle, odanle dolazi nekakov dječak, koji je na njega vrlo 
nalik, samo je veći i jači. Evo ga, gle! Nije li to ? . . . 
Ako se ne varam, ja bih rekla, da je on." 

Te posljednje rieči čuo je Nikica. 

„Ja sam to, kumo, ja", poviče on veselo, bježeći 
k njoj. 

Da, on je to bio u istinu. Samo je znatno pona- 
rastao, lice mu pocrnjelo od sunca, u kratko: on se 
veoma prorr.jenio. 

Gospodja Majstorovićka nije vjerovala svojim očima, 
te je bila uvjerena tek onda, da je to Nikica, kad ju je 
zapitao: „Kumo, kako je s Marijom? Pripovijedaj mi 
štogod o njoj!" 

On je izgovorio to ime tako, kako je nekad obi¬ 
čavao, dok je bio kod njih, a ona ga sva razdragana 
pritisne na grudi i rekne: „Vidim, da nas nisi zabo¬ 
ravio, dragi Nikice. Ako ti se ovdje ne svidja, ne ću 
dopustiti, da te ovi ovamo zatvore." 

„O, svidja mi se, veoma mi se svidja, kumo", reče 
Nikica smijući se. 

„No da, ti si tek unutra stupio; vidjet ćemo, kako 
će biti u napredak. Svakako mi moraš što češće pisati; 

ali dakako ne, kao što si mi piša® od Dobrojevićevih. 
Ti mi moraš sve iskreno opisati, što ti je na srcu.“ 

„Ali, sad je već dosta, Dragojlo", prekine ju muž, 
udarajući nestrpljivo palicom po podu. „Valjda ne ćeš 
biti tako nerazborita, te mladiću unaprijed omraziti život, 
što ga ovdje čeka. 11 

„Ti si drugi Dobrojević! Ako Nikica ne bude ovdje 
- zadovoljan . . 

„Ali, kumo, ta ja sam ti već rekao, da sam sasvim 
zadovoljan 11 , prekine ju dječak, stavivši povjerljivo svoju 
ruku na njezino rame. 

„To bolje, to bolje. Ali sada moraš s nama na 
šetnju. Rekli su mi, da je pitomcima još danas dopu¬ 
šteno s rodjacima izići. Jesi li spreman, moje dijete ? u 
„Jesam, kumo, samo moram još ujaka čekati. 11 
„A zašto? 11 

„Jer bez njegova dopuštenja ne smijem izići. 11 
„Nikica ima pravo 11 , reče poreznik. „Ti hoćeš uvijek 
raditi po svojoj glavi, ali ne ide to tako, draga ženo. 
U ostalom umiri se, evo već pukovnik dolazi.“ 

„Da, evo ide 1 ', poviče Nikica očevidno veseo. 
Poreznik se digne i podje u susret pukovniku i nje¬ 
govoj kćeri. 

„Ti ovdje, sestrično?“ začudi se Dobrojević; „ne 
zamjeri, što se tomu malo čudim. 11 

„Dosta je dugo, otkako nisam vidjela Nikice 11 , reče 
ona nešto razdraženim glasom. „Ti se brineš za svoju 
djecu, pa zašto da i ja ne učinim štogod za Nikicu? 11 

„Jamačno, jamačno, tvoja je ljubav doista velika. 
Ti si kao i moja žena, koja nastoji, da se rastanak što 
više otegne. Eugeniji nisam mogao uskratiti, da sama 

ne prati u B. Zvonimira. Da može biti u isto vrijeme na 
više mjesta, jamačno bi ju i ovdje sada našla.“ 

„Ona je izvrsna majka“, primijeti poreznik. „Ali do¬ 
pusti mi, dragi pukovniče, da ti čestitam; tvoj štićenik 
je prilično narasao." 

„Zar ne? Nikica je za ova dva mjeseca gotovo nad¬ 
visio Krešimira." 

„Samo je još uvijek veoma vitak", ugrižljivo će go- 
spodja Majstorovićka. 

„Blago njemu !“ uzdisaše njezin muž, obuhvativši 
svoj omašni trbuh. 

„Je li sad smiješ izići, Nikice?" 

„Da, ujače." 

„Hoće li Nikica s tobom?" upita pukovnik, okre- 
nuvši se gospodji Majstorovićki. 

„Ako ti dopuštaš, rodjače." 

„Zašto ne; sasvim je pravo, da je Nikica s vama 
poslije podne. U ostalom naći ćemo se; grad nije baš 
jako velik, a imamo u njem malo rodjaka. Da zbilja! 
Zapovijedajući general dopustio je, da mogu ići. Bilo bi 
dobro, Milane, da mu predaš svoju posjetnicu." 

„Ne ću zaboraviti, pukovniče." 

„Idi odmah, Milane", reče gospodja Majstorovićka; 
„ja i Nikica čekat ćemo te ovdje." 

Na to se rastadoše. Pukovnik podje s djecom u 
grad, a porezovnik ode k zapovjedniku i povrati se za 
nekoliko časova po svoju ženu i nećaka. 

Nikica je lutao neko vrijeme sa svojim hraniteljima 
po ulicama. Na veliko čudo svoje kume bio je jako čedan 
u raznim slastičarnama, kamo ga je vodila. 

Uzalud je premetala ladice, da nadje poslastice, koje 
je Nikica osobito volio. Dječak je usprkos svega nut- 

kanja samo malo uzimao, a to se porezniku veoma svi¬ 
djelo. 

„Tomu se ipak ne bih nadao 11 , promrmlja on poslije 
obilnog zalogaja, ali sam za sebe; „ne da se tajiti: 
dječak nije više sladokusac. 11 

Žena mu, zabavljena odviše s Nikicom, nije se oba- 
zirala na njega. 

U odredjeni sat vratiše se u zavod. U čekaonici 
rekoše jedno drugome srdačni s Bogom. Gospodja Maj- 
storovićka opomene na rastanku svoje kumče radi ko¬ 
ječega, na što rastegne njezin muž svoje debele usne na 
posmijeh. „Sad je upravo vrijeme dječaku prođičiti, da 
bude čedan i poslušan. Bolje ikad, nego nikad!" 

Na sreću prečula je gospodja Majstorovićka te 
riječi. ’ 

Kad su bili na ulici, otare suzne oči i uhvati muža 
ispod ruke. 

„Bit će mi veoma teško bez Nikice 11 — reče tro¬ 
nuto; „ali moramo misliti na njegovu budućnost. 11 

„Drago mi je, što si i ti jedanput opazila, da se po¬ 
pravio, — reče poreznik sa značajnim posmijehom. Nikica 
je zaisto postao čestit dječak. Kolika poslušnost, kolika 
čednost, kolika razboritost! 11 

Gospodja Majstorovićka stane i oštro pogleda svoga 
muža. 

„Dakle je ipak jednom nestalo tvojih presuda! 11 — 
poviče slavodobitno, „Nisam li ja uvijek govorila, da je 
Nikica dobro dijete? 11 

„Dakako, dakako, on je valjano dijete. 11 

Gospodja Majstorovićka udari se u prsa i otvorivši 
vratašca, koja su ju još dijelila od kolodvora, progovori 
ponosno: „Evo ti dječaka, što sam ga tobože ja zlo od¬ 
gojila!" 



Mjesto odgovora začuje se kotrljanje po pločniku. 
Bila je to Majstorovićeva batina, koja mu je ispala iz 
ruku, kad ih je nehotice prama nebu digao. 

„Ti dakle nisi ni pomislila na to, da zahvališ pu¬ 
kovniku ?“ 

„Zašto da mu zahvalim? 11 

„A to je ipak previše! Oprosti, evo upravo dolazi 
s kćerkom. Ajde mu u susret, a ja ću za tobom. 11 

Na to potrči prema pukovniku, koji je išao s kćer¬ 
kom k jednim kolima prvoga razreda. „Putuješ li ti sad, 
Dobrojeviću?" — poviče sasvim bez daha. 

„Deset časaka prije tebe, dragi rodjače! 11 

»No, onda s Bogom, i hvala ti za sve, što si za Ni : 
kiču učinio. Po tebi i jedino po tebi — rado priznajem 
— postao je on drugim djetetom." 

„Ja sam kod toga dobrog djela imao revnih pomoć¬ 
nika", — odgovori pukovnik, pogledavši značajno svoju 
kćerku. 

„No, bilo kako mu drago, toliko je istina, da je sa¬ 
svim razmaženi Nikica postao u tvojoj kući dobar i lju- 
bezan mladić. 11 

„To je istina 11 , — odvrati pukovnik ozbiljno; „nje¬ 
gova volja nadjačala je napokon ćud. Duh i srce skladno 
se razvijahu. Svidi li mu se oružje, to će jednom naša 
vojska imati jednog valjanog časnika više; a ako to ne, 
bit će domovini odan gradjanin, voljan da požrtvovno 
radi za njezinu sreću!“ 

Na to se rastadoše. 

Poreznik se vrati k svojoj ženi, koja'ga čekala s ne¬ 
običnom nestrpljivošću. 

Pukovnik i njegova kćerka unidjoše, te pogledaše 
još jednom kadetsku školu, gdje je odsad Nikica Majsto- 

rović nastojao, da se sasvim okani svojih djetinjskih na¬ 
vika: svoje lijenosti, sebičnosti, silovitosti — jednom 
riječju: svih pogrješaka razmaženoga djeteta — — — 

* 

* * 

A bi li to ikad postigao, da se nije pukovnik Do- 
brojević strogo držao one zlatne: savijaj drvo, dok je 
mlado ! 

